kaaduge baavaiythakun agu heyokurun - rayyithun gunbo hehdhun?\nވިޔަފާރި - ކާޑުގެ އަގު\nކާޑުގެ ބާވަތްތައް އަގު ހެޔޮ ކުރުން – ރައްޔިތުން ގުނބޯ ހެއްދުން؟\nކާބޯތަކެތީގެ ސަބްސިޑީ ކަނޑާލީ ކާކުގެ އިސް ނެގުމަކަށްތޯ މީހުން ސުވާލު ކުރޭ\nމިހާރު މުއްސަނދިން ފަގީރުވީތޯ އަދި ބިދޭސީން ރާއްޖޭން ހުސްވީތޯ ސުވާލު ކުރޭ\nކާޑުގެ އަގުން ސަތޭކަ ޕަސެންޓު އަގު މައްޗަށް ޖެއްސީ އިންސާފުން ނޫން ކަމަށް ބުނޭ\nކ. މާލެ 22 އޭޕުރިލް 2017 | ހޮނިހިރު 05:22 6,624\nހަނޑޫ ބަސްތާއެއް - ހަނޑޫ، ހަކުރު އަދި ފުށުގެ އަގު 23 އޭޕްރީލުން ފެށިގެން ހެޔޮވާނެ ކަމަށް އެސްޓީއޯއިން ވަނީ ހާމަކޮށްފައި - ގޫގުލް\nކާޑުގެ ބާވަތްތަކުގެ އަގު ހެޔޮކުރި ވާހަކަ ސްޓޭޓް ޓްރޭޑިންގ އޮގަނައިޒޭޝަން (އެސްޓީއޯ) ގެ ބްރޭކިންގ ނިއުސް އަކުން ހާމަކުރުމާއެކު އެވާހަކަ އިސާހިތަކު މީހުންގެ ތެރޭގައި ފެތުރިގެން ހިނގައްޖެއެވެ. އޭގައިވަނީ ހަނޑޫ އަދި ހަކުރުން 15 އިން ސައްތަ އަދި ފުށުގެ އަގުން 12 އިންސައްތަ އަގު ހެޔޮ ކުރަން ނިންމި ވާހަކައެވެ.\nSTO reduces Rice and Sugar price by 15% and Wheat Flour by 12% effective from 23rd April 2017. #happeningnow pic.twitter.com/koovL2yM3M\n— STO Plc (@sto_mkt) April 20, 2017\nއެއާއެކު ދެން ފަތުރަންފެށި ވާހަކަ އަކީ ކާޑުގެ ބާވަތްތައް އަގުހެޔޮ ކުރީ ރައީސް ޔާމީންގެ އިސް ނެންގުވުމަށް ކަމަށެވެ.\nއެއާއެކު ޝުކުރިއްޔާ ރައީސް، ޝުކުރިއްޔާ ރައީސް ކިޔާ ސަރުކާރަށް ވައި އެޅުވުމުގެ އޮއިވަރެއް ހިނގައިގަތްތައް ފެނުނެވެ.\nބުރާސްފަތި ދުވަހު އެސްޓީއޯއިން ވަނީ ޕެޓްރޯލް ލީޓަރަކުން 20 ލާރި އަދި ޑީސަލް ލީޓަރަކުން 10 ލާރި 23 އޭޕްރީލް އިން ފެށިގެން ހެޔޮ ކުރި ކަމަށްވެސް އިއުލާން ކޮށްފައެވެ.\nSTO reduces Petrol price by 20 laari and Diesel price by 10 laari per litre effective from 23rd April 2017. #happeningnow pic.twitter.com/Rbd5eRgUgP\nއިސާހިތަކު ޝުކުރިއްޔާ ރައީސްގެ އަޑުގެ މައްޗަށް، ހިތްހަމަ ނުޖެހުމުގެ ބަސްތައް ގަދަވާން ފަށައިފިއެވެ.\nއާއްމު ރައްޔިތުންގެ އެތައް ބަޔަކު ސޯޝަލް މީޑިއާގައި އެމީހުންގެ ހިތުގައި ހުރި ޝުއޫރުތައް ފާޅު ކުރަމުން ގެންދިޔައެވެ.\nއެކަކު ބުނީ ފަސްވަމުން ފަސްވަމުންދާ އަދި މިހާރު އެކްސްޕަޔަރ ވެފައިވާ ލޯކަލް ކައުންސިލްގެ އިންތިޚާބު ދެން ބާއްވާފާނެ ކަމަށެވެ. މިއީ ވޯޓުކޮޅެއް ހޯދުމަށް ކުޅެލި ކާޑެއް ކަމަށް އާއްމުންގެ އެތައް ބަޔަކު ބުނަމުން ދިޔައެވެ.\nވާދަވެރި ސިޔާސީ ޕާޓީތަކުގެ އިސް ފަރާތްތަކުންވެސް މިކަން މާނަ ކުރީ ވޯޓަށް ނުފޫޒް ފޯރުވަން ސަރުކާރުން ކުރި ކަމެއްގެ ގޮތުގައެވެ.\nއަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވީ، ކާޑާއި ތެލުގެ އަގު ބޮޑުކުރީ ނުހައްގުން ކަމަށެވެ. ކާޑުގެ އަގު ހެޔޮ މިކުރީ ރައްޔިތުންނަށް އޮޅުވާލާ، ވޯޓަށް ނުފޫޒް ފޯރުވަން ކަމަށެވެ.\nKaadaai theluge agu nuhaggun bodukohffa vote ah nufoozu 4ruva rayyithunnah olhuvalan heyomikurani. Rayyithun thibeyfulhunha moyaeh noon.\n— Ali Zahir (alipi) (@alixahir) April 20, 2017\nސަރުކާރުގެ މީޑިއާއިން ކާޑުގެ އަގުހެޔޮ ކުރި ވާހަކަ ފަތުރަމުން ބުނެފައިވަނީ، މިއީ ރައީސްގެ ޚާއްސަ އިސް ނެންގުވުމަކަށް ކުރި ކަމެއް ކަމަށެވެ.\nUpdate: Kaaduge baavaithakuge agu heyo kuran nimmee Raeesge khaasa issnengevumuge dhashun https://t.co/xcKQVE2Jto pic.twitter.com/z5BH0pkCfl\n— News (@PSMnewsmv) April 20, 2017\nއެއާއެކު އެހެން މީހަކު ބުނީ ކާޑުގެ ބާވަތްތަކަށް ދެމުން ދިޔަ ސަބްސިޑީ ކަނޑާލާ ކާޑުގެ އަގުން 100 އިން ސައްތަ މައްޗަށް ޖެއްސީ ކާކުގެ އިސްނެގުމަކަށް ހެއްޔެވެ؟\nރާއްޖެއަކީ ކާޑު އުފައްދާ ގައުމަކަށް ނުވެފައި އެތެރެ ކުރާ ކާޑުގެ އަގު ރައްޔިތުން އަތްފޯރާ ހިސާބެއްގައި ބެހެއްޓުމަށް މާޒީގައި ސަރުކާރުތަކުން ގެންދިޔައީ ކާޑަށް ސަބްސިޑީ ދެމުންނެވެ. ކާޑު ސަބްސިޑީގެ ގޮތުގައި ސަރުކާރުން ކުރަމުން ގެންދިޔަ ޚަރަދު ކަނޑާލުމަށް ދެއްކި އެއް ސަބަބަކީ، ކާޑުގެ ސަބްސިޑީ ރާއްޖޭގައި އުޅޭ އެތައް ހާސް ބިދޭންސީންނަށާއި މުއްސަނދިންނަށްވެސް ލިބެމުން ދިއުމެވެ. އެކަން ހަނދުމަފުޅު ހުރި ބައެއް ބޭފުޅުންވެސް ތިއްބެވިއެވެ.\nކާޑުގެ ބާވަތްތައް ކުއްލި އަކަށް ކޮންމެވެސް މިންވަރަކަށް އަގު ހެޔޮ ކުރުމާއެކު މިހާރު ރާއްޖޭން ބޭރު މީހުން ހުސްވީތޯ އާއި މުއްސަނދިން ފަގީރުވީތޯ މަޖިލީހުގެ ތުލުސްދޫ ދާއިރާގެ މެމްބަރު މުހައްމަދު ވަހީދު ސުވާލު ކުރެއްވިއެވެ.\nKaadu agubodukuree mussandhinnaa,beyrumeehunnah noonthoa?Beyrumeehun husveethoa?Mussandhin faqeeruveethoa?kādu heyovikan BBC,CNN nukiyaatha? https://t.co/gp4GhPjf8l\n— PPM Waddey (@Lawyer_Waddey) April 20, 2017\nގިނަ ބައެއްގެ ޝުއޫރު ހުރި ގޮތައް ބަލާއިރު، ކާޑުގެ އަގު ހެޔޮ ކުރުން އެ މީހުން ސިފަކުރީ ރައްޔިތުން "ގުނބޯ ހެއްދުމުގެ" ގޮތުގައެވެ.\nކުރިނބީ ކައުންސިލްގެ ރައީސް އަހްމަދު މުޖުތަބާގެ ޝުއޫރު ފާޅު ކުރައްވަމުން ވިދާޅުވީ، ހަނޑޫ ކިލޯއެއްގެ އަގު 3.98 ރުފިޔާއަށް ހުއްޓާ ބޮޑުކުރީ 7.96 ރުފިޔާއަށް ކަމަށެވެ. އަދި އަލުން އަގުހެޔޮ ކުރުމުން ހަނޑޫ ކިލޯއެއްގެ އަގު ހުންނާނީ 6.76 ރުފިޔާ އަށް ކަމަށެވެ.\nHandoo kiloo eh MVR 3.98 ah liben huhtaa\nBodukohleema MVR 7.96\nKudakohleema MVR 6.76#GunboaHahdhany\n— Mujey (@mujey_sh) April 21, 2017\nމާނައަކީ ކުރިން ހަނޑޫ ގަތް އަގަށް ވުރެ މިހާރުވެސް 2.78 ރުފިޔާ ހަނޑުލުގެ އަގު ބޮޑު ކަމެވެ. އެހެން ކަމަށްވާއިރު ހެޔޮ ވެގެން މިއުޅެނީ ކޮން އަގެއްތޯ ކުރެވޭ ސުވާލަކަށް ސާފު ޖަވާބެއް ނުލިބުނެވެ. އެކަމަކު އެތައް ބަޔަކު އަގައް މި އައި ބަދަލު ރަނގަޅަށް ދިރާސާކޮށް ހަގީގަތުގައި ކުރިން އަގު ހުރިވަރާ ގާތައްވެސް އަގު ހެޔޮ ނުވާކަން ހާމަ ކުރަމުން ގެންދިޔައެވެ.\nމުޖުތަބާ ވިދާޅުވަނީ ހަކުރު ކިލޯއެއް 4.50 ރުފިޔާއަށް ލިބެން ހުއްޓާ ބޮޑުކޮށްލީމަ 8 ރުފިޔާ އެރި ކަމަށާއި އަގުހެޔޮކުރުމުން ލިބެނީ 6.8 ރުފިޔާ ކަމަށެވެ. އަދި ފުއް ކިލޯއެއް އަގު 3.50 ރުފިޔާއަށް ލިބެން ހުއްޓާ ސަބްސިޑީ ކަނޑާލުމުން 5.96 ރުފިޔާ އެރި ކަމަށާއި އަގުހެޔޮކުރުމުން އަރަނީ 5.24 ރުފިޔާ އަށް ކ\nHakuru killo eh MVR 4.50 ah liben huhtaa\nBodukohleema MVR 8\nKudakohleema MVR 6.8#GunboaHahdhany\nކޮންމެ އަކަސް ކުށްލި ގޮތަކަށް ކާޑުގެ އަގަށާއި ތެލުގެ އަގައް ހެޔޮ ބަދަލެއް އައި ދަނޑިވަޅަކީ، ދުނިޔޭގެ ބާޒާރުގައި މި ތަކެތީގެ އަގު ދަށް ވެގެން އެވާހަކަ ދެކެވޭވެސް ދުވަސް ވަރަކަށް ނުވިއެވެ. އެހެން ނޫނީ އަގަށް ބަދަލު ގެންނަ ފަހަރު ފަހަރު ދުނިޔޭގެ ބާޒާރަށް އަންނަ ބަދަލުގެ ވާހަކަ އަގާ ގުޅުވައިގެން އަންނަ ތަން ފެނެއެވެ.\nމީހުންގެ ވިސްނުމަކީ މިއީ ގުނބޯ ހައްދަން ކުރި ކަމެއް ކަމަށެވެ. އަދި މިއީ ވަގުތީ ގޮތުން ކުރި ކަމެއް ކަމަށާއި އިންތިޚާބު ނިމޭއިރަށް ކުރިން ހުރި ވަރަށް ނުވަތަ އެއަށްވުރެ މައްޗަށް އަގުތައް ދާނެއެވެ. ގިނަ މީހުން ބުނީ ސަރުކާރުން މި ކުޅެލީ ސިޔާސީ ކާޑެއް ކަމަށެވެ.\nDo you believe staple food prices were lowered by the government to influence the local council elections?\n— RaajjeTVPoll (@RaajjeTVPoll) April 20, 2017\nއެންމެ ފަހުން އަޕްޑޭޓް ކުރީ:3ހަފްތާކުރިން | ރިވިއު ކުރީ: ދެލިކޮޕީ


PHOTO GALLERY: Euro 2020 ah thayyaaruvun | Mihaaru\nޔޫރޯ 2020 އަށް ތައްޔާރުވުން\nޔޫރޯ 2020 އަށް ތައްޔާރުވުުމުގެ ގޮތުން ޓީމުތަކުން އަންނަނީ އެކުވެރިކަމުގެ މެޗުތައް ކުޅެމުން. މިދިޔަ އަހަރު ބާއްވަން ތާވަލްކުރި ޔޫރަޕުގެ 16 ވަނަ މުބާރާތް ކޮވިޑް-19 އާ ގުޅިގެން ފަސްކުރުމަށް ފަހު އަލުން ޝެޑިއުލްކޮށްފައި ވަނީ މި އަހަރުގެ ޖޫން 11 އިން ޖުލައި 11 އަށް.\nޑުސެޑޯފް، ޖޫން 7: ޔޫރޯ 2020 އަށް ތައްޔާރުވުމުގެ ގޮތުން ޖަރުމަނާއި ލެޓްވިއާ ކުޅުނު މެޗުގައި ޖަރުމަނުގެ ސަޕޯޓަރުން ތަރުހީބު ދެނީ: އެ މެޗު 7-1 އިން ކާމިޔާބު ކުރީ ޖަރުމަން. --ފޮޓޯ:އޭއެފްޕީ\nޑުސެޑޯފް، ޖޫން 7: ޔޫރޯ 2020 އަށް ތައްޔާރުވުމުގެ ގޮތުން ޖަރުމަނާއި ލެޓްވިއާ ކުޅުނު އެކުވެރިކަމުގެ މެޗުގައި ޖަރުމަނުގެ ފޯވާޑް ތޯމަސް މުލާ (ވ) އާއި މިޑްފީލްޑަރު ކެވިން ވޮލޭންޑް ސަލާމް ކުރަނީ: އެ މެޗު 7-1 އިން ކާމިޔާބު ކުރީ ޖަރުމަން. --ފޮޓޯ:އޭއެފްޕީ\nޑުސެޑޯފް، ޖޫން 7: ޔޫރޯ 2020 އަށް ތައްޔާރުވުމުގެ ގޮތުން ޖަރުމަނާއި ލެޓްވިއާ ކުޅުނު މެޗުގެ ތެރެއިން: އެ މެޗު 7-1 އިން ކާމިޔާބު ކުރީ ޖަރުމަން. --ފޮޓޯ:އޭއެފްޕީ\nޑުސެޑޯފް، ޖޫން 7: ޔޫރޯ 2020 އަށް ތައްޔާރުވުމުގެ ގޮތުން ޖަރުމަނާއި ލެޓްވިއާ ކުޅުނު އެކުވެރިކަމުގެ މެޗުގައި ޖަރުމަނުގެ ދެ ސަޕޯޓަރުން: އެ މެޗު 7-1 އިން ކާމިޔާބު ކުރީ ޖަރުމަން. --ފޮޓޯ:އޭއެފްޕީ\nޕެރިސް، ޖޫން 7، 2021: ޔޫރޯ 2020 އަށް ތައްޔާރުވުމުގެ ގޮތުން ފްރާންސްއާ ދެކޮޅަށް ކުޅުނު އެކުވެރިކަމުގެ މެޗުގެ ކުރިން ބަލްގޭރިއާގެ ކުޅުންތެރިން ތަމްރީނުތައް ކުރިއަށް ގެންދަނީ. --ފޮޓޯ:އޭއެފްޕީ\nޕެރިސް، ޖޫން 7، 2021: ޔޫރޯ 2020 އަށް ތައްޔާރުވުމުގެ ގޮތުން ބަލްގެރިއާއާ ދެކޮޅަށް ކުޅުނު އެކުވެރިކަމުގެ މެޗުގެ ކުރިން ފްރާންސްގެ ކުޅުންތެރިން ތަމްރީނުތައް ކުރިއަށް ގެންދަނީ. --ފޮޓޯ:އޭއެފްޕީ\nޕެރިސް، ޖޫން 7، 2021: ޔޫރޯ 2020 އަށް ތައްޔާރުވުމުގެ ގޮތުން ބަލްގޭރިއާއާ ދެކޮޅަށް ކުޅުނު އެކުވެރިކަމުގެ މެޗުގެ ކުރިން ފްރާންސްގެ ފޯވާޑް ކަރީމް ބެންޒަމާ (ވ) އާއި ކިލިއަން އެމްބާޕޭ. --ފޮޓޯ:އޭއެފްޕީ\nއޮސްޓްރިއާ، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން ޖަރުމަނުގެ ޓީމުން ބޭއްވި ޓްރޭނިން ސެޝަނެއް. --ފޮޓޯ:އޭއެފްޕީ\nމިޑްލްސްބަރާ، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން އިންގްލެންޑާއި ރުމޭނިއާ ކުޅުނު އެކުވެރިކަމުގެ މެޗުގެ ތެރެއިން. --ފޮޓޯ:އޭއެފްޕީ\nކާޑިފް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން ވޭލްސްއާ ދެކޮޅަށް ކުޅުނު މެޗުގައި އަލްބޭނިއާގެ ފޯވާޑް ރޭ މަނާޖް (ރ) އަށް ރީނދޫ ކާޑު ދައްކަނީ. --ފޮޓޯ:އޭއެފްޕީ\nވޭލްސް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން އަލްބޭނިއާއާ ދެކޮޅަށް ކުޅުނު މެޗުގައި ވޭލްސްގެ ސަޕޯޓަރުން ތަރުހީބު ދެނީ. --ފޮޓޯ:އޭއެފްޕީ\nވޭލްސް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން ވޭލްސްއާ ދެކޮޅަށް ކުޅުނު މެޗުގައި އަލްބޭނިއާގެ މިޑްފީލްޑަރު ކެއިޑީ (ރ) ބޯޅަ ހޯދަން މަސައްކަތް ކުރަނީ. --ފޮޓޯ:އޭއެފްޕީ\nޑުސެޑޯފް، ޖޫން 7، 2021: ޔޫރޯ 2020 އަށް ތައްޔާރުވުމުގެ ގޮތުން ލެޓްވިއާއާ ދެކޮޅަށް ކުޅުނު މެޗުގައި ޖަރުމަނުގެ ދެ ސަޕޯޓަރުން. --ފޮޓޯ:އޭއެފްޕީ\nވޭލްސް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން އަލްބޭނިއާއާ ދެކޮޅަށް ކުޅުނު އެކުވެރިކަމުގެ މެޗުގައި ވޭލްސްގެ މިޑްފީލްޑަރު ގެރެތު ބޭލް. --ފޮޓޯ:އޭއެފްޕީ\nޕެރިސް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން ފްރާންސް ޓީމުން ބޭއްވި ތަމްރީނުތަކުގައި ފޯވާޑް ކިލިއަން އެމްބާޕޭ ކީޕަރު އަތުން ބޯޅަ ހޯދަން އުޅުމުގެ ތެރޭގައި ވެއްޓެނީ. --ފޮޓޯ:އޭއެފްޕީ\nޕެރިސް، ޖޫން 5، 2021: ޔޫރޯ 2020 އަށް ތައްޔާރުވުމުގެ ގޮތުން ފްރާންސް ޓީމުން ބޭއްވި ތަމްރީނުތަކުގައި ބައެއް ކުޅުންތެރިން ދަނޑުގައި އިށީނދެލައިގެން. --ފޮޓޯ:އޭއެފްޕީ\nމިޑްލްސްބަރާ، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން އިންގްލެންޑާއި ރުމޭނިއާ ކުޅުނު އެކުވެރިކަމުގެ މެޗުގައި ސަޕޯޓަރުން. --ފޮޓޯ:އޭއެފްޕީ\nބްރެސަލްސް، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން ކްރޮއޭޝިއާއާ ދެކޮޅަށް ކުޅުނު އެކުވެރިކަމުގެ މެޗުގައި ލަނޑު ޖެހުމަށް ފަހު ބެލްޖިއަމްގެ ކުޅުންތެރިން އުފާފާޅު ކުރަނީ. --ފޮޓޯ:އޭއެފްޕީ\nލަގްޒަމްބާގު، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން ލަގްޒަމްބާގާ ދެކޮޅަށް ކުޅުނު އެކުވެރިކަމުގެ މެޗުގައި ލަނޑު ޖެހުމަށް ސްކޮޓްލެންޑް ފޯވާޑް ލިންޑޮން (ކ) މަސައްކަތް ކުރަނީ. --ފޮޓޯ:އޭއެފްޕީ\nބްރެސަލްސް، ޖޫން 6، 2021: ޔޫރޯ 2020 އަށް ތައްޔާރުވުމުގެ ގޮތުން ކްރޮއޭޝިއާއާ ދެކޮޅަށް ކުޅުނު އެކުވެރިކަމުގެ މެޗުގައި ބެލްޖިއަމްގެ ފޯވާޑް ލުކާކޫ (ވ) ބޯޅަ ހޯދަން މަސައްކަތް ކުރަނީ. --ފޮޓޯ:އޭއެފްޕީ


ޖުޑީޝަލް އެލަވަންސް (މުސާރައިގެ %60)\n1. ޝަރީޢަތާ ޤާނޫނު, ޝަރީޢާ ނުވަތަ ޤާނޫނުގެ ދާއިރާއިން ދިވެހިރާއްޖޭގެ ޤައުމީ ސަނަދު ތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލުކޮށްފައިވުން.\nމައްސަލަތަކަށް ބޭނުންވާ ލިޔުންތައް ކަމާބެހޭ ފަރާތްތަކުން ހޯއްދަވައި ފުރިހަމަކުރެއްވުން.\nއިނގިރޭސި ބަހުން ހެދިފައިހުންނަ ޓެކްނިކަލް އަދި ކޮމްޕްލެކްސް ޑޮކިއުމަންޓްތައް ކޯޓުގެ ބޭނުންތަކަށް ތަރުޖަމާކުރުން.\nއަލަށް ހެދޭ ޤާނޫނުތަކާއި ޑްރާފްޓް ބިލްތަކުގައި ހުރެދާނެ ލީގަލް އިޝޫތައް ފާހަގަކޮށް، އެފަދަ މައްސަލައެއް ހައިކޯޓަށް ހުށަހެޅޭ ހިނދު ޢަމަލުކުރާނެ ގޮތްތަކާއިބެހޭ ދިރާސާތައްކުރުން\nޤަޟިއްޔާތަކަށާއި އެކިއެކި މައްސަލަތަކަށް ބޭނުންވާ ޤާނޫނުތަކާއި ޤަވާޢިދުތައް ހޯދުން\nމައްސަލަތައް ދިރާސާ ކުރުމާއި، ޤާނޫނުތައް ދިރާސާކުރުން\nޙުކުމްތަކާއި ކޯޓް އަމުރުތައް ތައްޔާރުކުރުމުގެ އިންތިޒާމް ހަމަޖެއްސުން\nޕްރިޓްރަޔަލް ކަންކަމުގައި ފަނޑިޔާރުގެ ސެކްޝަނުން ކުރަންޖެހޭ ކަންތައްތަކުގެ އިންތިޒާމް ހަމަޖެއްސުން\nމައްސަލަތައް ނިމުނުގޮތުގެ ރިޕޯރޓް އެކުލަވައި ލުމުގެ އިންތިޒާމް ހަމަޖެއްސުން\nޝަރީޢަތާ ގުޅޭ ސެކްޝަންތަކުގެ ކަންކަން އިންތިޒާމްކޮށް ބެލެހެއްޓުމުގައި އިސްފަނޑިޔާރާއި ރަޖިސްޓްރާއަށް އެހީތެރިވުން.\nޝަރީއަތާއި ޤާނޫނުގެ ދާއިރާ\nޝަރީޢަތާއި ޤާނޫނު / ޤާނޫނު\nޤާނޫނު އަސާސީއާއި، ކޯޓުތަކާއި ބެހޭ ޤާނޫނާއި، ފަނޑިޔާރުންގެ ޤާނޫނާއި، ޖިނާއީ އިޖުރާއަތުގެ ޤާނޫނާއި މިނޫންވެސް ދިވެހިރާއްޖޭގައި ހެދިފައިހުރި ޤާނޫނުތަކާއި އަދި ދިވެހިރާއްޖޭގެ ސުޕްރީމް ކޯޓުގެ ނިންމުންތަކާއި ޝަރީޢަތް ކުރުމާއި ބެހޭ ޤަވާޢިދަށް އަހުލުވެރި ފަރާތަކަށްވުން.\n03 ސެޕްޓެންބަރު 2020 ވަނަ ދުވަހުގެ 13:00 ގެ ކުރިން ދިވެހިރާއްޖޭގެ ހައިކޯޓް (ތީމުގެ، އާބުރުޒުހިނގުން) ހުށަހަޅަންވާނެއެވެ.


Farithakurun Thakaa Gulhunuthaa Eh Dhuvas Therey Messi Ah Aniyaa Vejje - Vaguthu\nބާސެލޯނާގެ ފަރިތަކުރުންތަކާ ގުޅުނުތާ އެއް ދުވަސް ތެރޭ ޓީމުގެ ކެޕްޓަން ލިއޮނަލް މެސީއަށް އަނިޔާ ވެއްޖެއެވެ.\nގިނަ ދުވަސްތަކެއް ވަންދެން ޗުއްޓީ ހޭދަކުރުމަށްފަހު އާޖެންޓީނާގެ ކެޕްޓަން މެސީ، ތަމްރީނުތަކާ ގުޅުނީ އިއްޔެއެވެ. އާޖެންޓީނާއާއެކު ކޮޕާ އެމެރިކާގައި ކުޅުމުން މެސީއަށް އިތުރަށް ޗުއްޓީ ދީފައިވާއިރު، އޭނާ ބޮޑަށް ޗުއްޓީ ހޭދަކުރީ ޕްރައިވެޓް ޔޮޓުތަކާއި އިބީޒިއާ ފަދަ މަޝްހޫރު މަންޒިލްތަކުގައެވެ.\nރޭ ބާސެލޯނާއިން އާސެނަލްއާ ދެކޮޅަށް ކުޅުނު މެޗުގައި މެސީ ފެނުނުއިރު، މިއަދު ބާސާއިން ނެރުނު ބަޔާނެއްގައި ބުނެފައި ވަނީ މިއަދުގެ ތަމްރީނުތައް ކުރިއަށް ދަނިކޮށް މެސީއަށް އަނިޔާވެފައިވާ ކަމަށެވެ. އަދި ޓެސްޓައް ދައްކާ ގޮތުން މެސީގެ ފައިގެ ކުޑަ ކަޅުވާ މަސްގަނޑަށް އަނިޔާވެފައިވާ ކަމަށްވެސް ބާސާއިން ބުނެފައިވެއެވެ.\nބާސާއިން ލީގުގެ މެޗުތައް ފެށުމުގެ ކުރިން، އެމެރިކާގެ ހާއްސަ ޓުއާއަކަށް ދާން ނިންމާފައިވާއިރު، މެސީ ޓީމާއެކު ދަތުރު ނުކުރާނެ ކަމަށް ޓީމުގެ ބަޔާނުގައިވެއެވެ. އަދި މެސީ ބާސާގައި މަޑުކޮށް، މަސައްކަތް ކުރާނީ ވީހާވެސް އަވަހަށް ރިކަވާ ވުމަށް ކަމަށް ބާސާއިން ބުނެފައިވެއެވެ. މެސީ އަނިޔާއިން ރަނގަޅުވެ، އެނބުރި އަންނާނެ ސީދާ ތާރީހެއް ބާސާއިން ބުނެފައެއް ނުވެއެވެ.\nރޭ އާސެނަލްއާ ދެކޮޅަށް ނުކުތް މެޗުގެ ކުރިން މެސީ ވަނީ ސަޕޯޓަރުންނަށް ހާއްސަ މެސެޖެއް ދީފައެވެ. މިދިޔަ ސީޒަންގައި ލީގާއި ކަޕް ކާމިޔާބުކުރި ބާސާއަށް ޗެމްޕިއަންސް ލީގުން ހިތްދަތިކޮށް ސީޒަން ނިމުނުއިރު، މެސީ ބުނެފައި ވަނީ އެކަން ހަނދާން ނައްތާލާ މި ސީޒަންގައިވެސް ނުކުންނާނީ ހުރިހާ ތަށްޓަކަށް އަމާޒުކޮށްގެން ކަމަށެވެ.


މުލަކަތޮޅު މުލީ މެޖިސްޓްރޭޓް ކޯޓް\nމުލަކަތޮޅު ދިއްގަރު މެޖިސްޓްރޭޓް ކޯޓުގެ ސެކިއުރިޓީ ބެލެހެއްޓުން ކޮންޓްރެކްޓް އުސޫލުން ކުރިއަށް ގެންދާނެ ފަރާތެއް ހޯދުމާ ގުޅޭ.\nމުލަކަތޮޅު މުލީ މެޖިސްޓްރޭޓް ކޯޓު\nމ. ދިއްގަރު މެޖިސްޓްރޭޓް ކޯޓުގެ އިމާރާތާއި ގޯތީގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުން ވެގެން މި ކޯޓުން ކުރި ނަންބަރު: K5C-A/2020/07 (14 މޭ 2020) އިޢުލާނާ ގުޅިގެން، އެކަށީގެންވާ އަދަދަށް މަޢުލޫމާތު ސާފުކުރެއްވުމަށް ޙާޟިރުވެފައިނުވާތީ، އެ އިޢުލާން ބާޠިލްކޮށް އެ ކަމަށް އަލުން އިޢުލާނުކުރަމެވެ.\nވީމާ، މިކަމަށް ޝައުގުވެރިކަންހުރި ޤާބިލު ފަރާތްތަކުން 31 މޭ 2020 ވާ އާދިއްތަ ދުވަހުގެ 11:00އަށް މިކޯޓަށް ނުވަތަ މ.ދިއްގަރު މެޖިސްޓްރޭޓް ކޯޓަށް ދުރުވެ މަޢުލޫމާތު ސާފުކުރެއްވުމަށްފަހު ތިރީގައިވާ ގޮތުގެމަތިން އަންދާސީ ހިސާބު ހުށަހެޅުމުގެ ފުރުސަތު ވަނީ ހުޅުވާލެވިފައެވެ.\nއަންދާސީ ހިސާބު ހުށަހަޅާ ތާރީޚް: 04 ޖޫން 2020 (ބުރާސްފަތި)\nއަންދާސީ ހިސާބު ހުށަހަޅާ ގަޑި: 11:00\nއަންދާސީ ހިސާބު ހުށަހަޅަންޖެހޭ ތަން: މ.މުލީ މެޖިސްޓްރޭޓް ކޯޓު ނުވަތަ މ.ދިއްގަރު މެޖިސްޓްރޭޓް ކޯޓު\nމި މަސައްކަތަށް ކުރިމަތިލެވޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރު: 18/2014) ގެ ދަށުން ރަޖިސްޓްރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (ޤާނޫނު ނަންބަރު: 19/2014) ގެ ދަށުން ވިޔަފާރި ރަޖިސްޓްރީ ކުރެވިފައިވާ ފަރާތްތަކަށެވެ. މަޢުލޫމާތު ސާފުކުރެއްވުމަށާއި އަންދާސީ ހިސާބު ހުށަހެޅުއްވުމަށް ވަޑައިގަންނަވާއިރު، އެބޭފުޅަކު ތަމްސީލުކުރައްވާ ވިޔަފާރީގެ ރަޖިސްޓްރީގެ ކޮޕީ ނުވަތަ ކޮން ވިޔަފާރިއެއްކަން އެނގޭފަދަ ރަސްމީ ލިޔުމަކާއި، ވަޑައިގަންނަވާ ފަރާތުގެ އައިޑީ ކާޑު ގެންނެވުން އެދެމެވެ. މަޢުލޫމާތު ސާފުކުރެއްވުމަށާއި އަންދާސީ ހިސާބު ހުށަހެޅުއްވުމަށް، ވިޔަފާރީގެ ވެރިފަރާތުގެ ބަދަލުގައި ވަޑައިގަންނަވާ ބޭފުޅެއްނަމަ، ވެރިފަރާތުގެ ސިޓީއެއް ގެންނެވުން އެދެމެވެ.\nމަޢުލޫމާތު ސާފުކުރެއްވުމަށާއި، އަންދާސީ ހިސާބު ހުށަހެޅުއްވުމަށް ގަޑިއަށް ވަޑައިނުގަންނަވާ ފަރާތްތަކުން ހުށަހަޅާ އަންދާސީ ހިސާބުތައް ބަލައިނުގަނެވޭނެ ވާހަކަވެސް ދެންނެވީމެވެ.\nސުންގަޑި: 04 ޖޫން 2020 1100


Hiyaa ge aa list ga education ministry ge deputy minister ah ves flat eh!\nހިޔާގެ އާ ލިސްޓުގަ އެޑިޔުކޭޝަން މިނިސްޓްރީގެ ޑެޕިޔުޓީ މިނިސްޓަރަށް ވެސް ފްލެޓެއް!\n31 ޑިސެމްބަރ 2020 - 12:29:05\nއެޑިޔުކޭޝަން މިނިސްޓްރީގެ ޑެޕިޔުޓީ މިނިސްޓަރު ޝަރްމާ ނަސީރަށް ހިޔާ ފްލެޓުން ފެްލެޓް ލިބުން ކަމުގެ މައްސަލަ ފެންމަތިވެއްޖެ އެވެ.\nހިޔާ މަޝްރޫއުގެ ސިވިލްސާވިސް މުވައްޒަފުންނަށް ހާއްސަ ކެޓަގަރީ، ފްލެޓްތަކުގެ މައްސަލަބަލާ ކޮމިޓީއިން ދިރާސާކުރެއްވުމަށްފަހު ވަގުތީ ލިސްޓު އާންމުކޮށްފައިވަނީ މިމަހުގެ 28 ވަނަ ދުވަހުއެވެ.\nއާއްމުންގެ އެކުވެރި ގުޅުމުން މިއަދު ހާމަ ކޮށްފައިވާ ފްލެޓް ލިސްޓްގެ ފޮޓޯއަކުން ފެންނަ ގޮތުން އެޑިޔުކޭޝަން މިނިސްޓްރީގެ ޑެޕިޔުޓީ މިނިސްޓަރުގެ ގޮތުގައި ހުންނެވި ޝަރްމާއަށް ވަނީ ސިވިލްސާވިސް ޕޮއިންޓްގެ ބައިން 15 ޕޮއިންޓް އަދި ތައުލީމީ ޕޮއިންޓްގެ ބައިން 70 އާއިއެކު ޖުމުލަ 85 ޕޮއިންޓް ލިބިގެން ފްލެޓް ހައްގުވާމީހުންގެ ކެޓެގަރީގައި ހިމަނާފައެވެ.\nހިޔާ މަޝްރޫއުގައި ފްލެޓް ލިބުނު މީހުންގެ ހައްގު ހޯދަން "ކޮތަރު ކޮށި" ނަމުގައި ސޯޝަލް މީޑިއާގައި އަޑުއުފުލަން ފެށި ޓީމުން "އާއްމުންގެ އެކުވެރި ގުޅުން" ނަމުގައި އުފެއްދި އެ ޖަމިއްޔާއިން އެ މައްސަލަ ފެންމަތިކޮށްފައިވަނީ އާއްމުންގެ ގިނަ ބަޔަކު އެ ޝަކުވާ ފޮނުވަމުންދާތީ ކަމަށް ބުނެފައިވެއެވެ.\nއެ ޖަމިއްޔާއިން ވަނީ ސިވިލްސާވިސް މުވައްޒަފުންގެ ބައިން ސިޔާސީ މަގާމެއްގައިހުރި މީހަކަށް ފްލެޓް ލިބިފައިވާކަމަށް ވާހަކަ ދެކެވޭތީ އެއީ ކިހިނެއްވާ ކަމެއްކަން ހުރިހާ ސިވިލްސާވިސް މުވައްޒަފުންނަށް ސާފުކޮށްދިނުމަށް ފްލެޓް ކޮމެޓީގައި އެދިފައެވެ.\nމިއަހަރުގެ އޮކްޓޫބަރު މަހުގެ 28 ވަނަ ދުވަހު އާއްމުކޮށްފައިވާ ޝަރްމާގެ އެސެޓް ޑެކްލަރޭޝަން ފޯމުގައި ވާގޮތުން މުސާރައާއި އިނާތަުގެ ގޮތުގައި ޝަރްމާއަށް ފާއިތުވި6މަސް ދުވަހުގެ ތެރޭގައި 31،5000 ރުފިޔާ ކޮންމެ މަހަކު ލިބިފައިވެއެވެ. އަދި ފިރިމީހާއަށް އާއްމުދަނީގެ ގޮތުގައި މަހަކު 26،4400 ރުފިޔާ ލިބެއެވެ. އޭގެ އިތުރުން ލޯނާއި ދަރަނީގެ ތަފްސީލްތަކުން ދައްކާގޮތުން ހައުސިން ލޯންގެ ގޮތުގައި ޝަރްމާ ވަނީ 1،584،666.62 ރުފިޔާގެ ލޯނެއް ނަގާފައެވެ.\nހިޔާފުލެޓުން ސިވިލްސާވިސް މުވައްޒަފުންނަށް 1000 ފްލެޓް ދޫކުރުމަށް ވަނީ ހަމެޖެހިފައެވެ. ސިވިލް ސާވިސް މުވައްޒަފުންނަށް ފްލެޓްތައް ކަނޑައެޅިއިރު ނިސްބަތުން އެންމެ ގިނަ ފްލެޓް ދީފައިވަނީ ހެލްތު މިނިސްޓްރީގެ މުވައްޒަފުންނަށެވެ. އެގޮތުން އެ މިނިސްޓްރީގެ މުވައްޒަފުންނަށް ވަނީ 201 ފްލެޓް ދީފައެވެ. އެޑިޔުކޭޝަން މިނިސްޓްރީއަށް 169 ފްލެޓް ދީފައިވާއިރު 141 ފްލެޓް ވަނީ ހައުސިން މިނިސްޓްރީއަށް ކަނޑައަޅާފައެވެ.\nލިސްޓު އާންމު ކޮއްފައިވާއިރު ލިސްޓް އެކުލަވާލެވިފައިވަނީ، އެ ކެޓަގަރީއަށް ފޯމު ހުށަހެޅިއިރު ހުރި މިނިސްޓްރީތައް ވަކިވަކިން އެނގޭނެގޮތަށް ކަމަށް ބުނެފައިވެއެވެ.\nމިހާރު އާ މިނިސްޓްރީތައް އުފެދި، އެ ކެޓަގަރީއަށް ފޯމު ހުށަހަޅާފައިވާ ފަރާތްތަކުން އެކި އިދާރާތަކަށް ބަދަލުވެފައިވީނަމަ ވެސް، ފްލެޓްތަކުގެ މައްސަލަބަލާ ކޮމިޓީއިން އެކުލަވާލާފައިވާ މި ލިސްޓުގައި، ކޮންމެ ފަރާތެއްވެސް ހިމެނިފައިވާނީ އެ ފަރާތެއް ފޯމު ހުށަހެޅި މިނިސްޓްރީއެއްގެ ދަށުންކަމަށް ބުނެފައިވެއެވެ.\nއެގޮތުން އެ ލިސްޓުގައި ބޭނުންކޮށްފައިވާނީ ވެސް އޭރު މިނިސްޓްރީތަކަށް ކިޔަމުންދިޔަ ނަންތައް ކަމުގައި ރައީސް އޮފީހުން ބުނެއެވެ.\nސިވިލްސާވިސް ކެޓަގަރީއަށް ފޯމު ހުށަހެޅުމަށްފަހު ފޯމު ހުށަހެޅި ފަރާތް، ފްލެޓްގެ ތަޅުދަނޑި ލިބުމުގެ ކުރިން، ވަޒީފާއިން ވަކިވެފައިވާނަމަ އެ ފަރާތެއްގެ ފޯމު ބާތިލްވާނެކަމަށާއި، ފްލެޓް ލިބުމަށް ދެމަފިރިން ހޮވިއްޖެނަމަ، ހަވާލުކުރެވޭނީ 1 ފްލެޓް ކަމުގައި އޭރުގެ މިނިސްޓްރީ އޮފް ހައުސިން އެންޑް އިންފްރާސްޓްރަކްޗާ އިން ކަނޑައަޅުއްވާފައިކަމަށް ރައީސް އޮފީހުން ބުނެއެވެ.\nހިޔާ މަޝްރޫޢުގެ ސިވިލްސާވިސް މުވައްޒަފުންނަށް ހާއްސަ ކެޓަގަރީއަށް ފޯމު ހުށަހަޅާފައިވާ ފަރާތްތަކަށް ޕޮއިންޓް ލިބިފައިވާގޮތުގެ ވަގުތީ ލިސްޓަށް ޝަކުވާ ހުށަހެޅުމުގެ ފުރުސަތު، 28 ޑިސެންބަރުން ފެށިގެން3ޖަނަވަރީ 2021 ގެ 15:00 ނިޔަލަށް ވަނީ ހުޅުވާލާފައެވެ.\nހައުސިން ޔުނިޓްހުޅުމާލެ ހައުސިންހައުސިން މިނިސްޓްރީއެޑިޔުކޭޝަން މިނިސްޓަރުއެޑިއުކޭޝަން މިނިސްޓްރީ


Verikamugai Raees Yameen dhekkevi saabithu kamah saabas haggu: Dr. Jameel - One Online\nކުރީގެ ރައީސް އަބްދުﷲ ޔާމީނާއި ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު---- ފޮޓޯ/ ރައީސް އޮފީސް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ކުރިމަތިވެ ވަޑައިގެންނެވި ގޮންޖެހުންތަކަށް އެމަނިކުފާނު ދެއްކެވި ސާބިތު ކަމަށް ސާބަސް ހައްގު ކަމަށް ޑރ. މުހައްމަދު ޖަމީލު އަހުމަދު ވިދާޅުވެއްޖެއެވެ.\nޑރ. ޖަމީލަކީ ރައީސް އަބްދުﷲ ޔާމީން ވެރިކަމަށް ގެނައުމަށް އެމަނިކުފާނުގެ ރަނިން މޭޓެއްގެ ހައިސިއްޔަތުން އިސް ދައުރެއް އަދާކުރެއްވި ބޭފުޅެކެވެ. ނަމަވެސް އިތުބާރު ނެތްކަމުގެ މައްސަލަ ހުށަހަޅައި ޖަވާބުދާރީވުމުގެ ފުރުސަތު ވެސް ނުދެއްވާ ޖަމީލު މަގާމުން ދުރުކުރެއްވިއެވެ.\nރައީސް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ ޑރ. ޖަމީލު މިއަދު ކުރެއްވި ޓުވީޓެއްގައި ވިދާޅުވީ ވެރިކަމަކީ ބިޔަ ބޮޑު މަސްއޫލިޔަތެއް ކަމަށާއި ފަސޭހަ ވަގުތުތައް މަދުވެފައި ނުތަނަވަސްވެ ހާސްވާ ވަގުތު ގިނަވާނެ ކަމަށެވެ. އެގޮތުން ރައީސް ޔާމިނަކީ އެންމެ ގިނަ ގޮންޖެހުންތަކާ ކުރިމަތިލާން ޖެހުނު އެއް ވެރިޔާ ކަމަށް ވިދާޅުވިއެވެ.\n"އެންމެ ގިނަ ގޮންޖެހުންތައް ކުރިމަތިވި އެއް ވެރިޔަކީ ރައީސް ޔާމީން. ބޭރުންނާއި އެންމެން އިދިކޮޅުގައި އެންމެ ފަހުން މުއައްސަސާތައް ވެސް. ދެއްކެވި ސާބިތުކަމަށް ސާބަސް ހައްގު،" ޖަމީލުގެ ޓުވީޓްގައި ވިދާޅުވެފައިވެއެވެ.\nދެހާސް ދޭތަރަވަނަ އަހަރުގެ ރިޔާސީ އިންތިހާބު ކާމިޔާބު ކުރައްވައިގެން ރައީސް ޔާމީން ވެރިކަމަށް ވަޑައިގަތީ ފުޅާ ކޯލިޝަނެއްގެ ތެރެއިންނެވެ. ނަމަވެސް އެ ކޯލިޝަން ރޫޅި، އެމަނިކުފާނުގެ ވެރިކަމާ ދެކޮޅަށް އިދިކޮޅު ހުރިހާ ފަރާތްތަކުން އެއްކޮޅަކަށް އެރިއެވެ. އޭގެ ތެރޭގައި އެމަނިކުފާނުގެ ބޭބޭފުޅު އަދި ކުރީގެ ރައީސް މައުމޫން އަބްދުލްގައްޔޫމް ވެސް ހިމެނިވަޑައިގަތެވެ.\nއެކަމުގެ ސަބަބުން ސަރުކާރަށް ކުރިމަތިވި ޕްރެޝަރާއެކު ރާއްޖޭގެ ހުރިހާ ސިޔާސީ ލީޑަރުންނަށް އެކި ތުހުމަތުތަކުގައި ޖަލަށްލިއެވެ. އަދި އެ ލީޑަރުން މިނިވަން ކުރުމަށް ސުޕްރީމް ކޯޓުން ކުއްލި ގޮތަކަށް ނެރުނު އަމުރާއެކު، ރައީސް ޔާމީން ވަނީ ކުއްލި ހާލަތު އިއުލާނުކުރައްވައި، ދެ ފަނޑިޔާރުން ހައްޔަރު ވެސް ކޮށްފައެވެ.\nއޭގެ އިތުރުން ރައީސް ޔާމީން އަވަހާރަކޮށްލުމަށް ރިޔާސީ ލޯންޗު ކޮޅުގައި އެއްޗެއް ގޮއްވާލި ހާދިސާއަކީ ވެސް ވެރިކަމުގައި އެމަނިކުފާނަށް ދިމާވި ނުރައްކާތެރި ދަނޑިވަޅެކެވެ. އެ ހަމަލާއިން ރައީސް ޔާމީން ސަލާމަތްވެ ވަޑައިގެންނެވިއެވެ.\nނަމަވެސް 2018 ވަނަ އަހަރުގެ ރިޔާސީ އިންތިހާބާ ބޮޑު ނާކާމިޔާބީއަކާ ކުރިމަތިވެވަޑައިގެންނެވި ރައީސް ޔާމީން މިހާރު ވެސް ގެންދަވަނީ، އެންމެ އިތުބާރު ކުރެއްވި ކުރީގެ ނައިބު ރައީސް އަހުމަދު އަދީބު އިސްވެ ހިންގި ބޮޑު ހިޔާނާތާގުޅޭ މަނީ ލޯންޑަރިންގެ ކުށް ސާބިތުވެ، ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ.\nގުޅޭ ޓެގު ޕީޕީއެމް އެމްޑީޕީ ޑރ. މުހައްމަދު ޖަމީލް އަހްމަދު ކުރީގެ ރައީސް އަބްދުﷲ ޔާމީން މަނީލޯންޑަރިންގް


Pakistan dhuvahuge thahuniyaa - Hali News\nޕާކިސްތާން ދުވަހުގެ ތަހުނިޔާ\n26 March 2021, 19:51\nއިންޑިއާގެ ބޮޒދު ވަޒީރު ނަރެންދްރަ މޮދީ ޕާކިސްތާން ދުވަހުގެ ތަހުނިޔާ ޕާކިސްތާން ބޮޑު ވަޒީރު އިމްރާން ޚާނަށް ފޮނުއްވައިފިއެވެ. ޚާންއަށް މޮދީ ފޮނުއްވި ސިޓީފުޅުގައި ޕާކިސްތާނާއެކު އިންޑިއާއިން ސުލްޙައަށް އެދޭކަން ބަޔާން ކުރައްވާފައި ވެއެވެ. އަދި ކޮވިޑްގެ ހާލަތުން ޕާކިސްތާން އަރައި ގަތުމަށް ހެއޮ އެދުންތައްވެސް ފޮނުއްވާފައި ވެއެވެ.\nޕާކިސްތާން ދުވަސް ފާހަގަ ކުރަނީ ކޮންމެ އަހަރެއްގެވެސް މާޗް 23 ވަނަ ދުވަހުއެވެ. މިއީ މުސްލިމުންނަށް ވަކި ދައުލަތެއް ހެދުމަށް ލާހޯރުގައި ފާސް ކުރި މުނާސަބާ ފާހަގަ ކުރާ ދުވަހެވެ.\nއިންޑިއާއިން ކޮންމެ އަހަރަކުވެސް މި ދުވަހު ޕާކިސްތާނަށް ސިޓީއެއް ފޮނުވައެވެ.\nޓެރަރިސްޓް ހަމަލާތަކާ ގުޅިގެން ވަޅޯވެފައިވާ ގުޅުން އަދިވެސް އޮތީ ހަމަ އެ ގޮތުގައެވެ. ނަމަވެސް ދެ ގައުމުން ވަނީ ހަމަލަތައް ބަދަލުކުރުމަށް އެއްބަސްވެފައިވާ ހުރިހައި އެއްބަސްވުމަށް އަމަލު ކުރުމަށް ނިންމާފައެވެ.\nބޮޑު ވަޒީރު އިމްރާން ޚާން ކޮވިޑަށް ފައްސިވެ ވަޑައިގަތުމުގެ ސަބަބުން މޮދީ ވަނީ ޚާނަށް އަވަސް ޝިފާއަކަށް އެދިވަޑައިގެން މެސެޖެއްވެސް ފޮނުއްވާފައެވެ.\nޕާކިސްތާނުން ސިފައިންގެ ލީޑަރޝިޕުންވެސް ވަނީ އިންޑިއާއާއެކު ސުލްޙައަށް ޝއުގުވެރިވާ ކަމުގެ ސިގްނަލްތަކެއް ދީފައެވެ. ޕާކިސްތާނަކީ، މަދަނީ ވެރިކަމުގައި ސިފައިން ބަސްކިޔާ ގައުމެއް ކަމުން ސިފައިން ނިންމާ ނިންމުމެއް މަދަނީ ސަރުކާރުން ތަންފީޒު ކުރާނެއެވެ.


REPORT: Garaarah amalu kurun laazimeh noon! Ekamaku.... | Mihaaru\nސަރުކާރާ ދެކޮޅަށް އިދިކޮޅު ހަރަކާތުން ފެބްރުއަރީ 16 ވަނަ ދުވަހު މާލޭގައި ބާއްވަން އުޅުނު އެއްވުން ރޫޅާލުމަށް ފުލުހުން ޝީލްޑާއި މުގުރާ އެކު ތައްޔާރަށް ތިބިއިރު، އެމްޑީޕީގެ އަންހެން އެކްޓިވިސްޓަކު މުޒާހަރާގެ ބައިވެރިންނަށް ހިތްވަރު ދީ އަތްޖަހަނީ. --ފޮޓޯ: ހުސައިން ވަހީދު/މިހާރު\n04 މާޗް 2018 - 08:17 45 comments\nނަމަވެސް ދައުލަތުގެ އެންމެ މަތީ ވެރިޔާ ގައުމުގައި ކުއްލި ނުރައްކަލުގެ ހާލަތު އިއުލާން ކުރީމާ، ރައްޔިތުން އެ މައްޗަށް އަމަލު ކުރުން ލާޒިމް ނުވާ ގައުމެއް އޮތް ކަމެއް އެނގޭކަށް ނެތެވެ؛ ދިވެހިރާއްޖެ ފިޔަވަ އެވެ.\nކުއްލި ނުރައްކަލުގެ ހާލަތު އިއުލާން ކުރުމަށް ރައީސް އަބްދުﷲ ޔާމީން ނެރުއްވި ގަރާރާއި އޭގެ މުއްދަތު އިތުރު ކުރުމަށް ރައީސް ޔާމީން ހުށަހެޅުއްވި ހުށަހެޅުއްވުން ރައްޔިތުންގެ މަޖިލީހުން ފާސްކުރި އިރު، ފާސްކުރީ އެއީ ރައްޔިތުން އެ މައްޗަށް އަމަލުކުރުން ލާޒިމް ނުވާ އެއްޗެއް ކަމަށް ނިންމައިގެންނެވެ.\nމަޖިލީހުގެ އެ ނިންމުމަށް ސުޕްރީމް ކޯޓުން ވެސް ވަނީ ތާއީދުކޮށް، އެއީ ރައްޔިތުން އެ މައްޗަށް އަމަލުކުރުން ލާޒިމް ނޫން އެއްޗެއް ކަމަށް ނިންމައިފަ އެވެ. ރައްޔިތުންގެ މަޖިލީހާއި ސުޕްރީމް ކޯޓުގެ އެ ނިންމުމުގެ ނަތީޖާ ވެސް މިހާރު ދަނީ ފެންނަމުންނެވެ. ނަމަވެސް އެކަމުގެ ތަފްސީލަށް ދިޔުމުގެ ކުރިން މަޖިލީހާއި ސުޕްރީމް ކޯޓުގެ ނިންމުމަށް ބަލައިލުން މުހިންމެވެ.\nމި މައްސަލައިގައި، ވެރިކަން ކުރާ ޕާޓީ ޕީޕީއެމަށް ވެސް އަދި މަޖިލީހަށް ވެސް އެންމެ ފުރަތަމަ ގަބޫލުކުރެވުނީ، ކުއްލި ނުރައްކަލުގެ ހާލަތަކީ ރައްޔިތުން އެ މައްޗަށް އަމަލުކުރުން ލާޒިމް ކުރާ އެއްޗެއް ކަމަށެވެ. އެހެންކަމުން ރައީސް އިއުލާން ކުރެއްވި އެ ހާލަތާ މެދު ގޮތެއް ނިންމޭނީ، ގާނޫނުއަސާސީގެ 87 ވަނަ މާއްދާގެ (ށ)ގައި ބުނާ ގޮތަށް، މަޖިލީހުގެ ޖުމްލަ މެންބަރުންގެ ދެ ބައިކުޅަ އެއް ބަޔަށް ވުރެ ގިނަ މެންބަރުން ހާޒިރުވެ ތިބޭ ޖަލްސާއެއްގައި ކަމަށް، ޕީޕީއެމްގެ މަޖިލިހުގެ ބައެއް މެމްބަރުން ވެސް ގަބޫލުކުރެއްވި އެވެ.\nނަމަވެސް، ޖަލްސާގައި ބައިވެރިވުމަށް އެދި ޕީޕީއެމުން އާދޭސް ކުރުމުން ވެސް، އިދިކޮޅު މެންބަރުން އެ ޖަލްސާ ބޮއިކޮޓް ކުރެއްވުމުން، އެ މާއްދާގައި އެ ބުނާ އަދަދަށް މެންބަރުން ހަމަނުވާނެ ކަން އެނގުމުން، މަޖިލީހުގެ ރިއާސަތުން ގާނޫނުއަސާސީގެ އެ މާއްދާ މާނަކުރީ މަޖިލީހުގެ ގަވާއިދާ ހަވާލާދީ އެވެ.\nމަޖިލީހުގެ ގަވާއިދުގެ 38 ވަނަ މާއްދާގައި، ގާނޫނުއަސާސީގެ 87 ވަނަ މާއްދާގެ (ށ)ގައި ބުނާ "ރައްޔިތުން އެ މައްޗަށް އަމަލުކުރުން ލާޒިމްކުރާ އެއްވެސް ކަމެއް" މާނަކޮށްދީފައިވަނީ ހަ ބާވަތެއްގެ ގާނޫނެއްގެ ގޮތުގަ އެވެ. އެހެންކަމުން މަޖިލީހުގެ ރިއާސަތުގެ ބަހަނާއަކަށް ވީ، ކުއްލި ނުރައްކަލުގެ ހާލަތަކީ މަޖިލީހުގެ ގަވާއިދުގެ 38 ވަނަ މާއްދާގައި ބުނާ ބާވަތުގެ ގާނޫނަކަށް ނުވުމެވެ.\nއެ ގޮތަށް މާނަކޮށްގެން ރައީސްގެ ގަރާރު ފާސްކޮށް އަދި އެ ހާލަތުގެ މުއްދަތު އިތުރުކުރުމަށް ވެސް ފާސްކުރީ އެންމެ 38 މެމްބަރުންގެ ވޯޓުންނެވެ. ނަމަވެސް ކުއްލި ނުރައްކަލުގެ ހާލަތުގެ ގަރާރަށް ވޯޓަށް އަހާ އިރު، މަޖިލީހުގެ ކޯރަމަކީ ކޮބައިކަން ކަނޑައަޅައިދޭން އެދި ސުޕްރީމް ކޯޓުގެ ލަފައެއް ހޯދަން ވެސް ގަރާރެއް ފާސްކުރުމުން، މި ނިންމުނީ އެންމެ ރަނގަޅަށް ނޫން ކަން މަޖިލީހަށް ވެސް މޭރުންވީ ކަމަށް ގަބޫލުކުރެވެ އެވެ.\nމި މައްސަލަ ސުޕްރީމް ކޯޓުން ދިރާސާކުރި ތިން ފަނޑިޔާރުންނަށް ފުރަތަމަ ފާހަގަކުރެވުނު ކަމަކީ، ސުޕްރީމް ކޯޓުގެ ލަފަޔަކަށް އެދިފައިވަނީ ގާނޫނުއަސާސީގެ 87 ވަނަ މާއްދާގެ (ށ) މާނަކުރުމުގައި މަޖިލީހުގެ މެމްބަރުންގެ މެދުގައި ޚިޔާލު ތަފާތުވުން އުފެދިގެން ކަމެވެ. އެއީ، ކުއްލި ނުރައްކަލުގެ ހާލަތުގެ ގަރާރު ފާސްކުރުމަށާއި މުއްދަތު އިތުރުކުރަން ވޯޓު ނަގަންވާނީ، މަޖިލީހުގެ ޖުމްލަ މެމްބަރުންގެ ދެ ބައިކުޅަ އެއް ބަޔަށް ވުރެ ގިނަ މެމްބަރުން ހާޒިރުވެ ތިބޭ ވަގުތެއްގައި ކަމާ މެދު އުފެދިފައިވާ ޚިޔާލު ތަފާތުވުމެވެ.\nއިދިކޮޅު ފަރާތްތަކުން ފެބްރުއަރީ 16 ވަނަ ދުވަހު މާލޭގެ އާޓިފިޝަލް ބީޗް ސަރަހައްދުގައި މުޒާހަރާ ކުރުމުން، އެއީ ކުއްލި ނުރައްކަލުގެ ހާލަތުގައި ކުރެވޭނެ ކަމެއް ނޫން ކަމަށް ބުނެ ފުލުހުން މުޒާހަރާ ރޫޅައިލަނީ. --ފޮޓޯ: ހުސައިން ވަހީދު/މިހާރު\nއެހެންވީމާ، މެމްބަރުންގެ މެދުގައި ޚިޔާލު ތަފާތުވެފައިވަނީ، ކުއްލި ނުރައްކަލުގެ ހާލަތު އިއުލާންކޮށް ނެރޭ ގަރާރަކީ ރައްޔިތުން އެ މައްޗަށް އަމަލުކުރުން ލާޒިމް އެއްޗެއް ކަމާ މެދުގަ އެވެ.\nސުޕްރީމް ކޯޓުން މަޖިލީހަށް ދިން ލަފާގެ ފަސް ވަނަ ނުކުތާގައި ބުނެފައިވަނީ ކުއްލި ނުރައްކަލުގެ ހާލަތު "އިއުލާން ކުރުމަށް ރައީސުލްޖުމްހޫރިއްޔާ ނެރުނު ގަރާރަކީ އޭގެ ޒާތުގައި ރައްޔިތުން އެ މައްޗަށް އަމަލުކުރުން ލާޒިމްކުރާ އާންމު އަދި މުޖައްރަދު ގާއިދާތަކެއް ހިމެނިގެންވާ ގަރާރެއް ނޫން" ކަމަށެވެ.\nއެއާ ޚިލާފަށް ކުއްލި ނުރައްކަލުގެ ހާލަތާ ގުޅިގެން ރައްޔިތުން އެ މައްޗަށް އަމަލުކުރުން ލާޒިމްވާނީ، އެ ގަރާރު ތަންފީޒު ކުރުމަށް ހެދިފައިވާ ގާނޫނުތަކެއް ވާ ނަމަ އެ ގާނޫނުތަކަށް ކަމަށް ވެސް ސުޕްރީމް ކޯޓުގެ ލަފާގެ އެ ނުކުތާގައިވެ އެވެ. ނަމަވެސް ރައީސްގެ ގަރާރާއި އެ ގަރާރުގެ މުއްދަތު އިތުރުކުރުމަށް ރައީސް ޔާމީން ހުށަހެޅުއްވި ހުށަހެޅުއްވުން ރައްޔިތުންގެ މަޖިލީހުން ފާސްކުރި އިރު، ކުއްލި ނުރައްކަލުގެ ހާލަތުގެ "ގަރާރު ތަންފީޒު ކުރުމުގެ ގޮތުން ހަދާފައިވާ ގާނޫނެއް ނުވަތަ ގަވާއިދެއް ވިޔަސް ފާސްކޮށްފައި ނުވާ" ކަމަށް ވެސް އެ ނުކުތާގައި ފާހަގަކޮށްފައިވެ އެވެ.\nއޭގެ އިތުރުން ސުޕްރީމް ކޯޓުގެ ލަފާގައި ފާހަގަކޮށްފައިވާ އަނެއް ކަމަކީ، މަޖިލީހުގެ ޖުމްލަ މެމްބަރުންގެ ދެ ބައިކުޅަ އެއްބައި ހާޒިރުވެ ތިބެގެން ވޯޓަށް އަހަން ޖެހޭ ކަންކަމުގެ ގޮތުގައި މަޖިލީހުގެ ގަވާއިދުގެ 38 ވަނަ މާއްދާގައި "ބަޔާންކޮށްފައިވާ ކަންކަމުގެ ތެރޭގައި ކުއްލި ނުރައްކަލުގެ ހާލަތު އިއުލާން ކުރުމާ ގުޅޭ ގޮތުން ރައީސުލްޖުމްހޫރިއްޔާ ނެރޭ ގަރާރު ޝާމިލުކޮށްފައި ނުވާ" ކަމެވެ.\nމި ކަންކަމަށް ބަލައި ސުޕްރީމް ކޯޓުން ނިންމީ، ކުއްލި ނުރައްކަލުގެ ހާލަތު އިއުލާންކޮށް ރައީސް ޔާމީން ނެރުއްވި ގަރާރަކީ، ރައްޔިތުން އެ މައްޗަށް އަމަލުކުރުން ލާޒިމް ނޫން އެއްޗެއް ކަމަށާއި އެހެންކަމުން، އެ ހާލަތު އިއުލާންކޮށް ނެރުއްވި ގަރާރާ މެދު ގޮތެއް ނިންމުމަށްޓަކައި މަޖިލީހުގެ ތަޅުމުގައި ވޯޓަށް އަހާއިރު، މަޖިލީހުގެ ޖުމްލަ މެމްބަރުންގެ ދެ ބައިކުޅަ އެއްބައި ހާޒިރުވެ ތިބެން ނުޖެހޭނެ ކަމަށެވެ.\nކުއްލި ނުރައްކަލުގެ ހާލަތު އިއުލާން ކޮށްފައި ވަނިކޮށް އިދިކޮޅު ޕާޓީތަކުން މާލޭގައި ކުރި މުޒާހަރާއެއް ފުލުހުން ރޫޅައިލަނީ. --ފޮޓޯ: ނިޝާން އަލީ/މިހާރު\nއެހެންކަމަށްވާ ނަމަ، ސުވާލަކީ، ކުއްލި ނުރައްކަލުގެ ހާލަތުގެ ގަރާރުން މަނާކޮށްފައިވާ މަނާކުރުންތަކަށް ރައްޔިތުން އަމަލު ކުރަން ޖެހޭނެ ހެއްޔެވެ؟ އެ ގަރާރުން، ގާނޫނުއަސާސީގެ ބައެއް މާއްދާތައް ހިފަހައްޓާފައިވާ އިރު، ހިފެހެއްޓި ބައެއް މާއްދާތަކަކީ ރައްޔިތުން ވަކި ގޮތަކަށް އަމަލު ކުރުމަށް ނުވަތަ ނުކުރުމަށް ބުނެފައިވާ މާއްދާތަކެކެވެ.\nއޭގެ އެއް މިސާލަކީ ގާނޫނުއަސާސީގެ 31 ވަނަ މާއްދާ އެވެ. އެ މާއްދާގައި ބުނެފައިވަނީ، އިހުތިޖާޖް ކުރުމަށްޓަކައި ހަޅުތާލުކުރުމުގެ ގޮތުން މަސައްކަތް ހުއްޓާލައިގެން ތިބުމުގެ ހައްގު ވަޒީފާ އަދާކުރާ ކޮންމެ މީހަކަށް ލިބިގެންވާ ކަމަށެވެ. ކުއްލި ނުރައްކަލުގެ ހާލަތު އިއުލާންކުރި ގަރާރުގައި މި މާއްދާ ހިފަހައްޓާފައިވުމުން، އޭގެ ނަތީޖާއަކަށް ވާނީ، ހަޅުތާލު ކުރުމުގެ ގޮތުން މަސައްކަތް ހުއްޓައިލުން މަނާވުމެވެ.\nނަމަވެސް އެ ގަރާރުގައިވާ ކަންކަމަކީ އެ މައްޗަށް ރައްޔިތުން އަމަލުކުރުން ލާޒިމްނުވާ އެއްޗަކަށް ވާތީ، ކުއްލި ނުރައްކަލުގެ ހާލަތު އިއުލާން ކޮށްފައި އޮތަސް، އިހުތިޖާޖް ކުރުމަށްޓަކައި ހަޅުތާލުކޮށް މަސައްކަތް ހުއްޓާލައިގެން ތިބެވޭނެ ނޫން ހެއްޔެވެ؟ އަދި އެއީ ގާނޫނުއަސާސީގެ 31 ވަނަ މާއްދާ އިން ކަށަވަރުކޮށްދޭ ހައްގަކަށްވާ އިރު، ކުއްލި ނުރައްކަލުގެ ހާލަތު އިއުލާންކޮށްފައި އޮތަސް، އިހްތިޖާޖްކޮށް ހަޅުތާލުކުރިއްޔޭ ކިޔާފައި އެއްވެސް މީހަކު ކުށްވެރި ކުރެވޭނެ ގާނޫނީ ހަމައެއް އޮންނާނެ ހެއްޔެވެ؟\nމިފަދަ ދެ ވަނަ މިސާލަކީ، ގާނޫނުއަސާސީގެ 32 ވަނަ މާއްދާ އެވެ. ކުއްލި ނުރައްކަލުގެ ހާލަތުގައި ހިފަހައްޓާފައިވާ މި މާއްދާގައި ބުނެފައިވަނީ ދައުލަތުގެ ހުއްދަ ކުރިން ހޯދުމަކާ ނުލައި ސުލްހަވެރިކަމާ އެކު އެއްވެ އުޅުމުގެ މިނިވަންކަން ކޮންމެ މީހަކަށްމެ ލިބިގެންވާ ކަމަށެވެ.\nކުއްލި ނުރައްކަލުގެ ހާލަތުގައި މި މާއްދާ ހިފަހައްޓާފައި އޮތަސް ވެސް، އެ ހާލަތުގެ ގަރާރުގައިވާ ކަންކަމަކީ އެ މައްޗަށް ރައްޔިތުން އަމަލުކުރުން ލާޒިމްނުވާ އެއްޗަކަށް ވާތީ، މިހާރު ވެސް، ދައުލަތުގެ ހުއްދަ ކުރިން ހޯދުމަކާ ނުލައި ސުލްހަވެރިކަމާ އެކު އެއްވެ އުޅުމާއި މުޒާހަރާ ކުރުމާއި ސިޔާސީ އެއްވުންތައް ބޭއްވުމުގެ ފުރިހަމަ މިނިވަންކަން ލިބިގެންވެ އެވެ.\nއެމްޑީޕީ ހަރުގެ ކައިރީގައި ފެބްރުއަރީ 12 ވަނަ ދުވަހު އިދިކޮޅު ފަރާތްތަކުން ބޭއްވި އެއްވުން ރޫޅާލައި މީހުން ފޮނުވާލުމަށް އެސްއޯ ފުލުހުން ހަރަކާތްތެރިވަނީ. --ފޮޓޯ: ނިޝާން އަލީ/މިހާރު\nމި ކަމަށް ބާރު ލިބިދޭ އަނެއް ހެއްކަކީ، އެ ގަރާރުން ސިޔާސީ އެއްވުންތައް މަނާކޮށްފައި އޮއްވައި، މިދިއަ މަހުގެ 25 ވަނަ ދުވަހު ފުލުހުން އެކަން ހުއްދަ ކުރުމެވެ. އެ ދުވަހު ފުލުހުން ބޭއްވި ނިއުސް ކޮންފަރެންސްގައި ސުޕްރިންޓެންޑެންޓް އޮފް ޕޮލިސް އަހުމަދު ޝިފާން ވިދާޅުވީ ރޭގަނޑު 10:30 ގެ ފަހުން މަގުމަތީގަ އާއި ސިޔާސީ ޕާޓީތަކުގެ ޖަގަހަތަކަށް މީހުން އެއްވެ ހިންގާ ހަރަކާތްތައް ހުއްޓުވާނެ ކަމުގެ ޔަގީންކަން ދޭ ކަމަށެވެ.\nމާނައަކީ ރޭގަނޑު 10:30ގެ ކުރިން ސިޔާސީ އެއްވުންތައް ބޭއްވޭނެ އެވެ. ނަމަވެސްސުވާލަކީ ކުއްލި ނުރައްކަލުގެ ހާލަތުގެ ގަރާރުން މަނާކޮށްފައި އޮތް ކަމެއް ފުލުހުން ހުއްދަކުރަނީ ކޮން ގާނޫނީ ހަމައަކުން ހެއްޔެވެ؟\nކުއްލި ނުރައްކަލުގެ ހާލަތުގެ ދަށުން މަނާކުރާ ކަންކަން އަލުން ހުއްދަ ކުރުމާއި އެ ހާލަތަށް ބަދަލު ގެނައުމަކީ ހަމައެކަނި ރައީސުލްޖުމްހޫރިއްޔާ އަށް ލިބިގެންވާ ބާރެކެވެ. ސަރުކާރުން އަމަލު ކޮށްފައިވަނީ ވެސް އެ ގޮތަށެވެ. މިދިއަ މަހުގެ ފަސް ވަނަ ދުވަހުގެ ރޭ ރައީސް ޔާމީން ކުއްލި ނުރައްކަލުގެ ހާލަތު އިއުލާން ކުރެއްވުމަށް ފަހު، އިތުރު ހައްގުތަކެއް ހިފަހައްޓަވަން ބޭނުންވި ހިނދު އެކަން ކުރެއްވީ،6ވަނަ ދުވަހު ނެރުއްވި އެހެން ގަރާރަކުންނެވެ.\nއޭގެ އިތުރުން އެ ހާލަތު އިއުލާން ކުރައްވައި ފުރަތަމަ ނެރުއްވި ގަރާރުން ހިފެހެއްޓި ގާނޫނުއަސާސީގެ 145 (ނ) އެ ގަރާރުން އުނިކުރަން ބޭނުންފުޅުވި ހިނދު އެކަން ކުރެއްވީ ވެސް، މި މަހުގެ6ވަނަ ދުވަހު ރައީސް ޔާމީން ނެރުއްވި އިތުރު ގަރާރަކުންނެވެ.\nވީއިރު، ރައީސްގެ ގަރާރަކުން އިއުލާން ކުރެއްވި ކުއްލި ނުރައްކަލުގެ ހާލަތަކީ ރައްޔިތުން އެ މައްޗަށް އަމަލުކުރުން ލާޒިމްވާ އެއްޗެއް ކަމަށްވާ ނަމަ، އެ ގަރާރަށް ރައީސް ނުގެންނަވާ ބަދަލެއް ފުލުހުން ގެންނަނީ ގާނޫނީ ކޮން ހަމައަކުން ހެއްޔެވެ؟\nމިހާރު އިއުލާންކޮށްފައިވާ ކުއްލި ނުރައްކަލުގެ ހާލަތަކީ އެ މައްޗަށް ރައްޔިތުން އަމަލުކުރުން ލާޒިމް އެއްޗެއް ނޫން ކަމަށް ރައްޔިތުންގެ މަޖިލީހުންނާއި ސުޕްރީމް ކޯޓުން ކަނޑައަޅާފައިވީ ހިނދު، ގާނޫނާ ޚިލާފަށް ސަލާމަތީ ބާރުތަކުން ކުރަން އުޅޭ ކޮންމެ ކަމަކަށް ދެކޮޅުހެދުމުގެ ގާނޫނީ ހައްގު ކޮންމެ މީހަކަށް ލިބިގެން ނުވޭތޯ އެވެ؟ ކުއްލި ނުރައްކަލުގެ ހާލަތަށް ރައްޔިތުން އަމަލު ނުކޮށްގެން ނުވަތަ އެ ހާލަތުގައި ހިފަހައްޓާފައިވާ މިނިވަންކަމެއްގެ ބޭނުންކޮށްގެން އެމީހަކު ކުށްވެރިވާ ނަމަ، ކުއްލި ނުރައްކަލުގެ ހާލަތަކީ ރައްޔިތުން އެ މައްޗަށް އަމަލުކުރުން ލާޒިމުނުވާ އެއްޗަކަށް ވަނީ ކޮން ގޮތަކުންތޯ އެވެ؟\nއިތުރު ލިޔުންތައް ކުއްލި ނުރައްކަލުގެ ހާލަތު ޕޮލިސް ރައްޔިތުންގެ މަޖިލިސް ސުޕްރީމް ކޯޓް ރާއްޖޭގެ ގާނޫނުއަސާސީ


Hoarafushee Airport akee Ihavandhippolhu tharaggee kurumuge feshun: Raees | Mihaaru\nހޯރަފުށީ އެއާޕޯޓަކީ އިހަވަންދިއްޕޮޅު ތަރައްގީ ކުރުމުގެ ފެށުން: ރައީސް\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވާ އިރު ޓްރާންސްޕޯޓް މިނިސްޓަރު ނަހުލާ އާއި އެ ދާއިރާގެ މެމްބަރު އަހްމަދު ސަލީމް އަރިހުގައި.\nރިޔާސީ ކެމްޕޭންގައި ވެވަޑައިގަތް ވައުދާ އެއްގޮތަށް ހޯރަފުށީގައި އެއާޕޯޓެއް ސަރުކާރުން ތަރައްގީކޮށް ރަސްމީކޮށް ހުޅުއްވައިދެއްވުމަށް ފަހު ރައްޔިތުންނާ ވާހަކަފުޅު ދައްކަވަމުން ރައީސް ވިދާޅުވީ އެ އެއާޕޯޓަކީ ހޯރަފުއްޓާއި އިހަވަންދިއްޕޮޅުގެ ރައްޔިތުން ކުރަމުން އައި ދިގު އިންތިޒާރެއްގެ ނިމުން ކަމަށެވެ. އަދި އެއީ މަރުކަޒީ ސަރުކާރުގެ ބާރުތައް އަތޮޅުތަކަށް ދޫކޮށްލައި ލާމަރުކަޒު ކުރުން މި ސަރުކާރުން ގެންގުޅޭ ސިޔާސަތުގެ ވެސް މުހިއްމު ފިޔަވަޅެއް ކަމަށެވެ.\n"މިއީ މުޅި އިހަވަންދިއްޕޮޅުގެ ތަރައްގީގެ ފެށުން. މިއީ ތުރާކުނާއި އުލިގަމާއި މޮޅަދު އާއި އިހަވަންދު އާއި ތަކަންދޫ، މާރަންދޫގެ ރައްޔިތުން ވެސް އުއްމީދުކުރަމުން އައި ތަރައްގީ ގެނެސްދޭނެ އެންމެ މުހިއްމު އެއް ވަސީލަތް،" ރައީސް ވިދާޅުވި އެވެ.\nއެއާޕޯޓާ އެކު އެ ސަރަހައްދުގައި ވަޒީފާގެ ފުރުސަތުތައް ތަނަވަސްވެގެންދާނެ ކަން ރައީސް ފާހަގަކުރެއްވި އެވެ. އެއާޕޯޓް ފުރިހަމަވެ އިތުރަށް ތަރައްގީވެގެންދާއިރު ކައިރި ރަށްރަށުގެ ރައްޔިތުންނަށް ވެސް އެއާޕޯޓް ބޭނުން ކުރެވޭނެ ފަސޭހަ އިންތިޒާމްތަކެއް ހަމަޖެހިގެންދާނެ ކަމަށް އެމަނިކުފާނު ވިދާޅުވި އެވެ.\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ.\nރައީސް ވިދާޅުވި ގޮތުގައި ހޯރަފުށީގެ އެއާޕޯޓަކީ އެ ސަރަހައްދުގެ ޓޫރިޒަމަށް ވެސް ލިބުނު ވަރަށް ބޮޑު އުއްމީދެކެވެ. ފުރަތަމަ ކަމަކަށް، ރަށު ޓޫރިޒަމް ފަށާނެ ވަގުތު ޖެހިއްޖެ ކަމަށް ގަބޫލުކުރައްވާ ކަމަށް ވިދާޅުވި އެވެ.\n"މި ރަށުން ފަތުރުވެރިކަމަށް ދޫކުރާނެ ބިންތައް، ގާނޫނުގައިވާ ގޮތުގެ މަތިން ޕްލޭނިން މިނިސްޓްރީގެ ލަފަޔާ އެކު މިދިޔަ ހޯމަދުވަހު އަޅުގަނޑު ވާނީ ކަނޑައަޅާފައި. ރަށު ތަރައްގީގެ ޕްލޭނާ އެއްގޮތަށް، އެކަމަށް އަވަހަށް ބިން ދޫކުރަން ފެށުމަށް ރަށު ކައުންސިލަށް އަޅުގަނޑު ގޮވާލަން،" ރައީސް ވިދާޅުވި އެވެ.\nހއ. އަތޮޅުގައި ޓޫރިޒަމްގެ މާ ގިނަ ފުރުސަތުތަކެއް މިހާތަނަށް ހުޅުވިފައި ނެތަސް، ރައީސް ވިދާޅުވި ގޮތުގައި، އެއާޕޯޓާ އެކު ޓޫރިޒަމްގެ ފަހި ފުރުސަތުތަކެއް ފަހިވާނެ އެވެ. ހއ. ކެލާގައި ޓޫރިސްޓު ހޮޓަލެއް ތަރައްގީ ކުރަން ބިމެއް ބީލަމަށް ލާފައިވާ ކަމަށާއި އުލިގަމުގައި ޓޫރިސްޓް ހޮޓަލަކާއި ޔޮޓް މެރީނާއެއް ތަރައްގީކުރަން ދެ ވަނަ ފަހަަރަށް ވަރަށް އަވަހަށް ބީލަމަށް ހުޅުވާލާނެ ކަމަށް ރައީސް ވިދާޅުވި އެވެ.\n"ދެން އެންމެ އަވަހަށް ރިސޯޓް ތަރައްގީކުރާނެ ތަންތަނުގެ ތެރޭގައި ދިއްދޫގެ ދެކުނަށް އޮތް އަލިދިއްފަރު ފިނޮޅު ހިމެނޭނެ. އަދި އޭގެ ފަހުން މި ރަށުގެ އުތުރުން މިއޮތް މެދުފުށި ވެސް ރިސޯޓެއްގެ ގޮތުގައި ތަރައްގީކުރުމަށް ވަރަށް އަވަހަށް ބީލަމަށް ލެވޭނެ،" ރައީސް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ހއ. އާއި ހދ، ށ، އަދި ނ. އަތޮޅުގެ ބައެއް ރަށްތައް ޓޫރިޒަމަށް އަންނަ އަހަރުގެ ކުރީކޮޅު ހުޅުވާލާނެ އެވެ. ޓޫރިޒަމް ލާމަރުކަޒުުކުރާއިރު އެންމެ މުހިއްމު ކަމަކީ މާލެ ނޫން ސަރަހައްދުތަކަށް ބޭރުގެ ފްލައިޓްތައް ޖެއްސޭނެ އިންތިޒާމްތައް ހަމަޖައްސައިދިނުން ކަމަށް ވިދާޅުވި އެވެ.\nއެފަދަ ފުރަތަމަ އެއާޕޯޓެއްގެ ގޮތުގައި ހދ. ހަނިމާދޫ އެއާޕޯޓް، މުޅިން އާ އެއާޕޯޓެއްގެ ގޮތުގައި ތަރައްގީކުރާން އަންނަ އަހަރު ފަށާނެ ކަމަށް ރައީސް ވިދާޅުވި އެވެ. އެއާއެކު މ. މުއްޔާއި ށ. އަތޮޅު ބިލެތްފައްސާއި ބ. ތުޅާދޫ އެއާޕޯޓްގެ މަސައްކަތް ކުރިއަށް އޮތް ދެ އަހަރު ފަށާނެ ކަމަށް ވިދާޅުވި އެވެ.\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް.\nއެއާޕޯޓުގެ ހުވަފެން ހަގީގަތަކަށް ހަދަން ހޯރަފުށީގެ ރައްޔިތުން ކުރި މަސައްކަތް ރައީސް ފާހަގަކުރެއްވި އެވެ. މިހާ ދަތި އުނދަގޫ ވަގުތެއްގައި ވެސް އެންމެ އެކުވެ ކުރި މަސައްކަތުން އެނގެނީ ތަރައްގީގެ މަސައްކަތުގައި ރައްޔިތުންގެ ބައިވެރިވުން އޮތް ވަރު ކަމަށް ރައީސް ވިދާޅުވި އެވެ.\n"މިއީ، ހޯރަފުށީ ރައްޔިތުންގެ ވަރަށް ބޮޑު ބައިވެރިވުމެއް އޮވެގެން ތަރައްގީކުރެވިފައިވާ އެއާޕޯޓެއް،" ހޯރަފުށީގެ ގިނަ ބަޔަކު ބައިވެރިވި ރަސްމިއްޔާތުގައި ރައީސް ވިދާޅުވި އެވެ.\nއެއާޕޯޓުގެ މަޝްރޫއު އެމްޓީސީސީން ކުރިއަށް ގެންދިޔައިރު ރައްޔިތުން ދިން އެއްބާރުލުމަށް ރައީސް ޝުކުރު އަދާކުރެއްވި އެވެ. މުޅި މަޝްރޫއުން ފެނުނީ ގައުމީ ރޫހާއި ޖޯޝު ކަމަށް އެމަނިކުފާނު ވިދާޅުވި އެވެ.\nރައީސް ވިދާޅުވީ އެންމެ ކުރީއްސުރެން ފެށިގެން ހޯރަފުއްޓަކީ މަސައްކަތްތެރި، ހުނަރުވެރި ރައްޔިތުންތަކެއް ތިބި ރަށެއް ކަމަށާއި އެކި މަސައްކަތްތަކުގައި އެކި ގޮތްގޮތުން އަބަދުވެސް އެ ރަށަށް ފާހަގަކޮށްލެވޭ ކަމަށެވެ.\nއަންނަ އަހަރަށް ލަފާކޮށް ހުށަހެޅި ބަޖެޓުގައި ހޯރަފުއްޓަށް މަޝްރޫއުތަކެއް ހިމަނާފައިވާ ކަން ފާހަގަކުރައްވައި ރައީސް ވިދާޅުވީ ރިޔާސީ ކެމްޕޭނަށް ވަޑައިގެން އެ ރަށާއި އެ އަތޮޅުގެ އެހެން ރަށްތަކުގެ ރައްޔިތުންނަށް ވެވަޑައިގަތް ވައުދުތަކުގެ މަތިން ހަނދުމަފުޅު ނުނެތޭ ކަމަށެވެ. އަންނަ އަހަރަށް ލަފާކޮށްފައިވާ ބަޖެޓުގައި ހިމަނާފައިވާ ބައެއް މަޝްރޫއުތަކުގެ ތަފްސީލް ވެސް ހިއްސާކުރެއްވި އެވެ.\nހއ. އަތޮޅަށް ވެވަޑައިގަތް ވައުދުތައް ކުރިއަށް އޮތް އަހަރުތަކުގައި ފުއްދަވައި ދެއްވާނެ ކަމުގެ ޔަގީންކަން ރައީސް ރައްޔިތުންނަށް ދެއްވި އެވެ.\nތަރައްގީގެ މަޝްރޫއުތައް ދިވެހި ސަރުކާރު ހއ. ހޯރަފުށި ރައީސް އިބްރާހިމް މުހައްމަދު ސޯލިހް ހޯރަފުށި އެއާޕޯޓު\n40 ކޮމެންޓް, 69 ރިއެކްޝަންސް\nތިޔަ ތަރައްޤީ ފަށާފަ މާލޭގެ ދަފްތަރު އުވާލަ ދީބަލަ! މިއީ މާލޭ މީހުންނަށް ޖެހިފައޮތް ބަލާވެރިކަމެއް!\nއެއަރޕޯޓް އެޅުނީމާ ނިމުނީކީނޫން. ކޮބާ ތަރައްގީގެ ތަސައްވުރަކީ. ޕުލޭނަކީ. ؟ ތަސައްވުރަކީ ޕުލޭނަކީވެސް ވޯޓު ހޯދުން. ވޯޓާ ދޭތެރޭ ވިސްނާފައި އެހެންކަމަކާ ވިސްނާކަށް ވަގުތެއް ނޯވޭ. ސުމެއް\nރާއްޖޭގެ ކިތައް ސަރަހައްދީ އެއަރޕޯޓުން ސަރުކާރަށް ފައިދާ ލިބޭތަ؟ ގިނަވާނީ ގެއްލުމުގަ ހިންގާ ތަންތަން.\nތިންކް އައުޓް އޮފް ބޮކްސް\nހަގީގީ މާނާގައި ތަރައްޤީ ކުރެވޭނަމަ ގޫގުލް މައިކްރޯސޮފްޓް ފަދަ ކުންފުނިތައް ދިވެހިން މިތާ ހަދާނެ. ރާއްޖޭގައި ސައިންސްވެރިން އުޅޭނޭ. ރިސާޗްކުރާނެ. އެޑިއެކޭޝަން އިޒް ދަ ބެސްޓް އިންވެސްޓްމެންޓް\nމިކަހަލަ ތަރައްގީއިންރަޢިއްޔަތުންގެ ފުދުންތެރިކަން އިތުރުވޭބާ؟\nނެތް އެއްކަމެއްވެސް ލޯކަލްކައުންސިލު އިންތިހާބައް ޖަހާ މަޅިތިޔައީ ހދ އަތޮޅުގަ އެހެންނަމަ ފަތުރުވެރިކަމައް ރަށެއްދިނީސް މިހުރިހާ ދުވަސްވީއިރު ތެދުވެރި ވައުދެއްނަމައީ ތިޔައީ ހަމަ ދައްކާދަޅަ\nއެއާރޕޯރޓް ހުރެގެން ތަރައްގީ ވާނަމަ އައްޑޫ ތަރައްގީ ވާނެއޭ\nކިތަންމެ ވަރަކަށްފޮރުވަންއުޅުނަސް މިޤައުމުގެ ތަރައްޤީގެ ބާނީއަކީ ރައީސް ޔާމީން ސަބަބަކީ ޤައުމަށް ގެނައިތަރައްޤީއަކީ ދިރުންހުރި ރައްޔިތުންނަށް މަންފާއާއި ފައިދާވާ ތަރައްޤީ އަކަށްވާތީ5އަހަރުތެރޭ ފުރާކޮންނެ ރައްޔިތަކަށް 500 ޑޮލަރު، ހަމައަގުގަ ކުރޮސްރޯޑް، އެއަޕޯޓް، ސީޕްލޭންޓަމިނަލް، ކޮންނަބޯޓް، ތޮޔޮބޯޓް، މޯލްޑިއަންއަށް ބޮޑުފުލައިޓް،ތެޔޮރައްކުރާ ބޮޑެތިޓޭންކު އެތައްއެއރޕޯޓެއް،ހުޅުމާލެދެވަނަފޭސް،25 ބުރީގެ ހޮސްޕިޓަލް، ރާއްޖޭގެއެންބޮޑު ސްކޫލް އަދިވެސް\nރަޢިއްޔަތުންގެ ޖީބަށް މީގެން ފައިސާ ވަދޭތޯ؟\nހާލަތުއްޒަރޫރީގާވެސް މަސައްކަތް ފުރިހަމަ ކޮއްދެއްވި ކަމައްޓަކާ ފައްފަށުން ސުކުރު ދަންނަވަން


Rayyithunge furaana salaamaiy kuree amilla furaana aiymahchah laigen\nއިމާރާތްތަކުގައި ތާށިވެފައިތިބި މީހުން ސަލާމަތްކުރީ ކަނު އަދިރީގައި\nސަލާމަތީ ބާރުތަކަށް ގިނަ ބަޔަކު ދަނީ ތައުރީފް ކުރަމުން\nކ. މާލެ | 21 ސެޕްޓެންބަރ 2019 | ހޮނިހިރު 19:20 | 10,872\nއެމްއެންޑީއެފްގެ ފަޔަރ މަނުން މަސައްކަތް ކުރަނީ - ޓްވިޓަރ\nފުރާނަ އަތްމައްޗަށް ލައިގެން މަސައްކަތް ކުރަމުންދަނީ ދިނާއި ގައުމާއި ރައްޔިތުންގެ ހައްގުގައެވެ. ކޮންމެ ހާދިސާއެއް ދިމާވި ނަމަވެސް އެންމެ ކުރީ ސަފުގައި ތިބެނީ މި ފަހުލަވާނުންނެވެ. ރައްޔިތުންގެ ފުރާނަ ސަލާމަތްކުރުމަށް ކުރާ މަސައްކަތުގައި ފަސް ނުޖެހޭނެކަން ހުކުރު ދުވަހުގެރޭ ހިނގި އަލިފާނުގެ ހާދިސާއިން މިވަނީ ސާބިތުކޮށްދީފައެވެ.\nހެންވޭރު އަބަދަށްފެހިމަގުގައި ހުރި ގެތަކުގައި ރޯވުމާއެކު މަޖީދީ މަގުގެ އޮލިޕަސް ހިސާބުން ފެށިގެން އާންމު ރައްޔިތުން މުޅި ހިސާބު ފުރާލި ނަމަވެސް ކަމާބެހޭ އެންމެހައި ވުޒާރާތަކުން މަސައްކަތް ކުރިއަށް ގެންދިޔައީ ރައްޔިތުންނާއި ގުޅިގެން ވަރަށް ވެސް ރޭވުންތެރިކަމާއެކުއެވެ. އެމްއެންޑީއެފް ފަޔަރ އެންޑް ރެސްކިއު ސަރވިސްއިން އަލިފާން ނިއްވުމުގެ މަސައްކަތުގައި މަސްއޫލުވެއުޅުނު ފުލުހުން ދިޔައީ ބައެއް އާންމު ރައްޔިތުން އެސަރަހައްދުން ދުރަށް ޖެއްސާއި ޓްރެފިކްގެ މަސައްކަތް ކުރަމުންނެވެ.\nގިނަ އަދަދެއްގެ ސިފައިންނާއި ފުލުހުން އަދި ބައެއް އާންމުން ގުޅިގެން ގެތަކުން މީހުންނެރި ހުސްކުރިއެވެ. އަދި އެސަރަހައްދުގައި ހުރި ވެހިކަލްތައް ނަގައި މުޅި ސަރަހައްދު ސާފުކުރީ ވެސް ހީވެސް ނުކުރާހާ އަވަހަށްށެވެ.\nއަލިފާން ނިއްވުމަށް ފެންޖެހުމުގެ މަސައްކަތުގައި\nއެކުވެރިކަމުގެ ލާމަސީލު މިސާލު ދައްކުވައިދިން މިހާދިސާގައި ސަލާމަތީ ބާރުތަކުން ކަށިން ނެގި ހިތްވަރަށް އައްސަރިބަހާ ސާބަސް ހައްގެވެ. މުޅި ސަރަހައްދުގައި އަލިފާންގަނޑު ފެތުރެމުންދިޔަ ވަގުތުގައި ބެލްކަނިތަކުންނާއި، ފުރާޅުމަތިންނާއި، ކުޑަދޮރުތަކުން ގެތަކުގެ އެތެރެއަށް ވަދެ މީހުން ސަލާމަތްކުރިއެވެ.\nފަޔަރމަނުން ކުރި މަސައްކަތަށް ތައުރީފްކުރައްވާ ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވީ އަންހެނަކާ، ކުޑަ ކުއްޖެއް އަދި ދުވަސްވީ މީހަކު އަލިފާން ރޯވެފައިވާ އިމާރާތެއްގެ ތެރެއިން ސަލާމަތް ކުރި ކަމަށާއި، ފަސްވަނަ ފަންގިފިލާގައި ފާހަނާގައި ތާށިވެފައި ތިބި ދެމީހުން ވެސް ސަލާމަތް ކުރި ކަމަށެވެ.\nއެންމެ ފުރަތަމަ ތިން މީހުން އަރަންވެގެން އެރިއިރު އަންހެން ބޭފުޅަކާ ކުޑަ ކުއްޖަކާ ދުވަސްވީ ފިރިހެނެއް ސަލާމަތް ކުރުމަށް. ވަކި ހިސާބަކަށް އަންހެން ބޭފުޅާ ވަޑައިގެންފަ ދެން އެބޭފުޅާ ނުހިންގެވޭނޭ ވިދާޅުވީމަ އަތަށް ލައްވައިގެން ގެންނަވަންޖެހޭ ގޮތަށް އެބޭފުޅާ ތިރިއަށް ގެންނެވި. އެހިސާބުން ދުމުގެ އަސަރާ ހުރިހާ އެއްޗެއް ހުރި ގޮތުން ތިރިއަށް ގެންނެވި ފަޔަރގެ ހަރަކާތްތެރިވި ބޭފުޅާ ވެސް ކޮލެޕްސްވީ ކަމަށް. އެބޭފުޅާ ގެންދަން ޖެހުނީ އޭޑީކޭ ހޮސްޕިޓަލަށް. އެހާވެސް ނުރައްކާތެރި މާހައުލެއްގައި ފަޔަރ ބޭފުޅުން ހަރަކާތްތެރިވަމުން ވަޑައިގަތީ.\n~ މިނިސްޓަރު މާރިޔާ ވިދާޅުވި\nބައެއް ފަޔަރ މަނުން ސިއްހީ ފަރުވާ ހޯދާފައިވޭ\nމިނިސްޓަރު މާރިޔާ ވިދާޅުވީ މުޅި ހިސާބުގައި އަލިފާންގަނޑު އޮތްއިރު ފަޔަރމަނުން މަސައްކަތް ކުރީ އަލިކަމެއްނެތި ވަރަށް ބިރުވެރި މާހައުލެއްގައި ކަމަށެވެ. އިމާރާތްތަކުން މީހުން ނެރެވޭނެ ގޮތްތައް ބަލައި އެތައްފަހަރަކު އިމާރާތަށް އަރާފައިބައި ހެދިކަމަށް މިނިސްޓަރު ވިދާޅުވިއެވެ. މިއީ އެބޭފުޅުން ވީ ގުރުބާނީއެއް ކަމަށް މިނިސްޓަރު ފާހަގަކުރެވިއެވެ.\nގައުމަށް ދިމާވާ ކޮންމެ ހާދިސާއެއްގައި ވެސް ސަލާމަތީ ބާރުތަކުން އާންމު ރައްޔިތުންނަށް ހިމާޔަތާއި ރައްކާތެރިކަން ފޯރުކޮށްދިނުމަށް އަންނަނީ އެބޭފުޅުން އާއިލާތައް ގުރުބާންކޮށްފައެވެ. ދުވާލެއް ރޭގަނޑަށް ބެލުމެއްނެތި އަމިއްލަ ފުރާނަ އައްޑަނައަކަށް ހަދާއިގެން މަސައްކަތްކުރި މަންޒަރު ހުކުރުދުވަހުގެ ރޭ ހިނގި އަލިފާނުގެ ހާދިސާއިން ފެނިގެންދިޔައެވެ.\nއަލިފާން ރޯވެފައިވާ އިމާރާތެއްގެ މައްޗަށް އެމްއެންޑީއެފް ބޭފުޅުން އަރާ\nއެމްއެންޑީއެފް ފަޔަރ އެންޑް ރެސްކިއު ސަރވިސްއިން ދެއްކެވި ހިތްވަރަށް އާންމު ރައްޔިތުން ދަނީ ޝުކުރުގެ ބަސްތައް ބަރުތީލަކުރަމުންނެވެ. އެއީ ހަގީގީ ގައުމީ ބަތޮލުންނެވެ. ސުޕަ ހީރޯއިންނެވެ.


MS application ah discount thakeh\nއެމްއެސް އެޕްލިކޭޝަން ބޭނުންކުރާ ފަރާތްތަކަށް ލައިވް ޗެނަލްތަކާއި ވީޑިއޯ އޮން ޑިމާންޑް (ވީއޯޑީ) ފިލްމު އަދި ސީރީޒް 50 ޕަސެންޓްގެ ޑިސްކައުންޓު އަގެއްގައި ސަބްސްކްރައިބް ކޮށްލެވޭނެ އެވެ.\nމީޑިއާނެޓުގެ މި އޮފާއާއެކު އަލަށް އެމްއެސް އެޕްލިކޭޝަން ބޭނުން ކުރާ ފަރާތްތަކަށް ތިރީހަށްވުރެ ގިނަ ޗެނަލްތައް "އެމްއެސް ކޮންބޯ" އަށް ސަބްސްކްރައިބް ކޮށްލައިގެން ބަލައިލެވޭނެ އެވެ. އެމްއެސް ކޮމްބޯއަށް މަހަކު ދައްކަން ޖެހޭނީ 74 ރުފިޔާއެވެ. މި ހިދުމަތް ތިން މަހަށް 199 ރުފިޔާއަށް އަދި ހަ މަހަށް 349 ރުފިޔާއަށް ސަބްސްކްރައިބް ކުރެވޭނެ އެވެ.\nމިހާރު މީޑިއާނެޓު އެޕްލިކޭޝަން ބޭނުން ކުރާ ފަރާތްތައް "އެމްއެސް ވީއޯޑީ" އަށް ސަބްސްކަރައިބް ކޮށްލުމުން އެ ޚިދުމަތްތައް ލިބިގެން ދާނެ އެވެ. އެމްއެސް ވީއޯޑީއަށް ސަބްސްކްރައިބް ކުރާ ފަރާތްތައް މަހަކު ދައްކަން ޖެހޭނީ 49 ރުފިޔާއެވެ. ތިން މަހަށް 199 ރުފިޔާއެވެ. ހަމަހަށް ނަމަ ފީއެއްގެ ގޮތުގައި ކަނޑައަޅާފައި ވަނީ 199 ރުފިޔާއެވެ..\nމީޑިއާނެޓްގެ "ވޯންޓް އިޓް އޯލް" ޕެކޭޖް ބޭނުން ކުރާ ފަރާތްތަކަށް މިހިދުމަތް މަހަކު 29 ރުފިޔާއަށް ސަބްސްކްރައިބް ކުރެވޭނެ އެވެ.\nމީޑިއާނެޓު އެޕްލިކޭޝަން ބޭނުންކުރާ ބިދޭސީ ފަރާތްތަކަށް ވެސް ޚާއްސަ އިނާޔަތްތަކެއް މީޑިއާނެޓުން ވަނީ ކަނޑައަޅާފައެވެ. އެގޮތުން "އެމްއެސް ޕްރަބާސިސް" އަކީ ބިދޭސީ މަސައްކަތްތެރިންނަށް ޚާއްސަ ޕެކޭޖެކެވެ. މަހަކު 29 ރުފިޔާއަށް އެމްއެސް ޕްރެބާސިސް އަށް ސަބްސްކްރައިބްކޮށްލައިގެން ބޭރުގެ ޗެނަލްތައް މީޑިއާނެޓު މެދުވެރިކޮށް ބަލާލެވޭނެ އެވެ\nމީޑިއާނެޓުން ބުނިގޮތުގައި މި ޕްރޮމޯޝަންގެ އިތުރު މައުލޫމާތު ޕްރޮޝަނަށް ހާއްސަ ވެބްޕޭޖުން ލިބިގެންދާނެ އެވެ. އަދި އެމްއެސް އެޕްލިކޭޝަން ޑައުންލޯޑު ކޮށްގެން މި ހިދުމަތްތަކަށް ސަބްސްކްރައިބް ކުރެވޭނެ ކަމަށެވެ.


تَوَسُّلْ -الله سبحانه وتعالىއަށް ކުއްތަންވުން (ގާތްވުން) – DhiSalafiyyah\nتَوَسُّلْ -الله سبحانه وتعالىއަށް ކުއްތަންވުން (ގާތްވުން)\n09/09/2013 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚް އާދަމް ނިޝާން ބިން ޢަލީ އާދަމް\nإن الحمد لله نحمده ونستعينه ونستغفره ونعوذ بالله من شرور أنفسنا ومن سيئات أعمالنا، من يهده الله فلا مضل له ومن يضلل فلا هادي له. وأشهد أن لا إله إلاّ الله وأن محمد رسول الله, وصلىّ الله وسلّم على نبيِّنا محمّد وعلى آله وصحبه وسلّم.\nހަމަކަށަވަރުން އެންމެހާ ޙަމްދު ޘަނާއެއްވަނީ الله سبحانه وتعالى އަށެވެ. އަހަރެމެން الله سبحانه وتعالىއަށް ޙަމްދު ކުރަމެވެ. އަދި އެފަރާތުގެ މަދަދާއި ފާފަ ފުއްސެވުމާއި އެދެމެވެ. އަހަރެމެންގެ ނަފްސުތަކާއި އަހަރެމެންގެ ޢަމަލުތަކުގެ ނުބައިކަމުން الله سبحانه وتعالىގެ ރައްކާތެރިކަންއެދެމެވެ. الله سبحانه وتعالى، އެމީހަކު ހިދާޔަތަށް (ތެދުމަގަށް) ގެންނަވައިފި މީހަކު މަގުފުރައްދާނޭ މީހަކު ނުވެއެވެ. އަދި الله سبحانه وتعالى، އެމީހަކު މަގުފުރައްދަވައިފި މީހަކު ހިދާޔަތަށް ގެންނާނެ މީހަކު ނުވެއެވެ. الله سبحانه وتعالى ފިޔަވައި (ޙައްޤު) އެހެން އިލާހަކު ނުވާ ކަމަށާއި މުޙައްމަދުގެފާނީ ﷲގެ ރަސޫލު ކަމަށް އަޅު ހެކިވަމެވެ. الله سبحانه وتعالىގެ ޞަލަޥާތާއި ސަލާމް، އަޅަމެންގެ ނަބިއްޔާ މުޙައްމަދުގެފާނާއި އެކަލޭގެފާނުގެ އާލުންނާއި އަޞްޙާބުންނަށް ލައްވާށިއެވެ.\nއާދެ تَوَسُّلْ އަކީ الله سبحانه وتعالىގެ އަޅާ، އެއިލާހު އަމުރުކުރައްވާފައިވާ ވާޖިބު އަދި މުސްތަޙައްބު ޢަމަލުތައް ކޮށްގެން އެއިލާހުގެ ރުހިވޮޑިގަތުން ހޯދައިގަތުމެވެ. ނުވަތަ ކުއްތަންވުމެވެ. الله سبحانه وتعالى ވަހީ ކުރައްވަނީ:\n“يَا أَيُّهَا الَّذِينَ آمَنُوا اتَّقُوا اللَّهَ وَابْتَغُوا إِلَيْهِ الْوَسِيلَةَ” (المائدة: 35)\n“އޭ އީމާންވި މީސްތަކުންނޭވެ! ތިޔަބައިމީހުން الله سبحانه وتعالى އަށް ތަޤްޥާވެރި (ބިރުވެތި) ވާށެވެ. އަދި (އެކަލާނގެއަށް އަދާ ކުރަންޖެހޭ ވާޖިބުތައް އަދާކޮށް) އެކަލާނގެއަށް ކުއްތަންވެރި ވެވޭނެ ގޮތްތައް ހޯދައި އެކަލާނގެ ޙަޟްރަތުން އެދޭށެވެ.” (ސޫރަތުލް މާއިދާ: 35)\nالله سبحانه وتعالى އަށް ކުއްތަންވޭވޭނީ الله سبحانه وتعالى އަށް ހުރިހައި ކަމެއްގައިވެސް ކިޔަމަންތެރިކަން އަދާ ކޮށްގެންނެވެ. އަދި ހަމައެހެންމެ އެކަލާނގެ ފޮނުއްވި ނަބިއްޔާ މުޙައްމަދު صلى الله عليه وسلم، އެކަމަކައިގެން ވަޑައިގެންނެވި ހުރިހާ ކަމަކަށް ކިޔަމަންވެ ބޯލަނބައިގެންނެވެ.\nއަޅުގަނޑުމެންގެ މިދުނިޔަވީ ޙަަޔާތަށް ބަލައިލައިފިނަމަ ބައެއް ކަހަލަ ކަންތައްތަކުގައި ފެންނަމުން މިދަނީ، الله سبحانه وتعالىގެ ކިބައިން އެހީއާއި މަދަދަށް އެދި އާދޭސް ކުރަންޖެހޭ އެތައްކަމެއްގައި ފަންޑިތަވެރިންނާއި، ފައިސާ ވެރިންނާއި، ކަމުވޮށިގެންވާ ބޭފުޅުންނާއި، އަދި މިނޫނަސް އެތައް ބައެއްގެ ކައިރިއަށް ގޮސް ރޮއެ އާދޭސް ކޮށް ސަލާމް ޖަހަމުންދާ ތަނެވެ. މިގޮތުން ބޮޑެތި މުޞީބާތްތައް ޖެހުމުންނާއި، ލޯބިވެގެން އުޅޭ ދެމީހަކު ވަކިވުމުންނާއި ނުވަތަ ދެމަފިރިން ވަކިވުމާއި، މީހެއްގެ ކިބައިން ބަދަލުހިފުމަށް، ނުވަތަ މިކަހަލަ ކިތަންމެ ކިތަންމެ ކަމެއް ހިމެނެއެވެ. އެހެންނަމަވެސް الله سبحانه وتعالى ކީރިތި ޤުރުއާނުގައި ވަހީ ކުރައްވަނީ:\n“އަދި ތިމަން الله އާއި މެދު ތިމަންގެ އަޅުތަކުން ކަލޭގެފާނާ ސުވާލު ކޮށްފިނަމަ، ފަހެ ތިމަން الله ވަނީ އެމީހަކާއި ކައިރިވެ ވޮޑިގެންނެވެ. އަދި ތިމަން اللهގެ ކިބައިން ކަމަކަށްއެދި އެކަމަށް ދުޢާކޮށްފި މީހަކަށް އެމީހެއްގެ ދުޢާ އިޖާބަ ކުރައްވާހުށީމެވެ.” (ސޫރަތުލް ބަޤަރާ: 186)\nއަދިވެސް الله سبحانه وتعالى ވަހީ ކުރައްވަނީ:\n“އަދި ތިޔަބައިމީހުންގެ ރައްބު ވަހީ ކުރައްވަތެވެ. ތިމަން الله އަށް ދުޢާ ކުރާހުށިކަމެވެ. އޭރުން ތިމަން ﷲ ތިޔަބައިމީހުންގެ ދުޢާތަށް އިޖާބަ ކުރައްވާ ހުށީމެވެ. ހަމަކަށަވަރުން ތިމަން އިލާހަށް ދުޢާ ކުރުމަށް ކިބުރުވެރިވެގަންނަ މީހާ (ލަސްތަކެއްނުވެ) ނިކަމެތި ވެގެންވާ ޙާލުގައި ޖަހަންނަމައަށް ވަންނަހުއްޓެވެ.” (ސޫރަތުލް ޣާފިރް: 60)\nالله سبحانه وتعالى އާއި تَوَسُّلْ (ކުއްތަން/ގާތް) ވެވޭނެ ބައެއް ގޮތްތައް:\n· الله سبحانه وتعالىގެ އިސްމުފުޅުތަކާއި ސިފަފުޅުތައް ބޭނުންކޮށްގެން އެކަމަކަށް އެދުން.\nމިޘާލަކަށް: – އޭ الله، މި އަޅާ އަށް ތެދުމަގު ދައްކަވާންދޭވެ. އޭ ރަޙީމްވަންތަ ރަޙްމާންވަންތަ الله އެވެ، މި އަޅާ އަށް ރަޙްމަތް ލައްވާންދޭވެ. އޭ ޣަފޫރްވަންތަ އިލާހެވެ. މި އަޅާގެ ފާފަ ފުއްސަވާންދޭވެ…..\n· އީމާންތެރިކަމާއި އަމިއްލައަށް ކޮށްފައިވާ ހޮޔެ ޢަމަލްތަކުގެ ޛަރިއްޔާއިން. މިކަމަށް ކީރިތި ނަބިއްޔާގެ އަރިހުން ވަރަށް މަޝްހޫރު ޙަދީޘަކުން ދަލީލު ލިބެއެވެ. އާދެ އެޙަދީޘަކީ ތިން މީހަކު ދަތުރު ކުރަމުން ދަނިކޮށް ވާރޭ ވެހެން ފެށުމުން ހޮހޮޅައަކަށް ވަންހިނދު އެހޮހޮޅައިގެ ދޮރު މައްޗަށް ބޮޑު ހިލައެއް ޖެހި ނިކުމެވޭނޭގޮތެއް ނެތި އެތަނުގައި ބަންދުވިއެވެ. ދެން އެބޭކަލުން ކުރައްވާފައިވާ ހެޔޮޢަމަލުތަކުގެ ޛަރީޢާއިން އެތަނުން މިންޖުކޮށްދެއްވުމަށް އެދި ﷲ ތަޢާލާއަށް ދުޢާ ކުރެއްވިއެވެ. މިޙަދީޘަކީ އަޅުގަނޑުމެންގެ ތެރެއިން ގިނަމީހުން ދަންނަ މަޝްހޫރު ޙަދީޘެކެވެ. ޙަދީޘް ރިވާ ކުރައްވާފައިވަނީ އިމާމް ބުޚާރީއާއި މުސްލިމްއެވެ.\n· ޔޫނުސް عليه السلام ހެއްދެވިފަދައިން، الله سبحانه وتعالىގެ އެއްކައުވަންތަކަމަށް އިޤްރާރުވެ، الله سبحانه وتعالى ޙަޟްރަތުން އެކަމަކަށް އެދުން.\n· އަމިއްލައަށް ކުރެވިފައިވާ ފާފަތަކަށް އެއްބަސްވާ ޙާލުގައި އެދުން.\n· އައްޔޫބް عليه السلام ހެއްދެވިފަދައިން، ތިމާގެ ބަލިކަށިކަމާއި ނިކަމެތިކަމާއި، الله سبحانه وتعالى އަށް ބޭނުންވެފައިވާލެއް ބޮޑުކަން ހާމަކޮށް، އާދޭހާ އެކު އެދުން.\n· ދިރިހުރި ޞާލިޙް މީހެއް މެދުވެރިކޮށް އެދުން. މިގޮތުން ޞަހާބިއްޔަ رضي الله عنهم ވަނީ އެބޭބޭކަލުންނަށް ތަދުމަޑު ކަމެއް ޖެހިއްޖެނަމަ ރަސޫލް صلى الله عليه وسلم އަރިހަށް ގޮސް ވާރޭ ވައްސަވައިދެއްވުން އެދި الله އަށް ދުޢާ ކޮށްދިނުމަށް އެދިފައެވެ. އަދި ރަސޫލު الله صلى الله عليه وسلم އަވަހާރަވުމުން އެބޭބޭކަލުން ވަނީ ހަމަ އެފަދައިން ރަސޫލު الله صلى الله عليه وسلمގެ ބޮޑުބޭބޭފުޅު އައްބާސްގެފާނުގެ އަރިހުންވެސް އެދިފައެވެ. އާދެ އެއްވެސް ޙާލެއްގައި އެކަލޭގެފާނު އަވަހާރަވުމުން އެކަލޭގެފާނުގެ ޤަބުރުކޮޅަށް ގޮސް ނުވަތަ އެކަލޭގެފާނުގެ ކިބައިން މިވެނި އެވެނި ކަމެއް ކޮށްދެއްވުމަށް ޞަޙާބިއްޔަ ބޭކަލުން އެދިފައެއް ނެތެވެ. އެބޭކަލުންނީ އެންމެ ހެޔޮ ޤަރުނުގައިވީ މީސްތަކުންނެވެ.\nބައެއް މީހުން ރަސޫލު الله صلى الله عليه وسلم އަވަހާރަ ވުމަށްފަހުވެސް، އެކަލޭގެފާނު މެދުވެރިކޮށް الله سبحانه وتعالى އާއި ކުއްތަންވުމަށް މަސައްކަތް ކުރެއެވެ. އަދި ހަމަ އެފަދައިން އެހެނިހެން ޞާލިޙް އަޅުތަކުން މެދުވެރިކޮށްވެސް الله سبحانه وتعالى އާއި ކުއްތަންވާން މަސައްކަތް ކުރެއެވެ. މިގޮތުން ދުޢާ ކުރާއިރު އެބޭކަލުންގެ ނަމުންގޮވައި އެހީއަށް އެދި ނުވަތަ އެބޭބޭކަލުންގެ ނަމުގައި ނަދުރު ބުނެ ނުވަތަ އެބޭބޭކަލުންގެ ޤަބުރު ދޮށަށް އެއްވެ ޠަވާފްކޮށް ނުވަތަ ރޮއެ އާދޭސްކޮށް އަދިވެސް މިފަދަ އެތައް އެތައް ޢަމަލެއް ހިމެނެއެވެ.\nމިއީ އިސްލާމްދީނުގައި ހުއްދަކުރައްވާފައިވާ ގޮތްތަކާއި މުޅިން ޚިލާފް ގޮތްތަކެވެ. އެއްވެސް މީހަކު މަރުވަށްފަހު އޭނާމެދުވެރިކޮށް الله سبحانه وتعالى އާއި ކުއްތަން ނުވެވޭނެއެވެ. އެއީ ކިތަންމެ މާތް މީހަކަށް ވިޔަސްވެއެވެ. އެފަދައިން ޢަމަލު ކުރާ މީހާ އެކުރަނީ الله سبحانه وتعالى އަށް ޝިރްކެވެ. ސަބަބަކީ އެއްވެސް ފުރާނައެއް ނެތް އާރެއްބާރެއް ނެތް، ފައިދާއެއް އަދި ގެއްލުމެއްވެސް ނުދެވޭ މީހެއްގެ ކިބައިން މަދަދަށް އެދޭތީއެވެ. މިކަމާ ބުދަށް އަޅުކަން ކުރުމާއި އެއްވެސް ތަފާތެއް ނެތެވެ. الله سبحانه وتعالى ކީރިތި ޤުރުއާނުގައި ވަހީ ކުރައްވަނީ:\n“إِنَّ اللَّهَ لا يَغْفِرُ أَنْ يُشْرَكَ بِهِ وَيَغْفِرُ مَا دُونَ ذَلِكَ لِمَنْ يَشَاءُ” (النساء: 48)\n“ހަމަކަށަވަރުން الله އަށް ޝިރުކު ކޮށްފައިވާ އެއްވެސް އަޅެއްގެ ފާފަ، އެކަލާނގެ ނުފުއްސަވާ ހުއްޓެވެ. އަދި އެނޫން އެހެން ހުރިހާ ފާފަތަކެއް، އެކަލާނގެ އިރާދަކުރެއްވި އަޅަކަށް ފުއްސަވާ ދެއްވާ ހުއްޓެވެ.” (ސޫރަތުއް ނިސާ:48)\nއާދެ ޝަރުޢުގައި އަޅުކަމުގެ އަޞްލަކީ، ﷲ ތަޢާލާއާއި ކީރިތި ނަބިއްޔާގެ ޞައްޙަ ޙަދީޘްފުޅުތަކުން ޘާބިތުނުވާ ކޮންމެ އަޅުކަމަކީ ޙަރާމް އަދި ބާޠިލް އެއްޗެއް ކަމުގައިވުމެވެ. އެހެންކަމުން އެއްވެސް މީހަކަށް ދީނުގެ އަޅުކަމަކަށް ކުޑަވެސް ބަދަލެއް ގެނެސް އަދި އައު ކަންތައްތައް ގެނެސްގަތުން ހުއްދަވެގެން ނުވެއެވެ. ދީނުގެ ކަންތައްތައް ޝަރުޢުކުރައްވާ ފަރާތަކީ ހަމައެކަނި ﷲ ތަޢާލާއެވެ. އެކަންކަން ބަޔާންކޮށްދެއްވެވީ އަޅުގަނޑުމެންގެ ކީރިތި ނަބިއްޔާ މުޙައްމަދު صلى الله عليه وسلم އެވެ. އެދެފަރާތުން އަންގަވާފައިނުވާ އެއްވެސް އަޅުކަމެއް ކުރުމީ މަގުފުރެދިގެންވާ ބޮޑު ބިދުޢައެކެވެ. އަދިކިއެއްހެއްޔެވެ. އެކަންކަން ޝިރުކުގެ ތެރެއަށް ވަދެ އިންސާނާގެ ހުރިހައި ހެޔޮ ޢަމަލުތަކެއް ބާޠިލް ކޮށްލުން ގާތެވެ.\nޔަހޫދީންނާއި ނަޞާރާއިން މަގުފުރެދިގެން ދިޔައީ އެމީހުންގެ ދީނުގެ ކަންތައްތައް ގަޑުބަޑުކޮށް އެމީހުން ހިތުހުރިހާ ކަމެއް ދީނުގެ ތެރެއަށް ވައްދައި ހަދައިގެންނެވެ. އަޅުގަނޑުމެންގެ މައްޗަށް ބާއްވާލެވުނު އިސްލާމްދީންވަނީ ފުރިހަމަ ކުރެވިފައެވެ. އެހެންކަމުން ދީނުގައި ޝަރުޢު ކުރައްވާފައިނުވާ ކިތަންމެ ކުޑަކަމެއްވެސް ގެނެސްގަތުމުން އެދަލީލުކޮށްދެނީ އެފަދަމީހަކީ، އިސްލާމްދީނަކީ ފުރިހަމަވެފައިވާ ދީނެއް ނޫންކަން ޤަބޫލުކުރާ މީހެއް ކަމުގައެވެ. ﷲ ތަޢާލާ ކީރިތި ޤުރުއާނުގައި ވަޙީކުރައްވާފައިވެއެވެ.\n“الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْأِسْلامَ دِيناً” (المائدة: 3)\n“ފަހެ މިއަދު ތިމަން ﷲ ތިޔަބައިމީހުންނަށް، ތިޔަބައިމީހުންގެ ދީން ފުރިހަމަކޮށްދެއްވައިފީމެވެ. އަދި ތިޔަބައިމީހުންގެ މައްޗަށްވާ ތިމަން ﷲގެ ނިޢުމަތްތައްވެސް ފުރިހަމަކޮށްދެއްވައިފީމެވެ. އަދި ތިޔަބައިމީހުންނަށްވާ ދީނަކީ އިސްލާމްދީން ކަމުގައި ރުހިވޮޑިގެންފީމެވެ.”


ދިރާގުގެ މައްސަލައެއް މަޖިލީހުގެ އެސްއޯއީ ކޮމިޓީއަށް – Dhen.mv\nދިރާގުގެ މައްސަލައެއް މަޖިލީހުގެ އެސްއޯއީ ކޮމިޓީއަށް\nDecember 29, 2019 - 1:25 pm\nދިރާގު ގެ މައްސަލައެއް ރައްޔިތުންގެ މަޖިލީހުގެ އެސްއޯއީ ކޮމިޓީއަށް ހުށައެޅުމަށް އިސްދޫ ދާއިރާގެ މެމްބަރު އަލީ ހަމީދު ނިންމަވައިފިއެވެ.\nދިރާގުގެ މައްސަލަ މަޖިލީހާ ހަމައަށް ގެންނަން ހަމީދު ނިންމެވީ، ދެކުނު އޭޝިޔާގެ މިސަރަހައްދުގައި އިންޓަނެޓްގެ ޚިދުމަތް އެންމެ އަގުބޮޑުކޮށް ދޭތީ އެވެ. އެހާ އަގުބޮޑު ޚިދުމަތެއް ދޭއިރު ވެސް ދިރާގަށް އެކަށީގެންވާ ރަނގަޅު ޚިދުމަތެއް ރައްޔިތުންނަށް ނުދެވޭކަން އޭނާ ވިދާޅުވިއެވެ.\nމީގެ އިތުރުން ޚިދުމަތް ދޭ އިރު ދިރާގުން މަކަރާ ހީލަތް ހަދާ މައްސަލަ ބޮޑުވެފައިވާ ކަމަށާއި އެވާހަކަ އެތައް ބަޔަކު ދައްކަމުން އަންނަ އިރު ވެސް ސަރުކާރުން އެކަމަށް ހައްލެއް ހޯދަން މަސައްކަތް ނުކުރާ ކަން އޭނާ ފާހަގަކުރެއްވިއެވެ.\nއިންޓަނެޓް ހިދުމަތުގެ އަގު ހެޔޮކޮށް ހިދުމަތުގެ ފެންވަރު މަތި ކުރުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދުފުޅެކެވެ. އެކަމަކު ސަރުކާރުން އިއުލާން ކުރި ސްޓެރެޓެޖިކް އެކްޝަން ޕްލޭން (އެސްއައިޕީ) ގައިވާ ގޮތުން އިންޓަނެޓް އަގު ތިރި ކުރުމުގެ ލަނޑުދަނޑިއަށް ވާސިލުވުމަށް ކަނޑައަޅާފައިވާ ތާރީހަކީ 2021 ވަނަ އަހަރެވެ.


Naibu Raees hunnevee beyruge nufoozehge thereygai tha?\nނައިބު ރައީސް ހުންނެވީ ބޭރުގެ ނުފޫޒެއްގެ ތެރޭގައިތަ؟\nހުރިހާ ކަމެއް ހިނގައި ދިޔައިރު ވެސް ހަނު ހިމޭނުން ހުންނެވި ނައިބު ރައީސް ޖަމީލް "ތޮށިގަނޑު ފަޅާލާފައި" ނުކުމެ އެންމެ ފަހުން ބަސްފުޅު ވިދާޅުވެއްޖެ އެވެ. ތުހުމަތުތަކުން ބަރީއަ ވުމަށް ވުރެ އެމަނިކުފާނުގެ ހުއްޖަތަކީ ނައިބު ރައީސްކަމުން ބޭރު ކުރުމަށް މި ހިނގާ ކަންތައްތަކަކީ، މުޅިން އުސޫލުތަކުގެ ބޭރުން ހިނގާ ކަމެއްކަން ސާބިތުކޮށްދިނުމެވެ. އަމިއްލަފުޅަށް އަރުވާލެވިގެން ކަހަލަ ގޮތަކަށް ލަންޑަންގައި ހުންނަވައިގެން ޖަމީލް ވިދާޅުވަނީ މި އުޅެނީ "ދުސްތޫރީ ބަޣާވާތެއް" ގެންނަން ކަމަށެވެ. ދެން ގޮވާލައްވަނީ ބޭރުގެ ފަރާތްތަކުން އެ މައްސަލައިގެ ތެރެއަށް ވަނުމަށެވެ.\nނައިބު ރައީސް ލަންޑަނަށް ވަޑައިގަތީ ބޭރުގައި ހުންނަވައިގެން ސަރުކާރާ ދެކޮޅަށް މަސައްކަތް ކުރެއްވުމަށް ކަމަށް ބުނެ، ފަތުރާފައިވާ އަޑުތަކަށް މިހާރު ކޮންމެވެސް ވަރެއްގެ ބާރެއް އެބަ ލިބެ އެވެ. ނައިބު ރައީސްއަށް ކުރިމަތިވެފައި މިވާ ބޮޑު ކަންތައްގަނޑުން ސަލާމަތް ވުމަށް ނައިބު ރައީސް ހަތިޔާރަކަށް މި ހައްދަވަނީ، ބޭރުގެ ނުފޫޒުތައް ހެއްޔެވެ؟ ޖުމްހޫރީ ޕާޓީގެ ނައިބު ލީޑަރު އަމީން އިބްރާހިމް އާއި އެމްޑީޕީ ޗެއާ އަލީ ވަހީދު އާއި ޖޭޕީގެ ކައުންސިލް މެންބަރު ސޮބާހު ރަޝީދު ވެސް ހިޔާރު ކުރައްވާފައި ވަނީ އެ ގޮތެވެ.\nސަރުކާރުގެ އޮފިޝަލަކު ވިދާޅުވީ ނައިބު ރައީސް ބޭރުގެ ބައެއް ފަރާތްތަކާއި އިދިކޮޅު ފަރާތްތަކާ ގުޅިގެން މަސައްކަތް ކުރައްވާ ކަމުގެ ތުހުމަތު އަބަދުވެސް އޮވެ އެވެ. އެގޮތުން ވަރަށް ހާއްސަ ގޮތެއްގައި ޖީއެމްއާރާ ގުޅިގެން މި ސަރުކާރާ ކިބައިން ބަދަލު ހިފުމުގެ ކަންތައްތަކެއް ނައިބު ރައީސް ކުރައްވާ ކަމަށް އޮތީ ތުހުމަތު ކުރެވިފައި ކަމަށް އޭނާ ވިދާޅުވި އެވެ. އެގޮތުން ނައިބު ރައީސް އިންޑިއާގެ ބެންގަލޫރަށް ވަޑައިގަތީ ވެސް ޖީއެމްއާރުގެ ފަރާތްތަކާ އެކުގައި ކަމަށް އޭނާ ވިދާޅުވި އެވެ.\nނައިބު ރައީސް ލަންޑަންގައި ހުންނަވައި އިންޓަވިއު ދެއްވި އިންޑިއާގެ ނިއު އެކްސްޕްރެސް ނޫހަކީ މީގެ ކުރިން ޖީއެމްއާރުގެ މައްސަލަތައް ހިލިގެން އުޅުނު ދުވަސްވަރު އެ ކުންފުނީގެ ބަސްތައް ގެނެސްދިން ނޫހެކެވެ. އޭރުގެ ސަރުކާރާ ދެކޮޅަށް ލައްކަ ގިނަ ވާހަކަ އެމީހުން ފެތުރި އެވެ. އޮފިޝަލް ވިދާޅުވީ ނައިބު ރައީސް ލަންޑަންގައި ހުންނަވައި އިންޓަނޭޝަނަލް މީޑިއާތަކާ ބައްދަލު ނުކުރައްވައި އިންޑިއާގެ މެދު ފަންތީގެ ނޫހަކަށް އިންޓަވިއު ދެއްވުމުން ސުވާލު އުފެދޭ ކަމަށެވެ.\n"އެންމެ ބޮޑަތި މީޑިއާތައް ލަންޑަންގައި އެ ހުރީ. އެ މީހުން މާބޮޑަށް ޝައުގުވެރިވެސް ވާނެ އެބޭފުޅާގެ އިންޓަވިއު ނަގަން. އެކަމަކު އިންޑިއާގެ މެދު ފަންތީގެ ނޫހަކަށް އިންޓަވިއު ދެއްވުމުން މި އެނގެނީ ނައިބު ރައީސް ހުންނެވީ ވަކި ބައެއްގެ ނުފޫޒުގައި ކަން،" އޮފިޝަލް ވިދާޅުވި އެވެ.\nދެން އޮތީ ނައިބު ރައީސްގެ މައްޗަށް ކުރެވިފައި ހުރި ބޮޑެތި ތުހުމަތުތަކެވެ. އެމަނިކުފާނުގެ މައްޗަށް ކުރެވިފައި އޮތް މައިގަނޑު ތުހުމަތަކީ ޒިންމާތައް އަދާކުރުމުގައި ފެއިލްވުމެވެ. ދެން އޮތީ ރައީސްއަށް އެއްބާރުލުން ނުދެއްވައި ސަރުކާރު ވެސް ދިފާއު ނުކުރައްވައި ހަމަ އެ ހުންނެވި ގޮތަށް ހުންނެވުމެވެ. އެ ހަނު ހިމޭންކަމުގެ ތެރެއިން ރައީސް ޔާމީން ވެރިކަމުން ބޭލުމަށް އެމަނިކުފާނު ހީލަތްތެރި ރޭވުންތަކެއް ރޭވި ކަމަށް ކުރެވޭ ތުހުމަތު އަދި މާބޮޑެވެ. ޕްރޮޓޮކޯލްތަކުގެ ބޭރުން ރާއްޖޭން ބޭރަށް ވަޑައިގަތް ގޮތް ވެސް އަދި މާހުތުރެވެ. އެކަމަކު ނައިބު ރައީސް މީގެން ވާހަކަޔަކަށް ހަމަ ބަސްފުޅެއް ވެސް ވިދާޅެއް ނުވެ އެވެ.\nޕީޕީއެމްގެ ޕީޖީ ގްރޫޕްގެ ލީޑަރު އަހުމަދު ނިހާން ވިދާޅުވަނީ ނައިބު ރައީސްގެ ކުށެއް ނެތް ނަމަ ރާއްޖެ ދޫކުރައްވައި ވަޑައިގަންނަވަން ޖެހޭ ސަބަބެއް ނެތް ކަމަށެވެ. މައްސަލައަށް ޖަވާބު ދާރީވެ، ދިފާއު ވަޑައިގަންނަވަން ފުރުސަތު އެބަ އޮތެވެ. އެކަމަކު އެމަނިކުފާނު ހިޔާރު ކުރައްވަނީ ގައުމުން ބޭރުގައި ހުންނަވައިގެން ރާއްޖެއަށް ބޭރުގެ ނުފޫޒުތައް ވެއްދުމުގެ މަގެއް ކަމަށް ނިހާން ވިދާޅުވި އެވެ.\n"އެމަނިކުފާނުގެ ކުށެއް ނެތް ނަމަ މިކަން ކުރައްވަން ޖެހޭ ހަމަ އެއްވެސް ސަބަބެއް ނެތް. އަޅުގަނޑުމެން މި ދައްކަނީ ސަބަބުތައް. އެމަނިކުފާނު އެއަށް ޖަވާބު ދެއްވަންވީ. އޭރުން އެއީ ކުށެއް ނެތް ބޭފުޅެއްކަން އިނގޭނީ ވެސް،" ނިހާން ވިދާޅުވި އެވެ.\nއޭނާ ތުހުމަތު ކުރެއްވި ގޮތުގައި ނައިބު ރައީސް މިހާރު ކުރައްވަން އުޅޭ ކަމަކީ ރާއްޖެ ދުސްތޫރީ ހުސްކަމަކަށް ވައްޓާލުމުގެ މަސައްކަތެވެ. އަދި ނައިބު ރައީސް އިތުބާރު ނެތް ކަމުގެ މައްސަލަޔާ ހަމަޔަށް ދާން ޖެހެނީ ޒިންމާ އަދާނުކުރައްވާ ކަމުގެ ޝަކުވާ މެދުނުކެޑި ލިބޭތާ އަށް މަސް ދުވަސްވީ ފަހުންނެވެ. ދެން އެހެން ގޮތެއް ނެތުމުން އެ ފިޔަވަޅު އެޅުމުން ދެން ނައިބު ރައީސް ރާއްޖެއިން ބޭރަށް ދާން ޖެހޭ ސަބަބެއް ނެތް ކަމަށް ވެސް ނިހާން ވިދާޅުވި އެވެ. އޭނާ ވެސް ތުހުމަތު ކުރައްވައި ގޮތުގައި ނައިބު ރައީސް މި ހުންނެވީ ބޭރުގެ ނުފޫޒުތަކެއްގެ ތެރޭގައި ތާށިވެފަ އެވެ.\nއެކަމަކު ނައިބު ރައީސް ވިދާޅުވަނީ ރައީސް އެފަދަ ވާހަކައެއް ހިއްސާ ނުކުރައްވާތީ، މިއީ ދުސްތޫރީ ނިޒާމުގެ ތެރެއިން ގެންނަން އުޅޭ ބަޣާވާތެއް ކަމަށެވެ. ނިހާން ވިދާޅުވީ ނައިބު ރައީސް ޒިންމާ އަދާ ނުކުރައްވާ ނަމަ ވަކި ކުރުމުގެ ބާރަކީ މަޖިލީހަށް ކުރެވެން އޮތް ކަމެއް ކަމަށެވެ. އަދި ގާނޫނީ ވެރިކަން ނަގަހައްޓައި ރައްޔިތުންނަށް ފުރިހަމަޔަށް ހިދުމަތް ދިނުމަށް އެކްޓިވް ނައިބު ރައީސްއެއް ގެނައުމަކީ މަޖިލީހުން ކުރަން ޖެހޭ ކަމެކެވެ.\n"ރައްޔިތުންގެ ބާރެއް ނަގައިގަންނާކަށް ނޫން މި އުޅެނީ. ރައްޔިތުން ހޮވާފައި އޮތް ސަރުކާރެއް ރަނގަޅަށް ފަގްޝަން ކުރާނެ ގޮތް ހަދަން މި އުޅެނީ. އަނެއްކާ އެކަމަށް ތާއީދު މި ކުރަނީ 61 މެންބަރުން. އެއީ އެބޭފުޅިން ރައްޔިތުން ތަމްސީލް ކުރާ ނިސްބަތަށް ބަލާއިރު އާބާދީގެ ވަރަށް ބޮޑު ބައެއް،" ނިހާން ވިދާޅުވި އެވެ.\nނައިބު ރައީސްގެ ހަނުހުންނެވުން ދޫކޮށްލައްވައި ހަމައެކަނި އެމަނިކުފާނު މަސައްކަތް މި ކުރައްވަނީ ކޮންމެވެސް އެހެން ގޮތަކުން އެ މައްސަލައިން ރެކި ގަންނާށެވެ. އެކަމަކު އެމަނިކުފާނަށް ދެންވެސް އޮތް ކުޑަ ފުރުސަތަކީ، އަދި ކުށެއް ނެތް ކަން ރައްޔިތުންނަށް ދެއްކެވެން އޮތް ފުރުސަތަކީ އެ މައްސަލައަށް ފުރިހަމަޔަށް ޖަވާބު ދާރީވުމެވެ. ބޭރުގެ ނުފޫޒުތަކަކުން ނޫނީ ފިއްތުންތަކަކުން ވަކި ގައުމަކަށް ކުރާނެ ރަނގަޅެއް މޮޅެއް ނެތެވެ. އެކަން އޮތީ ތާރީހު ދައްކައި ދީފަ އެވެ.


ރިތިކްއަށް 48 އަހަރު، އާ ފިލްމްގެ ޕޯސްޓަރާއެކު ފޭނުން ހައިރާންކޮށްލައިފި | Feshun.mv\nފިލްމް "ވެދާ"ގައި ރިތިކް ފެންނާނެ ގޮތް--\nރިތިކްއަށް 48 އަހަރު، އާ ފިލްމްގެ ޕޯސްޓަރާއެކު ފޭނުން ހައިރާންކޮށްލައިފި\n11 ޖެނުއަރީ 2022 - 14:29\nބޮލީވުޑްގެ މަޝްހޫރު އެކްޓަރު ރިތިކް ރޯޝަން އަށް އިއްޔެ ވަނީ 48 އަހަރު ފުރިފައެވެ. އަދި އުފަންދުވަހާއި ދިމާކޮށް އޭނާގެ ފޭނުން ހައިރާންކޮށްލުވީ، އޭނާ ކުޅެން ތާވަލްކޮށްފައި އޮތް ބޮޑު ފިލްމް "ވެދާ" ގެ ޕޯސްޓަރާއެކު އެވެ.\nރިތިކްގެ ރީތިކަމާއި ފިޓްނަސް ގެ ވާހަކައަކީ ފޭނުން އަބަދުވެސް ދައްކާ ވާހަކައެކެވެ. އެގޮތުން "ވެދާ" އިން ރިތިކް ފެންނާނެ ގޮތުގެ ފުރަތަމަ ޕޯސްޓަރު އޭނާ ފޭނުންނާއި ހިއްސާކުރުމުންވެސް ގިނަ ބަޔަކު ދެއްކީ އެވާހަކައެވެ. އުމުރުން މިހާ ދުވަސްވީއިރުވެސް ހަށިގަނޑުގެ އެހާ ފިޓް ކޮށް ހުންނާތީ ގިނަ ބަޔަކު އެކަމާ ހައިރާންވެ ތައުރީފުކޮށްފައިވެއެވެ.\nއެކްޝަން ތްރިލާ ފިލްމް "ވިކްރަމް ވެދާ" އިން ރިތިކް އާއެކު، އެކްޓަރު ސައިފް އަލީ ހާންވެސް ލީޑު ރޯލުން ފެނިގެންދާނެ އެވެ. މި ފިލްމަކީ ހަމަ އެ ނަމުގައި ނެރުނު ތަމިލް ރީމޭކެކެވެ. މި ފިލްމް ރިލީޒްކުރާނެ ކަމަށް ބެލެވެނީ މި އަހަރުގެ ސެޕްޓެމްބަރު މަހު ތެރޭގައެވެ.\nމި ފިލްމްގެ އިތުރުންވެސް ރިތިކްގެ އަތުގައި ބޮޑު ބަޖެޓުތަކުގެ ފިލްމްތަކެއް މިއަހަރާއި އަންނަ އަހަރަށްވެސް ތާވަލުކޮށްފައި އެބައޮތެވެ. އެއީ "ފައިޓާ، އާއި "ކްރިޝް 4" އަދި "ވާ 2" އެވެ.\n"ފައިޓާ" މި ފިލްމަކީ މީގެ އެއް އަހަރު ކުރިން، ރިތިކްއަށް 47 އަހަރުވީ ދުވަހު އިއުލާންކުރި ފިލްމެކެވެ. މި ފިލްމްގައި ފެނިގެންދާނީ ރިތިކް އާއެކު ދިޕިކާ ޕަޑުކޯން އެވެ. މިއީ ވެސް ވަރުގަދަ އެކްޝަން މަންޒަރުތަކެއް ފެނިގެންދާނެ މޮޅު ފިލްމެއް ކަމަށް ބެލެވެ އެވެ.\n2003 ވަނަ އަހަރު ރިލީޒްކުރި މަޝްހޫރު ފިކްޝަން ފިލްމް "ކޮއި މިލް ގަޔާ" ގެ ކާމިޔާބިއާއެކު ރިތިކްގެ ބައްޕަ ރާކޭޝް ރޯޝަން އުފައްދަން ފެށި "ކްރިޝް"އަކީ މިހާތަނަށް ބޮލީވުޑްގައި ހިނގި އެންމެ ކާމިޔާބު ފްރެންޗައިޒް ފިލްމްތަކެވެ. މިހާތަނަށް މި ފްރެންޗައިޒްގެ3ފިލްމެއް ގެނެސްދީފައިވާއިރު، "ކްރިޝް 4" ވެސް އަދި އޮތީ ކުރިއަށް ތާވަލުކޮށްފައެވެ. މޮޅު ވީއެފްއެކްސް މަންޒަރުތަކެއް ފެނިގެންދާނެ މި ފިލްމްގެ މަސައްކަތް މަޑުޖެހިފައި އޮތީ ކޮވިޑްގެ ސަބަބުންނެވެ. މި ފިލްމުންވެސް "ކްރިޝް" ގެ ރޯލުން ފެނިގެންދާނީ ރިތިކް ރޯޝަން އެވެ.\nޒުވާން އެކްޓަރު ޓައިގާ ޝްރޮފް އާއެކު ރިތިކް ރޯޝަން ލީޑު ރޯލުން ފެނިގެންދިޔަ "ވާ" އަކީ މިދިޔަ އަހަރުގެ އެންމެ ކާމިޔާބު އެއް ފިލްމެވެ. މި ފިލްމްގެ ކާމިޔާބީއާއެކު ފިލްމްގެ ދެވަނަ ބައެއް ގެނެސްދޭނެ ކަން އޮތީ އިއުލާންކޮށްފައެވެ. މިއީވެސް ބޮޑު ބަޖެޓަކުން އުފައްދާނެ ފިލްމެކެވެ.\nރިތިކްގެ އަތުގައި ވަރުގަދަ ، އަދި ބޮޑު ބަޖެޓުތަކުގެ ހަތަރު ފިލްމެއް ކުރިއަށް އޮތް އިރު، އޭނާ ވެގެންދާނީ މިއަހަރާއި އަންނަ އަހަރުވެސް ބޮލީވުޑްގައި އެންމެ ކާމިޔާބު ފިލްމްތަކުން ފެނިގެންދާނެ އެއް އެކްޓަރަށެވެ.


Israel in COVID-19 jehifaivaa meeheh fenihje - AO News\nއިސްރާއީލުން ކޮވިޑް-19 ޖެހިފައިވާ މީހެއް ފެނިއްޖެ\nއިސްރާއީލުން ކޮވިޑް-19 ޖެހިފައިވާ މީހެއް ފެނިފައިވާކަމަށް އެ ޤައުމުގެ ބްރޯޑްކާސްޓިން އޮތޯރިޓީ އިން ހާމަކޮށްފި އެވެ.\nއިސްރާއީލްގެ ސިއްހީ ވުޒާރާއާއި ހަވާލާދީ އެ އޮތޯރިޓީ އިން ބުނީ އެ ޤައުމުން ވައިރަހަށް ޕޮޒިޓިވް ވެފައި ވަނީ އަންހެނެއް ކަމަށެވެ. އެ އަންހެން މީހާ އަކީ ޖަޕާނުގައި ކޮވިޑް-19 ޖެހިފައިވާ މީހުންތަކެއް ފެނުނު ކްރޫޒް ޝިޕުން ކަރަންޓީން ކުރުމަށްފަހު އިސްރާއީލަށް އައި 11 މީހުންގެ ތެރެއިން އެކެކެވެ.\nމި 11 މީހުން އިސްރާއީލަށް ދިޔައީ ހުކުރު ދުވަހު ހެނދުނެވެ. އެމީހުންގެ ސާމްޕަލްތައް ނަގައި ޓެސްޓުތައް ހެދުމުން އޭގެ ތެރެއިން އެކަކު ވައިރަހަށް ޕޮޒިޓިވް ކަމަށް ދެއްކި އިރު ބާކީ 10 މީހުން ވަނީ ވައިރަހަށް ޕޮޒިޓިވް ނުވާތީ ދޫކޮށްލާފައެވެ. ވައިރަހަށް ޕޮޒިޓިވްވި އަންހެން މީހާ މިހާރު ހުރީ ކަރަންޓީން ކޮށްފައެވެ.\nޖަޕާނުގައި ކަރަންޓީން ކޮށްފައިވާ ޑައިމެންޑް ޕްރިންސެސް ނަމަކަށް ކިޔާ ކްރޫޒް ޝިޕުން ވައިރަސް ފެނުމުން އެ ޤައުމުން ވަގުތުން ވަނީ އެ ކްރޫޒް ޝިޕް ކަރަންޓީން ކޮށްފައެވެ. އެ ޝިޕުން އިސްރާއީލުގެ4މީހުން ވަނީ ވައިރަހަށް ޕޮޒިޓިވް ވެފައެވެ.\nޗައިނާގެ ކަމާބެހޭ ފަރާތްތަކުން މައުލޫމާތުދޭގޮތުގައި ވައިރަސް ޖެހިގެން މިހާތަނަށް 2،238 މީހުން ވަނީ މަރުވެފައިއެވެ. އެ ޤައުމުގެ ޤައުމީ ސިއްހަތާއި ބެހޭ ކޮމިޝަނުން ބުނަނީ ވައިރަސް ޖެހިފައިވާ މީހުންގެ އަދަދު 75,465 އަށް އަރާ ކަމަށެވެ. ވައިރަސް ޖެހިފައިވާ ބައެއް މީހުން ދަނީ ބަލިން ފަސޭހަވެސް ވަމުންނެވެ. އެގޮތުން މިހާތަނަށް 18,260 މީހުން ވަނީ ބަލިން ފަސޭހަވުމާއި ގުޅިގެން ހޮސްޕިޓަލްތަކުން ދޫކޮށްލާފައެވެ.\nދުނިޔޭގެ 25 އަށްވުރެ ގިނަ ޤައުމުން ވަނީ ކޮވިޑް-19 ފެނިފައެވެ.


ކުރީގެ ނައިބު ރައީސް އަހުމަދު އަދީބު ދޫކޮޮށްލައިފި ނަމަ ފިއްލަވާފާނެ ކަމަށް ބުނެ އިސްތިއުނާފް ޝަރީއަތް ނިމެންދެން ބަންދު ކުރުމުގެ އަމުރަކަށް ދައުލަތުން ހައި ކޯޓުގައި މިއަދު އެދިއްޖެ އެވެ.\nJuly 09, 2020 5\nޕީީޖީން މީހަކު ޕޮޒިޓިވް، އަދީބުގެ ޝަރީއަތް ކެންސަލް\nޕްރޮސެކިއުޓާ ޖެނެރަލްގެ އޮފީހުގެ މުވައްޒަފަކު ކޮވިޑް-19 އަށް ޕޮޒިޓިވްވުމުން ކުރީގެ ނައިބު ރައީސް އަހުމަދު އަދީބުގެ ޝަރީއަތް ކެންސަލްކޮށްފި އެވެ.\nދެ ފުލުހުން ވަކިކުރީ ފައިސާ ނެގި މައްސަލައެއްގައި\nސުޕްރީމް ކޯޓުގެ އަމުރެއްގެ ދަށުން ފުރުން މަނާ ކޮށްފައި ވަނިކޮށް ކުރީގެ ނައިބު ރައީސް އަހުމަދު އަދީބު ފިއްލަވައިގެން ރާއްޖެއިން ބޭރަށް ވަޑައިގަންނަވަން މަސައްކަތްކުރެއްވި...\nސުޕްރީމް ކޯޓުގެ އަމުރަކުން ޕާސްޕޯޓް ހިފަހައްޓާފައި ވަނިކޮށް ކުރީގެ ނައިބު ރައީސް އަހްމަދު އަދީބު ޓަގެއްގައި ރާއްޖެ އިން ފިއްލަވަން އުޅުއްވި މައްސަލައިގައި އުފުލާފައިވާ ދައުވާގެ...\nއަދީބު ފިއްލެވި ޓަގުގެ ކައްޕި ފުރުން މަނާކޮށްފި\nކުރީގެ ނައިބު ރައީސް އަހްމަދު އަދީބު ފިއްލެވި ޓަގުގެ ކައްޕި ރާއްޖެ އިން ފުރުން މަނާކޮށްފި އެވެ.\nޕާސްޕޯޓް ހިފަހައްޓާފައި ވަނިކޮށް ޓަގު ބޯޓެއްގައި ރާއްޖެ އިން ފިއްލަވައިގެން އުޅުއްވަނިކޮށް ހައްޔަރުކޮށްފައިވާ ކުރީގެ ނައިބު ރައީސް އަހްމަދު އަދީބު ދިރިއުޅުއްވާ ގެ ފުލުހުން ފާސްކުރަމުން އެބަދެ އެވެ.\nAugust 02, 2019 64\nއިންޑިއާ އަށް ދިޔަ ޓަގް ބޯޓެއްގައި ފިއްލަވަން މަސައްކަތްޕުޅު ކުރެއްވި ކުރީގެ ނައިބު ރައީސް އަހުމަދު އަދީބު އަދިވެސް ހުންނެވީ އިންޑިއާ ސިފައިންގެ ބެލުމުގެ ދަށުގައި އެ ބޯޓުގައިކަން...\nAugust 02, 2019 58\nއަދީބު ބޯޓަށް އެރި ގޮތެއް ނޭނގެ: އެޖެންޓް\nކުރީގެ ނައިބު ރައީސް އަހުމަދު އަދީބު ފިއްލަވައިގެން އިއްޔެ އިންޑިއާ އަށް ދިއުމަށް ޓަގު ބޯޓުގައި ފުރާވަޑައިގަތްކަން ކުރިން އެނގިފައިނުވާ ކަމަށް އެ ޓަގް ބޯޓް ރާއްޖެ ގެނައި އެޖެންޓް...\nAugust 01, 2019 59\nކުރީގެ ނައިބު ރައީސް އަހުމަދު އަދީބު އިންޑިއާގެ ހިމާޔަތަށް އެދިފައިވާ ކަމަށް އޭނާގެ ބައިނަލްއަގްވާމީ ވަކީލުން މިރޭ ބުނެފި އެވެ.\nAugust 01, 2019 82\nއަދީބު ހުރިކަން ރިޕޯޓްކުރީ ޓަގުގެ އިންޑިއާ ފަޅުވެރިއެއް\nކުރީގެ ނައިބު ރައީސް އަހްމަދު އަދީބަށް އިއްވި ހުކުމްތަކުން، ކޯޓުތައް މެދުވެރިވެ އޭނާ މިނިވަން ވުމުގައި ސަރުކާރުގެ އެއްވެސް މުއައްސަސާއެއްގެ އިހުމާލެއް ނެތް ކަމަށާއި ބޭސްފަރުވާ އަށް ބޭރަށް ފޮނުވަނީ ނުފިއްލެވޭނެ ކަމުގެ ކަށަވަރު ކަމާ އެކުގައި ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެ އެވެ.\nކުރީގެ ނައިބު ރައީސް އަހްމަދު އަދީބު ބޭސްފަރުވާ އަށް ރާއްޖެ އިން ބޭރަށް ފުރާވަޑައިގަންނަވާނީ މޯލްޑިވްސް ކަރެކްޝަނަލް ސާވިސް އާއި ފުލުހުންގެ އޮފިސަރުންނާ އެކު ކަމަށް ހޯމް...\nއަދީބު ފޮނުވަނީ ފަރުވާދޭނެ އިތުރު ގޮތެއް ނުފެނިގެން\nކުރީގެ ނައިބު ރައީސް އަހްމަދު އަދީބު ބޭސްފަރުވާ އަށް އިންޑިއާ އަށް ފޮނުވަން ނިންމީ އެމަނިކުފާނުގެ ބަލިހާލަތު ހުރި ގޮތުން ރާއްޖޭގައި ފަރުވާދެވޭނެ އިތުރު ގޮތެއް ނެތިގެން ކަމަށް ހޯމް...\nމައްސަލަތައް ފޮނުވާލީ ދައުވާތައް ބެލުން ސައްހަ ނުވާނެތީ


Tiktok gai Roefa hunaany lolugai baamu laigen: Shifa\nޓިކްޓޮކްގައި ރޮއިފަ ހުންނާނީ ލޮލުގައި ބާމު ލައިގެން: ޝިފާ\n20 ޖުލައި 2021 - 17:29:11\nޓިކްޓޮކްގެ ތެރެއިން އެންމެ ކުޑައިރު އެންމެ ކުރާހިތްވި "އެކްޓިން"ގެ ތެރެއަށްވެސް ވަދެވި، ރާއްޖޭގެ ފިލްމީ ބޮޑެތި ޑައިރެކްޓަރުންގެ ކަޅިތައްވެސް އަމާޒުވި ޅ. ނައިފަރަށް އުފަން މަރިޔަމް ޝިފާ ވަނީ "އަވަސް"އަށް ދިން އިންޓަވިއުއެއްގައި ފިލްމީ ދާއިރާގެ ތަޖުރިބާ ތަކާއި މަސައްކަތްތައް ދާގޮތުގެ ވާހަކަތައް ވެސް ހިއްސާކޮށްފައެވެ.\nޝިފާ ބުނީ އޭނާގެ ފުރަތަމަ ފިލްމަކީ ދެވަން ސޫރަކަމަށާއި، އެހެންނަމަވެސް އެކަން ކުރުމަށް އެއްވެސް ވަރަކަށް އުނދަގޫ ނޫން ކަމަށެވެ. ފުރަތަމަ ފަހަރު ފިލްމްގެ ޝޫޓިންއަށް ގޮސްފަވެސް އެއީ އަލަށް ކުރާ ކަމެކޭ ހިތައް ނާރާކަމަށް ޝިފާ ބުނެއެވެ.\nޝިފާ ބުނީ އެންމެ އުނދަގުލީ ރޯން މަންޒަރު ކުޅެން ކަމަށެވެ. އެހެންނަމަވެސް ޝިފާގެ ޓިކްޓޮކްތަކުން އެންމެ ގިނައިން ފެންނަ މަންޒަރަކީ ރޯ މަންޒަރެވެ. ޝިފާ ބުނީ ޓިކްޓޮކްތަކުގައިވެސް ރޮއިފާ ހުންނާނީ ލޮލުގައި ބާމު ލައިގެން ކަމަށެވެ.\n"ރޯމަންޒަރު، އެއީ އެންމެ އުނދަގޫ ކަންތައް ޝިފާއަށް، ޓިކްޓޮކްގަ ވެސް ހުންނާނީ ލޮލުގަ ބާމުލައިގެން ރޮއެފަ" ޝިފާ ބުންޏެވެ.\nއަދި ފިލްމުގައިވެސް ޖެހޭނީ ހަމަ އެހެން ހަދަންކަމަށާއި، ދެރަވެފައި އިންދުވަހަކު ނޫނީ ހަަމަ ނުރޮވޭނެ ކަމަށް ޝިފާ ބުނެއެވެ.\n91.9 ހާހަށްވުރެ ގިނަ ފޮލޯވަރުންތިބޭ ޝިފާގެ ޓިކްޓޮކްގެ ތެރެއިން ގިނަ ވީޑިއޯތަކަކީ ކޮންމެވެސް ހިތާމަވެރި ނުވަތަ ރޯމަންޒަރެއް ފެންނަ ވީޑިއޯއެކެވެ. އެހެންނަމަވެސް މިފަހުން އަލުން ޝިފާ ބުރުގާ އަޅާ ކުރީގެ ޓިކްޓޮކްތައް ޑިލީޓްކޮށްލާފައިވާތީ، މިހާރު ފެންނަނީ އަށް ވީޑިއޯއެެވެ. އޭގެތެރެއިން ދެ ވީޑިއޯއަކީވެސް ރޯ މަންޒަރު ފެންނަ ވީޑިއޯއެެކެވެ.\nޝިފާ ދިވެހިންގެ ތެރޭގައި މަޝްހޫރު ވެގެންދިޔައީ ޓިކްޓޮކްއިން ނަމަވެސް ޝިފާ އިންޓަވިއުގައި ބުނީ އޭނާ ޓިކްޓޮކް އެހާ ސީރިއަސްކޮށް ނުނަގާ ކަމަށެވެ.\nޝިފާ ބުނީ އޭނާގެ ފިލްމީ ކެރިއަރުގެ ފުރަތަމަ ކޮޅު އެންމެ ފުރަތަމަ ޖެހުނު މައްސަލައަކީ ޝޫޓަށް ލަސްވުން ކަމަށެވެ. އެހެންނަމަވެސް އެންމެންވެސް ވަރަށް ނަސޭހަތް ދިން ކަމަށާއި، ކުރިއަށް ދާން ބޭނުންނަމަ އެހެން ނަހަދަން ރުޅިނައިސް އެއްޗެހިވެސް ނުކިޔާ ނަސޭހަތް ދޭ ކަމަށް ޝިފާ ބުނެއެވެ.


Nigeria gai kuramun anna muzaaharaa gai 69 meehun maru vejje\nނައިޖީރިއާގައި ކުރަމުން އަންނަ މުޒާހަރާ\nމަރުވި މީހުންގެ ތެރޭގައި އާންމުންނާއި ފުލުހުންގެ އިތުރުން ސިފައިން ވެސް ހިމެނޭ\nއިދިކޮޅު ލީޑަރުންނާއިއެކު ބުހާރީ ބޭއްވި ބައްދަލުވުމުގައި އެމަނިކުފާނު ވަނީ އިސްލާހީ މަސައްކަތް ފަށްޓަވަން ނިންމަވައިފައި\nނައިޖީރިއާގައި ކުރަމުންދާ މުޒާހަރާތަކުގައި މުޒާހަރާގެ ބައިވެރިން ވަނީ ބުހާރީގެ އިސްތިއުފާއަށް ވެސް ގޮވާލާފައި\nކ. މާލެ | 24 އޮކްޓޯބަރ 2020 | ހޮނިހިރު 00:12 | 4,404\nނައިޖީރިއާގައި ކުރަމުން އަންނަ މުޒާހަރާގެ ތެރެއިން - ގެޓީ އިމޭޖާސް\nނައިޖީރިއާގެ ކުރަމުންދާ މުޒާހަރާގައި 69 މީހުން މަރުވެފައިވާ ކަމަށް އެ ގައުމުގެ ރައީސް މުހައްމަދު ބުހާރީ ވިދާޅުވެއްޖެއެވެ.\nބުހާރީ މިހެން ވިދާޅުވީ އެ ގައުމުގެ އިދިކޮޅު ލީޑަރުންނާއިއެކު ބޭއްވި ކުއްލި ބައްދަލުވުމަށް ފަހު ވާހަކަ ދައްކަވަމުންނެވެ. ނައިޖީރިއާ ރައްޔިތުން މުޒާހަރާ ކުރަމުން އަންނަނީ އެ ގައުމުގެ ފުލުހުންގެ އަނިޔާވެރިކަން ހުއްޓުވުމުގައި އެ ގައުމުގެ އިދާރާތަކާއި ފުލުހުންގެ މުއައްސަސާ ފެއިލްވެފައިވާ ކަމަށް ބުނެއެވެ.\nއެ ގައުމުގެ ބޮޑެތި ސިޓީތަކުގައި ކުރިޔަށްދާ މުޒާހަރާތަކުގައި އާންމުންގެ އިތުރުން ފުލުހުންނާއި ސިފައިންގެ މީހުން މަރުވެފައިވާ ކަމަށް ރިޕޯޓް ކޮށްފައި ވެއެވެ.\nއިދިކޮޅު ލީޑަރުންނާއި އެކު ބުހާރީ ބޭއްވި ބައްދަލުވުމުގައި އެ މަނިކުފާނު ވަނީ އިސްލާހީ މަސައްކަތް ފައްޓަވަން ނިންމަވައިފައިވާ ކަމަށް ވިދާޅުވެފައެވެ. އެކަމަކު އެކަން ކުރަނީ ގާނޫނީ އިމުގެ ތެރެއިން ކަމަށް އެ މަނިކުފާނު ވިދާޅުވިއެވެ. އަދި މުޒާހަރާ ކުރިޔަށް ގެންދިއުން އެންމެ ރަނގަޅު ކަމަށާއި، އެކަމަކު މުޒާހަރާގައި ޓެރެރިޒަމްގެ އަމަލުތައް ހިންގާ ނަމަ ފިޔަވަޅު އަޅާނެ ކަމަށް އެ މަނިކުފާނު ވަނީ ވިދާޅުވެފައެވެ.\nނައިޖީރިއާގައި ކުރަމުންދާ މުޒާހަރާތަކުގައި މުޒާހަރާގެ ބައިވެރިން ވަނީ ބުހާރީގެ އިސްތިއުފާއަށް ވެސް ގޮވާލާފައެވެ. އަދި ގައުމު ހަމަ މަގުން ގެންދެވޭނީ އިދިކޮޅު ލީޑަރުންނަށް ކަމަށް މުޒާހަރާގެ ބައިވެރިން އަންނަނީ ގޮވަމުންނެވެ.


Japan gai schoolthakah nudhaa kudhin ithuruvanee | Mihaaru\nޖަޕާނުގައި ސްކޫލްތަކަށް ނުދާ ކުދިން އިތުރުވަނީ\n24 ޑިސެމްބަރ 2019 - 07:225comments\nޖަޕާނުގައި ރަސްމީ ސްކޫލްތަކަށް ކިޔަވަން ނުދާ ކުދިން އިތުރުވާން ފަށައިފި އެވެ.\nމި މައްސަލަ އޭޝިއާގެ އެންމެ ކުރިއަރާފައިވާ ގައުމުން ފެންމަތިވާން ފެށީ 80 ގެ އަހަރުތަކުގެ ކުރީކޮޅު އެވެ. އޭގެ ފަހުން އަހަރުން އަހަރަށް މި މައްސަލަ ދަނީ ބޮޑުވަމުންނެވެ. މިކަން ގައުމީ ބޮޑު މައްސަލައަކަށްވެފައިވާ އިރު މިއަށް ޖަޕާން ބަހުން ކިޔާ ހާއްސަ ނަމެއް ވެސް މިހާރު އޮވެ އެވެ. އެއީ "ފުޓޯކޯ" އެވެ. އަދި މި ބަސް ދަރިވަރުންނަށް ބޭނުން ކުރަން ފަށަނީ އެއްވެސް އުޒުރަކާ ނުލައި ސްކޫލަށް ނުގޮސް މަސް ދުވަސްވުމުންނެވެ. އެ ބަސް އެކިގޮތަށް މާނަކުރާ އިރު އޭގެ ތެރޭގައި "އެބްޒެންޓީޒަމް" އަދި "ސްކޫލް ފޯބިއާ" ހިމެނެ އެވެ. އަދި "ފުޓޯކޯ" ނަފުސާނީ މައްސަލައެއްގެ ގޮތުގައި ވެސް މިހާރު ސިފަކުރެ އެވެ.\nޖަޕާނުގައި ރަސްމީ ސްކޫލްތަކަށް ނުދާ ކުދިން ގިނަވާ މައިގަނޑު ސަބަބެއް ކަމަށް ވަނީ އެ ގައުމުގެ ތައުލީމީ ނިޒާމުގެ ތެރޭގައި ހުރި ހަރުކަށި ބައެއް އުސޫލުތަކާ ހެދި އެވެ. އޭގެ ތެރޭގައި ބޮލުގެ އިސްތަށިގަނޑު ކަޅުކުރަން މަޖުބޫރުވުމާއި ޔުނިފޯމް ވަކި ގޮތަކަށް އަޅަން ޖެހުން ހިމެނެ އެވެ. އަދި ބައެއް ސްކޫލްތަކުގައި ދަރިވަރުން އަަޑިން ލަނީ ކޮން ކުލައެއްގެ އެއްޗެއްތޯ ވެސް ބެލުމަކީ ދަރިވަރުންނަށް ބޮޑު މައްސަލައެކެވެ.\nމިކަން އެ ގައުމުގައި ސިފަކުރަނީ "ބްލެކް ސްކޫލް ރޫލްސް" ގެ ގޮތުގަ އެވެ. މާނަ އަކީ "ދަރިވަރުން އަޅުންގެ ދަރަޖައިގައި" ގެންގުޅުމެވެ.\nއެހެންވެ މިކަމާ ދެކޮޅަށް މިދިޔަ އޮގަސްޓް މަހުގެ ތެރޭގައި ކެމްޕޭން ގްރޫޕެއް ކަމަށްވާ ބްލެކް ކޮސޫކޯ އޮ ނަކޫސޯ! (ލެޓްސް ގެޓް ރިޑް އޮފް ބްލެކް ސްކޫލް ރޫލްސް!) އިން ވަނީ އެޑިއުކޭޝަން މިނިސްޓްރީ އަށް 60،000 މީހުން ސޮއިކޮށް ޕެޓިޝަނެއް ހުށަހަޅައި އެ އުސޫލުތައް އުވައިލަން އެދިފަ އެވެ.\nހަމަމިއާއެކު ސަރުކާރުން ހިންގާ ސްކޫލްތަކުގައި ބުލީކުރުން ފަދަ މައްސަލަތައް އިތުރުވުމަކީ ވެސް ކުދިން ސްކޫލަށް ނުދާން ބޭނުންވާ އެއް ސަބަބު ކަމަށް މީޑިއާތަކުން ބުނެ އެވެ. އަދި ރައްޓެހިންނާ ދެމެދު އުފެދޭ މައްސަލަތަކާއި އާއިލީ މައްސަލަތަކާއި ކުދިންގެ އަމިއްލަ އެކިއެކި ކަންކަމާއި ގިނަ ބައެއްގެ ތެރޭގައި އުޅެން ކުދިންނަށް އުނދަގޫވުން ފަދަ ކަންކަމާ ހުރެ ސްކޫލަށް ދިއުން ހުއްޓައިލަނީ އެވެ.\nމިދިޔަ އޮކްޓޯބަރު މަހު ޖަޕާނުގެ އެޑިއުކޭޝަން މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާ ގޮތުން މިދިޔަ އަހަރު އެ ގައުމުގެ އިލެމެންޓްރީ އާއި ޖޫނިއާ ހައި ސްކޫލްތަކުގެ ދަރިވަރުންގެ ތެރެއިން 164,528 ދަރިވަރުން އުޒުރެއް ނެތި 30 ދުވަހަށް ސްކޫލަށް ހާޒިރެއް ނުވެ އެވެ. މި އަދަދު 2017 އޮތީ 144,031 ގަ އެވެ.\nސަރުކާރުން ބުނެފައިވާ ގޮތުގައި ރަސްމީ ސްކޫލްތަކަށް ނުދާ ކުދިންނަކީ ގޭތެރޭގައި ބަންދުވެ، މުޖުތަމައު އިން އެކަހެރިވެ އެކި ބާވަތުގެ ސިއްހީ މައްސަލަތަކަށް ހުށަހެޅޭ ކުދިންނެވެ. މިކަމަށް ކިޔައި އުޅެނީ "ހިކިކޮމޯރީ" އެވެ. އަދި މިފަދަ މައްސަލަތަކާ އެކު ކުރިމަތިވާ ނަފުސާނީ އެކި ބާވަތުގެ މަލިމަޑުކަމާ ހުރެ ސްކޫލްތަކަށްދާ އުމުރުގެ ކުދިން އަމިއްލަ އަށް މަރުވާ މައްސަލަ ދަނީ ބޮޑުވަމުންނެވެ. ސަރުކާރުން ހާމަކޮށްފައިވާ ގޮތުގައި މިދިޔަ އަހަރު މިފަދަ 332 މަރު ރިޕޯޓްކޮށްފައިވާ އިރު، މިއީ ފާއިތުވި 30 އަޅާބަލާ އިރު ރިކޯޑް އަދެދެކެވެ.\nސަރުކާރުގެ ސްކޫލްތަކަށް ނުދާ ކުދިން ޖަޕާނުގައި އިތުރުވަމުން ދިއުމުގެ ނަތީޖާ އަކީ އެ ގައުމުގައި "ފްރީ ސްކޫލް މޫވްމަންޓް" ގެ ނަމުގައި ހަރަކާތްތަކެއް ވެސް ފެށުމެވެ. އަދި މީގެ ތެރެއިން ކިޔަވައިދޭ އަމިއްލަ ތަންތަން އުފެދި، ދަރިވަރުންނަށް ބޭނުން ގޮތަކަށް މިނިވަންކަމާ އެކު އުޅެލެވޭ ގޮތަށް ބައްޓަންވެފައިވާ އަމިއްލަ ތަންތަން އުފެދެން ފެށި އެވެ.\nއެކަމަކު އެ ތަންތަނަކީ ދަރިވަރުންނަށް ރަސްމީ އެއްވެސް ކޮލިފިކޭޝަނެއް ދެވޭ ތަންތަނެއް ނޫނެވެ. ނަމަވެސް އެފަދަ ތަންތަނަކީ ކުދިންނާ ވަރަށް ރައްޓެހިކޮށް ހުނަރުތައް ތަރައްގީކޮށް ދޭން މަސައްކަތްކުރާ ތަންތެނެވެ.\nދެލިގަނޑު ދަސްކުރުމުގެ ބަދަލުގައި ކުދިންނަށް އެތަންތަނުން ދަސްކޮށް ދެނީ އެ ކުއްޖެއްގެ ކިބައިގައި ހުރި ހުނަރުތައް ފާހަގަކޮށް، އެ ހުނަރުތައް ތަރައްގީކޮށް ކުރިއަރުވަން އެހީވެ ދިނުމެވެ. އެހެން ގޮތަކަށް ބުނާ ނަމަ މަސައްކަތެއް ދަސްކޮށްދިނުމެވެ.\nއިތުރު ލިޔުންތައް ޖަޕާން ސްކޫލް ކުޑަކުދިން ތައުލީމް ކިޔަވާކުދިން\nކިންޑަގާޓްން އަދި ޑޭކެއާ، ކެނެޑާގެ ތަޖުރިބާ އިން


އުމަރު ޒާހިރުގެ ހަޔާތްޕުޅާ ގުޅޭ ގޮތުން ރައީސްގެ ތައުރީފުގެ ދިގު ބަސްތައް، ބޭނުންފުޅުވަނީ އުމަރު ޒާހިރަށް ނިސްބަތްކޮށް ބިނާއެއް ހުންނަން – adduLIVE\nއުމަރު ޒާހިރުގެ ހަޔާތްޕުޅާ ގުޅޭ ގޮތުން ރައީސްގެ ތައުރީފުގެ ދިގު ބަސްތައް، ބޭނުންފުޅުވަނީ އުމަރު ޒާހިރަށް ނިސްބަތްކޮށް ބިނާއެއް ހުންނަން\nDec 26, 2021, 22:34 މުރުޝިދު އަބްދުލް ހަކީމް\nދިވެހިންގެ އެއްބައިވަންތަކަމުގެ ދުވަސް ފާހަގަކުރުމުގެ ގޮތުން މިރޭ ޖުމްހޫރީ މައިދާނުގައި ބޭއްވެވި ޖަލްސާގައި ރައީސް ސޯލިހް ވާހަކަފުޅު ދެއްކެވިއިރު އެންމެ ހާއްސަ ގޮތެއްގައި ފާހަގަވެގެން ދިޔައީ ނިޝާން ޢިއްޒުއްދީންގެ ޢިއްޒަތުގެ ވެރިޔާ އަލް މަރްޙޫމް ޢުމަރު ޒާހިރާ ގުޅޭ ގޮތުން ދެއްކެވި ވާހަކަފުޅެވެ.\nއުމަރު ޒާހިރު – ފޮޓޯ: ރައީސް އޮފީސް\nހާސަރުގަނޑަކަށް ނުވާ ގޮތައް ފޫހިކަމެއް ނެތް އެ ވާހަކަފުޅުގައި އެމަނިކުފާނު ވަނީ ތަފްސީލް ގޮތެއްގައި އުމަރު ޒާހިރުގެ ހަޔާތްޕުޅުގެ މައްޗަށް އަލިއަޅުއްވާ ލައްވާ ވާހަކަފުޅު ދައްކަވާފަ އެވެ. އެގޮތުން އުމަރު ޒާހިރުގެ އާ ގުޅޭ ގޮތުން ރައީސް ފުރަތަމަވެސް ވިދާޅުވީ އެއީ ހަމައެކަނި ޤައުމީ ޚިދުމަތްތެރިއެއް ނޫން ކަމަށާއި އެމަނިކުފާނަކީ ރާއްޖޭގެ މިޒަމާނުގެ ޢުމްރާނީ ތަރައްޤީގެ އެއް ތަނބު ކަމަށެވެ.\n" ޤައުމީ ޚިދުމަތަކީ، އެ މަނިކުފާނުގެ ލޭފޮދުގެ ވިންދު. ތެދުވެރިކަމާއި އިޚްލާޞްތެރިކަމަކީ، އެ މަނިކުފާނުގެ ޠަބީޢަތުގައިވާ އެންމެ ރިވެތި ސިފަ. މަޑުމައިތިރިކަމާއި ހިތްޕުޅުތިރިކަމާއި ޙިކްމަތްތެރިކަމަކީ، އެ މަނިކުފާނުގެ މިޒާޖުފުޅާ ލާމެހިފައިވާ ކަންކަން،" ރައީސް ވިދާޅުވި އެވެ.\n"ކިތަންމެ ތަޢުރީފެއް ކުރިޔަސް، އެ މަނިކުފާނު މިއަދު އަޅުގަނޑުމެންގެ ތެރެއަކު ނެތް. މިއަދު އަޅުގަނޑުމެންގެ ތެރޭގައި ފެންނަން ހުރީ ދިވެހި ޤައުމިއްޔަތާއި، ދިވެހިންގެ އެއްބައިވަންތަކަން ދެމެހެއްޓުމުގައި އެމަނިކުފާނު ދެއްކެވި ނަމޫނާތައް. ފެންނަން ހުރީ، އެމަނިކުފާނުގެ ޤައުމީ ޚިދުމަތުގެ މަލަތައް،" ރައީސް ވިދާޅުވި އެވެ.\nހުޅުލޭ ފަޅު ހިއްކައިގެން ބިނާކުރި ދިވެހިންގެ އެއަރޕޯޓަކީ، ޢުމަރު ޒާހިރުގެ ޢަމަލީ ބައިވެރިވެވަޑައިގަތުން ހިމެނޭ، އަދި ދިވެހިންގެ ޤައުމީ އެއްބައިވަންތަކަމާއި، ޤައުމީ ރޫހާއި ޖޯޝް ވަރަށް ފުރިހަމައަށް އެކުލެވިގެން އުފެއްދި ޤައުމީ ތަރިކައެއް ކަމުގައި ރައީސް ފާހަގަކުރެއްވި އެވެ.\nއުމަރު ޒާހިރު، އިންތިޚާބީ ރައީސް އާއި ބައްދަލުކުރައްވަނީ – ފޮޓޯ: ސޯޝަލް މީޑިއާ\nހަމައެހެންމެ މާލޭގައި އަމީނީ މަގުގެ ދެކުނުން އޮތް ފަޅު ހިއްކައިގެން، މާލެ ބޮޑުކުރެއްވުމުގެ މަޝްރޫޢު ތިލަފަޅު ހިއްކައިގެން އުފެއްދި ތިލަފުށި އުފެއްދެވި މަޝްރުއޫގެ މަސައްކަތްތަކަކީ، ރާއްޖޭގެ ޤައުމީ ތަރައްޤީގެ ވަރަށް ބޮޑެތި މަޝްރޫޢުތައް ކަމަށް ވެސް އެމަނިކުފާނު ވިދާޅުވި އެވެ.\n" މަރްޙޫމް ޢުމަރު ޒާހިރާމެދު މިއަދު އެންމެންވެސް ބުނާ އެއް ވާހަކައެއް އޮވޭ. އެއީ ހިތްޕުޅު ހެޔޮ، އަޚްލާޤް ރިވެތި، އަދި އިޚްލާޞްތެރިކަމުގެ ގޮތުން، މަދުން ނޫނީ ނުފެންނަވަރުގެ ބޭފުޅެކޭ. އެއީ ހަމަ ވަރަށް ބޮޑު ތެދުފުޅެއް. މިއަދު ރާއްޖޭގެ ތަފާތު ދާއިރާތަކުގެ އެންމެ މަތީ ފަންތީގައި ތިއްބެވި ބައެއް ބޭފުޅުން އެކަމަށް ހެކިވެވަޑައިގަންނަވާނެ،" ރައީސް ވިދާޅުވި އެވެ.\nއުމަރު ޒާހިރުގެ ހިދުމަތްތަކުގެ މައްޗަށް ކުރެއްވި ތައުރީފަށްފަހު ރައީސް ވަނީ އުމަރުގެ ޒާހިރުގެ އަހްލާގާ ގުޅޭ ގޮތުން ވެސް ވަރަށް ބޮޑަށް ތައުރީފުގެ ބަސް ރައްދުކުރައްވާފަ އެވެ. އެގޮތުން މަޖީދިއްޔާ ސްކޫލްގެ ނާޒިރެއްގެ ގޮތުގައި ހުންނެވި ދުވަސްވަރު، ޢުމަރު ޒާހިރު އެންމެ ބޮޑަށް އިސްކަން ދެއްވެވި ކަމަކީ، ރިވެތި އަޚްލާޤުގެ މަތީގައި ދަރިވަރުން ތަރުބިއްޔަތު ކުރެއްވުން ކަމަށް ފާހަގަ ކުރެއްވެވި އެވެ.\n" ހަމައެކަނި ކިޔަވައިދީގެން މޮޅެތި ކުދިންނަށް ހެއްދެވީކީ ނޫން. ނާޒިރެއްގެ ގޮތުން އެމަނިކުފާނުގެ އެންމެ އިސް މަސައްކަތަކީ މީހުން މީހުންނަށް ހެއްދެވުން." ރައީސް ވިދާޅުވި އެވެ.\nރާއްޖޭގައި ތަފާތު ކުޅިވަރުތަކާއި، ކުޅިވަރު ވަސީލަތްތައް ތަރައްޤީ ކުރެއްވުމުގައިވެސް، ޢުމަރު ޒާހިރު ވަނީ ވަރަށް މުހިންމު ދައުރެއް އަދާކުރައްވާފައިކަމަށް ފާހަގަ ކުރައްވައި ރައީސް ވިދާޅުވީ ކުޅިވަރުގެ ދާއިރާގައިވެސް، އެ މަނިކުފާނު އެންމެ ބޮޑު އިސްކަމެއް ދެއްވީ، ކުޅުންތެރިންގެ ކިބައިގައި ކުޅިވަރުގެ އަޚްލާޤު ހަރުލެއްވުމަށް ކަމަށެވެ.\n" މަރްޙޫމް ޢުމަރު ޒާހިރާމެދު މިއަދު އެންމެންވެސް ބުނާ އެއް ވާހަކައެއް އޮވޭ. އެއީ ހިތްޕުޅު ހެޔޮ، އަޚްލާޤް ރިވެތި، އަދި އިޚްލާޞްތެރިކަމުގެ ގޮތުން، މަދުން ނޫނީ ނުފެންނަވަރުގެ ބޭފުޅެކޭ. އެއީ ހަމަ ވަރަށް ބޮޑު ތެދުފުޅެއް. މިއަދު ރާއްޖޭގެ ތަފާތު ދާއިރާތަކުގެ އެންމެ މަތީ ފަންތީގައި ތިއްބެވި ބައެއް ބޭފުޅުން އެކަމަށް ހެކިވެވަޑައިގަންނަވާނެ" ރައީސް ފާހަގަ ކުރެއްވެވި އެވެ.\nއުމަރު ޒާހިރުގެ ޤައުމީ ޚިދުމަތްތަކުގެ އިތުރުން އެމަނިކުފާނުގެ އަމިއްލަ އަތްޕުޅުން ލިޔުއްވި ޑައިރީ އެބަ އޮތް ކަމަށާއި އެ ޑައިރީ ވިދާޅުވުމުގެ ނަސީބު ލިބިވަޑައިގެންފައިވާ ކަމަށްވެސް ރައީސް މިރޭ ވިދާޅުވި އެވެ. ރައީސް ވިދާޅުވި ގޮތުގައި އުމަރު ޒާހިރު އެ ޑައިރީ ލިޔުއްވަން ފަށްޓަވާފައި އޮތީ، ކިޔަވާވިދާޅުވާން މަޖީދިއްޔާ ސްކޫލަށް ވަދެވަޑައިގެންނެވި ދުވަހު އެވެ. އެއީ 1943 ވަނަ އަހަރުގެ ނޮވެންބަރު މަހުގެ ތެރޭގަ އެވެ. އޭރު އެމަނިކުފާނުގެ ޢުމުރުފުޅުން ވާނީ އެންމެ ހަތް އަހަރު ފުޅުކަން ފާހަގަ ކުރައްވަމުން ރައީސް ވިދާޅުވީ ސާޅީހަށްވުރެ ގިނަ ފޮތާއި، އެތައް ބައިވަރު ނޯޓްތަކެއް. ކަމަށެވެ. އަދި ސަރުކާރުގެ އެތައް ޒިންމާތަކެއް އަދާކުރައްވަމުން، ދުވަހުން ދުވަހަށް ޑައިރީ ލިޔުއްވުމަކީ ފަސޭހަފުޅު ކަމަކަށް ނުވާނެ ކަމަށް ރައީސް ވިދާޅުވި އެވެެ.\n" އެ ޑައިރީ ކިޔައިލުމުގެ ނަސީބު އަޅުގަނޑަށްވެސް ލިބުނު. އެ މަނިކުފާނުގެ ޒާތީ ދިރިއުޅުއްވުމުގައި، ކުރިމަތިވި ކަންތައް، ދުވަހުން ދުވަހަށް އެ ޑައިރީގައި ލިޔުއްވާފައި އެބައޮތް. އޭގެ އިތުރުން، ޤައުމީ ފެންވަރުގައި ހިނގައިދިޔަ ކަންތައްތައްވެސް، ދުވަހުން ދުވަހަށް ލިޔުއްވާފައި އެބަހުރި. އެތައް އަހަރެއް ވަންދެން ލިޔުއްވި އެ ޑައިރީގެ ޞަފްޙާތަކުން އަޅުގަނޑަށް މުޅިންވެސް ފެނުނީ ޢިބްރަތްތަކާއި ފިލާވަޅުތައް. އެއީ ތާރީޚީ މަޢުލޫމާތުގެ ކަންޒެއް،" ރައީސް ވިދާޅުވި އެވެ.\nއުމަރު ޒާހިރުގެ ހަޔާތްޕުޅާ ގުޅޭ ވާހަކަފުޅަށް ފަހު ރައީސް ވިދާޅުވީ މިއަދު ދައްކަންވީ އެމަނިކުފާނުގެ ހިދުމަތުގެ ވާހަކަތައް އެކަންޏެއް ނޫން ކަމަށާއި މިއަދު ކުރަންވީ ކަމަކީ، އެ މަނިކުފާނުގެ ޤައުމީ ޚިދުމަތުން ނަމޫނާ ލިބިގަތުން ކަމަށެވެ. އެހެންވެ ޤައުމީ އެއްބައިވަންތަކަން ދެމެހެއްޓެވުމުގައި، އެ މަނިކުފާނު ގެންގުޅުއްވި ޙިކްމަތްތެރި ސިޔާސަތުން ޢިބްރަތް ލިބިގަތުމަށް ރައީސް ސޯލިހް އިލްތިމާސްކުރެއްވެވި އެވެ.\n" އެހެންކަމުން، އެ މަނިކުފާނު ދިވެހި ދައުލަތަށާއި، ދިވެހި ޤައުމަށާއި، ދިވެހި ރައްޔިތުންނަށް އެ ކޮށްދެއްވި މަތިވެރި ޚިދުމަތުގެ އަގު ވަޒަންކުރުމުގެ ގޮތުން، އެ މަނިކުފާނުގެ ނަންފުޅަށް ނިސްބަތްވާ ބިނާއެއް ނުވަތަ ތަނެއް ހުރުމަކީ، ވަރަށް މުހިންމު ކަމެއް ކަމަށް އަޅުގަނޑު ދެކެން،" ރައީސް ވިދާޅުވި އެވެ.\nމީގެ އިތުރުންވެސް ރައީސް ވަނީ އެމަނިކުފާނުގެ ހަޔާތްޕުޅުގައި އުމަރު ޒާހިރާ ގުޅިފައިވާ ހަނދާނެއް މި ޖަލްސާގައި ހިއްސާ ކުރައްވާފަ އެވެ.\n" އަޅުގަނޑުގެ އަމިއްލަ ހަނދާނުގައި، ޢުމަރު ޒާހިރާ ދޭތެރޭގައި ހުރި އެއް ދުވަހެއް އަޅުގަނޑު ހަނދާން އެބަހުރި. އެއީ މީގެ 20 އަހަރު ކުރި. ސެޕްޓެންބަރު މަހުގެ 11 ވަނަ ދުވަސް. މުޅި ދުނިޔެ ސިއްސުވާލި ނައިން އިލެވަން ކުރިމަތިވި ދުވަސް. އެ ދުވަހުގެ ހަވީރުގެ އެ ވަގުތުގައި އަޅުގަނޑަށް އިނދެވުނީ ޢުމަރު ޒާހިރުގެ އަރިހުގައި. ސީ.އެން.އެން. އިން ވަގުތުން ލައިވްކޮށް އެ ބޯޓުތައް ޓުވިން ޓަވަރަށް ވަދެ، ޕެންޓަގަންއަށް ވަންނަމުންދިޔަ މަންޒަރު ވަގުތުން ބައްލަވަމުން ގެންދަވަމުން ވިދާޅުވި އެތައް ވާހަކަތަކެއް، އަޅުގަނޑުގެ ހަނދާނުގައި މިއަދުވެސް ހަރުލާފައި އެބަހުރި. އާދެ، ޢުމަރު ޒާހިރަކީ އަޅުގަނޑުމެންގެ ހަނދާނުން ފޮހެވިގެންދާނެ ބޭފުޅެއް ނޫން" ރައީސް ވިދާޅުވި އެވެ.


Hanguraama ah dhaa meehun rehabilitate kuran masakyi kuran\nހަނގުރާމައަށްދާ މީހުން ރިހެބިލިޓޭޓް ކުރަން މަސައްކަތް ކުރަން\nމިއަދު ބޭއްވި ޓެރަރިޒަމް ކައުންޓާ ފޯރަމްގައި ޕޮލިސް ކޮމިޝްނަރު މުހައްމަދު ހަމީދު ވާހަކަފުޅު ދައްކަވަނީ -- ފޮޓޯ ޕޮލިސް\nރާއްޖެއިން ބޭރަށް ގޮސް ހަނގުރާމަތަކުގައި ބައިވެރިވާ ދިވެހިން ރާއްޖެ ގެނެސް ރިހިބިލިޓޭޓް ކުރުމަށްފަހު މުޖްތަމައަށް އަލުން ނެރެވޭނެ ގޮތްތަކާމެދު މަޝްވަރާކުރަމުން އަންނަ ކަމަަށް ޕޮލިސް ކޮމިޝްނަރު މުހައްމަދު ހަމީދު ވިދާޅުވެއްޖެ އެވެ.\nއޭޝިއާ ކައުންޓާ ޓެރަރިޒަމް ކައުންޓާ ފޯރަމް ނިންމާލުމަށްފަހު މީޑިއާއާ ބައްދަލު ކުރައްވާ ހަމީދް ވިދާޅުވީ، ދިވެހިން ހަނގުރާމަތަކުގައި ބައިވެރިވާން ދިޔުމަކީ ކަންބޮނޑުވުން އޮތް ކަމެއް ކަމަށެވެ. އެފަދަ މީހުން ރާއްޖެ ގެނެސް އެމީހުނާއި މެދު އަމަލުކުރާނެ ގޮތަށް ހޯދަން ކަމާބެހޭ އެހެން މުއައްސަސާތަކާއެކު މަޝްވަރާ ކުރަމުން ގެންދާ ކަމަށެވެ.\nދިވެހި ހަނގުރާމަވެރިން ރާއްޖެ ގެނެސް ރިހިބިލިޓޭޓް ކުރުމުގެ މަސައްކަތް ކުރާ ކަމަށް ކޮމިޝަނާ ވިދާޅުވިއިރު، ނޭޝަނަލް ކައުންޓާ ޓެރަރިޒަމް ސެންޓާ (އެންސީޓީސީ) ގެ ޑިރެކްޓަރު ޖެނެރަލް ބްރިގޭޑިއާ ޖެނެރަލް ޒަކަރިއްޔާ މަންސޫރު ވިދާޅުވެފައި ވަނީ ސީރިއާ ފަދަ ގައުމުތަކަށް ދިއުމަށްފަހު ދިވެހިންނަށް ލިބިފައިވާ ކުދިންނަކީ ސަރުކާރަށް ކުރިމަތިވާ ގޮންޖެހުމެއް ކަމަށެވެ. ހަނގުރާމައިގެ ތެރެއަށް ވިހައި، މައުސޫމް ކުދިންތަކެއްގެ ރައްޔިތުކަން ކަށަވަރު ކުރުމަކީ ވެސް އުނދަގޫ ކަމެއް ކަމަށެވެ.\nމީގެ އިތުރުން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ވަނީ ހަނގުރާމަވެރިން ރާއްޖެ އަނބުރާ ގެނައުމަށް ދެކޮޅު ހަދައިފަ އެވެ. ނަޝީދު ވިދާޅުވެފަވަނީ، ސިރިޔާގައި ތިބި ރެފިއުޖީ ދިވެހިން އަނބުރާ ގެނައުމަކީ ވާނެ ކަމެއް ނޫން ކަމަށެވެ. އަދި އެމީހުން އަނބުރާ މުޖުތަމައުއަށް ގެނައުމުން ނޭދެވޭ އަސަރެއް ނުކުރާނެ މިންވަރަަށް ރީހެބިލިޓޭޓް ކުރެވޭނެ ގާބިލް ކަމެއް ނެތް ކަމަށެވެ.\nރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް އެމްއެންޑީއެފް + ޓެރަރިޒަމް\nސަލާމަތީ ބާރުތައް އަނދިރި ދައުލަތާ އަނެއްކާވެސް ގުޅުވައިފި\nކުޑަކުދިންނަށް ގޯނާކުރަނީ ނުރައްކާތެރި ފަލްސަފާއެއްގެ ތެރެއިން: ނަޝީދު


ކޮވިޑް-19: ބަޔަކު ކަރަންޓީން ކުރަން ފުރަތަމަ ފަހަަރަށް ކޯޓުން އަމުރެއް ނެރެފި – Dhen.mv\nކޮވިޑް-19: ބަޔަކު ކަރަންޓީން ކުރަން ފުރަތަމަ ފަހަަރަށް ކޯޓުން އަމުރެއް ނެރެފި\nދެން އެމްވީ April 23, 2020 - 6:58 pm\nކޮވިޑް-19 އާ ގުޅިގެން، ހެލްތް ޕްރޮޓެކްޝަން އެޖެންސީ (އެޗްޕީއޭ)ގެ އެންގުމާއި އެއްގޮތަށް ކަރަންޓީނަށް ދާން ދެކޮޅު ހެދި ބަޔަކު ކަރަންޓީން ކުރަން ސިވިލް ކޯޓުން އަމުރުކޮށްފިއެވެ. މިއީ މިފަދަ ގޮތަކަށް ކަރަންޓީނަށް ދާން ކޯޓަކުން އަމުރެއް ނެރުނު ފުރަތަމަ ފަހަރެވެ.\nސިވިލް ކޯޓުން ކަރަންޓީނަށް ދިއުމަށް އަމުރު ކޮށްފައިވަނީ މާލޭގައި ދިރިއުޅޭ ދެމަފިރިންގެ މައްޗަށެވެ. އެ ދެމަފިރިންނަކީ ކޮވިޑް-19 ޖެހިފައިވާ ބަޔަކާއި ކޮންޓެކްޓްވި ދެ މީހުން ކަމުގައި ބައެއް މީޑިއާ ތަކުން ރިޕޯޓުކޮށްފައިވެއެވެ.\nސިވިލް ކޯޓުން މި ހުކުމް ނެރެފައިވަނީ މިދިޔަ ހޯމަ ދުވަހުގެ ރޭ މެންދަމުގެ ވަގުތެއްގައެވެ. އެކޯޓުން ވަނީ މިކަން ކަށަވަރުކޮށްދީފައެވެ.\nމި އަމުރާއެކު އެ ދެ މީހުން ވެސް ވަނީ ކަރަންޓީނަށް ގެންގޮސްފަ އެވެ.\nރާއްޖެއިން ކޮވިޑް-19 ފެނުމާއެކު ރާއްޖޭގައި ސިއްހީ ކުއްލި ނުރައްކަލުގެ ހާލަތު ވަނީ އިއުލާނުކޮށްފައިވާއިރު، އާންމު ސިއްހަތު ރައްކާތެރި ކުރުމުގެ ގާނޫނު އޮންނަ ގޮތުން ސިއްހީ ނުރައްކަލުގެ ކުއްލި ހާލަތުގެ ދަށުން އެޗްޕީއޭ އިން އަންގާ އެންގުންތަކަށް އަމަލު ނުކުރާ ނަމަ، ސިވިލް ކޯޓު އަމުރެއްގެ ދަށުން އެކަން ކުރަން އެންގިދާނެ އެވެ. އަދި މިފަދަ މައްސަލަތައް ފަސޭހައިން ހުށަހެޅޭނެ ގޮތް ވެސް ސިވިލް ކޯޓުން ވަނީ ހަމަޖައްސާފައެވެ.\nމިއަދު ރާއްޖެއިން ބަލި ޖެހުނު9މީހުނާއެކު ރާއްޖޭގައި ބަލި ޖެހުނު މީހުންގެ އަދަދު ވަނީ 95 އަށް އަރާފައެވެ. އޭގެ ތެރޭގައި 44 ދިވެހިން ހިމެނޭއިރު 74 މީހުނަކީ ވެރި ރަށް މާލެއިން ބަލި ޖެހުނު މީހުނެވެ.


Sheesha Ah Saurathirees Aharu Vumaaeku Bodu Promotion Eh! - Vaguthu\nޝީޝާއަށް ސައުރަތިރީސް އަހަރުވުމާއެކު ބޮޑު ޕްރޮމޯޝަނެއް!\n3 ދުވަސް ކުރިން ( ނޮވެމްބަރު 24, 2021 )\nޝީޝާ އިން ވިއްކާ ހޮންޑާ ސައިކަލްތަކެއް\nރާއްޖޭގެ އެންމެ މަގްބޫލު ސައިކަލު ބްރޭންޑް، ހޮންޑާގެ ރާއްޖޭގެ އޮތޮރައިޒް ޑިސްޓްރިބިއުޓަރ ޝީޝާއަށް 34 އަހަރު ފުރުމާއި ގުޅިގެން ބޮޑު ޕްރޮމޯޝަނެއްބާއްވަން ނިންމައިފިއެވެ.\nޝީޝާއަށް 34 އަހަރުވީ މި އަހަރުގެ ނޮވެމްބަރު މަހުގެ ތިން ވަނަ ދުވަހުއެވެ. 1987 ވަނަ އަހަރު ޝީޝާ ކުންފުނި ވުޖޫދުވިއިރު، އެ ކުންފުނިން ރާއްޖެއަށްހޮންޑާ ތައާރަފްކޮށްފައި ވަނީ 1997 ވަނަ އަހަރުއެވެ. ހަމަ އެ އަހަރު ހޮންޑާގެ ސޯލް ޑިސްޓްރިބުއުޝަންކަން ޝީޝާއަށް ލިބުނުއިރު އޭގެ ފަހުން އެކުންފުނިން ރާއްޖެއަށް ހޮންޑާ ބްރޭންޑްގެ ސައިކަލާއި، ޕަވާ ޕްރޮޑަކްޓްސްތައް އެތެރެ ކުރަން ފެށިއެވެ.\nއަދި ސާވިސް ސެންޓަރެއްވެސް ހުޅުވިއެވެ. މިއާއެކު ކުންފުންޏަށް ލިބުނު ބޮޑު މަގްބޫލުކަމާއި އިތުރުބާރުގެ ސަބަބުން ރާއްޖޭގެ ބޮޑެތި ހުރިހާ އަތޮޅަކަށް ކުންފުނީގެ އައުޓްލެޓްތައް ފުޅާކުރިއެވެ.\nޝީޝާ އިން މިއަދު ބުނީ، އެ ކުންފުންޏަށް 34 އަހަރު ފުރުން ފާހަގަކުރުމުގެ ގޮތުގެ އަހަރީ ޕްރޮމޯޝަންގެ ނަމުގައި ބޮޑު ޕްރޮމޯޝަނެއް ބާއްވާންނިންމާފައިވާކަމަށެވެ.\nއެގޮތުން މިފަހަރު ޝީޝާ ހޮންޑާގެ ކަސްޓަމަރުންނަށް ބޮޑެތި ޑިސްކައުންޓްތަކެއް ހުރިހާ ހޮންޑާގެ މޮޑެލް ތަކަކުން ދީފައި ވެއެވެ.\nފާހަގަކޮށްލަން ޖެހޭ ކަމަކަކީ ހުރިހާ ހޮންޑާ މޮޑެލްތަކަކުން އެއްކޮށް ފައިސާ ދައްކައްކައިގެން ސައިކަލު ނަގާ ފަރާތްތަކަށް ހާހުން ޑިސްކައުންޓް ލިބިގެންދާ ކަމެވެ.\nއެއްކޮށް ފައިސާ ދައްކައިގެން ލިބެން ހުރި ސައިކަލުތަކުގެ ތެރޭގައި ހޮންޑާ އެއާބްލޭޑް 125 އަދި އެއާބްލޭޑް150، ސްކޫޕީކްލަބް12، ސްކޫޕީ ޕްރެސްޓީޖް، ވޭވްi125، ވިނާ އެކްސް 150، އޭޑީވީ 150، ޕީސީއެކްސް 160 އަދި ރެބެލް 300 ހިމެނެއެވެ.\nމީގެ އިތުރުން ޝީޝާ އިން ވަނީ އެ ކުންފުނީގެ އައުޓެލްޓްތަކުން އިންސްޓޯލެމެންޓަށް ސައިކަލު ނަގާ ފަރާތްތަކަށް ޑައުންޕޭމަންޓުން ބޮޑު ލުއިތަކެއް ދީފައެވެ. އެއީ ސައިކަލުގެ ޑައުންޕޭމަންޓަށް 50% ދައްކައިގެން ބާކީ ފައިސާ 12 މަސް ދުވަހުގެ މުއްދަތަކަށް ބަހާލެވޭނެ ގޮތަށް ފަރުމާކޮށްފައިވާ ޒީރޯ ފައިނޭންސް ޗާޖްޕެކޭޖްގެ ދަށުންނެވެ. މި ޕެކޭޖްގައި އެއްވެސް އިތުރު ފައިނޭންސް ޗާޖެއް ނުހިމެނޭނެއެވެ.\nޝީޝާ އިން މައުލޫމާތު ދޭ ގޮތުގައި މި ޕްރޮމޯޝަން ޑިސެންބަރު މަހުގެ ނިޔަލަށް ދެމިގެން ދާނެއެވެ.\nޝީޝާގެ އަހަރީ ދުވަހާއި ގުޅުވިގެން ކުރިއަށްގެންދާ މި ޕްރޮމޯޝަންގެ މުއްދަތުގެ ތެރޭގައި ޝީޝާގެ ފޭސްބުކް ޕޭޖު މެދުވެރިކޮށް ހާއްސަ ސަޕްރައިޒްތަކެއްކަސްޓަމަރުންނަށް ލިބިގެން ދާނެއެވެ.\nރާއްޖޭގެ ގިނަ ބައެއްގެ އިތުބާރު ހޯދާފައިވާ ޝީޝާއިން ވިއްކާ ހޮންޑާ ސައިކަލުތަކަކީ ރައްޔިތުންގެ މެދުގައި މަގްބޫލު ވެގެން ދިޔަ އުފެއްދުމެކެވެ. އަދި ހޮންޑާސައިކަލުތަކުގެ ޕަވާ ޕްރޮޑަކްޓްސް ތަކަކީ ވަރަށް ގިނަ ބައެއްގެ ސަޕޯޓް ހޯދާފައިވާ އުފެއްދުންތަކެއްވެސް ފާހަގަކޮށްލަން ޖެހެއެވެ.\nމީގެ އިތުރުން ޝީޝާއަކީ ހޮންޑާ ސައިކަލު އެއްވެސް މެދުވެރިއަކާއި ނުލާ ސީދާ ހޮންޑާގެ ފެކްޓްރީން ރާއްޖެ ގެންނަ ހަމަ އެކަނި ޑިސްޓްރިބިއުޓާކަންފާހަގަކޮށްލަން ޖެހެއެވެ.\nމިއަދު ރާއްޖޭގެ ބޮޑެތި ހުރިހާ އަތޮޅެއްގައި ޝީޝާގެ އައުޓްލެޓްތައް ގާއިމްކޮށްފައި ވެއެވެ. އެގޮތުން ފުވައްމުލައް ސިޓީ، އައްޑޫ ސިޓީ، ކުޅުދުއްފުށި ސިޓީ، ގދ. ތިނަދޫ، ގއ.ވިލިނގިލި ލ. ގަން އަދި މާލެ އާއި ހުޅުމާލޭގައި އައުޓްލެޓްތައް ގާއިމްކޮށްފައި ވެއެވެ.\nއެމްއައިބީ އުޖާލާ ދިރިއުޅުން މެދުވެރިކޮށް ޝީޝާއިން ހޮންޑާގެ ޕްރޮޑަކްޓްތައް ލިބޭނެ\nއެންމެ ފަހުގެ ވިނާ އެކްސް ސައިކަލުގެ އަޖުމަ ބަލައިލަން ކަސްޓަމަރުންނަށް ރަނުގެ ފުރުސަތެއް!\nޝީޝާ މެގަ ޑީލްސް: ހަމަ ވޯވް!


45 minute in natheeja libey Covid-19 ge test akah USFDA in huhdha...\nސިއްހަތު - ކޮވިޑް-19\n45 މިނެޓުން ކޮރޯނާވައިރަސް ބަލި ދެނެގަނެވޭ ޓެސްޓަކަށް އެމެރިކާއިން ހުއްދަދީފި\nބަލިން ސަލާމަތް ވުމަށް ޓެސްޓް ކުރުމުގެ ގާބިލްކަން އިތުރު ކުރަން ޖެހޭ ކަމަށް މާހިރުން ބުނޭ\nކ. މާލެ 22 މާރޗް 2020 | އާދީއްތަ 15:07 17,504\nކޮވިޑް-19 އަށް ޓެސްޓް ހަދަނީ - އާކައިވް\nކޮރޯނާ ވައިރަސް ބަލި 45 ވަރަކަށް މިނެޓްގެ ތެރޭގައި ދެނެގަނެވޭ މުޅިން އައު ޓެސްޓަކަށް އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފް.ޑީ.އޭ) އިން ހުއްދަ ދީފިއެވެ.\nމި ޓެސްޓަށް ހުކުރު ދުވަހު އެފް.ޑީ.އޭ އިން ހުއްދަ ދިނުމާއެކު، އެކިފަރާތްތަކަށް ޓެސްޓް ކިޓް ފޮނުވަން ފެށުމުގެ މަސައްކަތް ކުރަމުންދާ ކަމަށް ޓެސްޓް އުފެއްދި ކެލިފޯނިއާގެ ކުންފުންޏެއް ކަމަށްވާ ސެފީޑް އިން ބުނެފައިވެއެވެ.\nކޮރޯނާ ވައިރަސް ބަލި ދެނެގަތުމަށް އަވަސް ޓެސްޓެއް މި އީޖާދު ކުރީ، މިފަދަ ޓެސްޓަކަށް މުޅި ދުނިޔެ އިންތިހާ އަށް ބޭނުންވެފައިވާ ދަނޑިވަޅެއްގައެވެ.\nދުނިޔޭގައި ސިއްހީ ޚިދުމަތްތައް އެންމެ ބޮޑަށް ކުރިއަރާފައިވާ އެއް ގައުމު ކަމަށްވާ އެމެރިކާގައިވެސް ކޮރޯނާ ވައިރަސް އަށް މިހާރު ކުރެވޭ ޓެސްޓުތަކުގެ ނަތީޖާ ލިބުމަށް 24 ގަޑީއިރާއި، ހަތަރު ދުވަހާއި ދެމެދުގެ މުއްދަތެއް ނަގައެވެ. ކޮރޯނާ ވައިރަސް ބަލި ފެތުރުމުގެ ނުރައްކާ އިންތިހާ އަށް ބޮޑުވެފައިވާ މި ދަނޑިވަޅުގައި ބަލި އަވަހަށް ދެނެގަނެވޭނެ ގޮތް ނެތުމަކީ ބަލި ކޮންޓްރޯލް ކުރުމަށް އޮތް އެންމެ ބޮޑު އެއް ގޮންޖެހުން ކަމަށް ސިއްހީ މާހިރުން އަންނަނީ ބުނަމުންނެވެ.\nކޮރޯނާ ވައިރަސް ބައްޔާއި ބެހޭ ގޮތުން މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމެއްގައި އެމެރިކާގެ ނައިބު ރައީސް މައިކް ޕެންސް މިދިޔަ ހޮނިހިރު ދުވަހު ވިދާޅުވީ އެމެރިކާގެ 000،195 މީހުން ކޮރޯނާ ވައިރަސް އަށް މިހާތަނަށް ޓެސްޓް ކުރެވިފައިވާ ކަމަށެވެ. އޭގެ ތެރެއިން 343،19 މީހުން ބައްޔަށް ޕޮސިޓިވް ވެފައިވާ ކަމަށް ވެސް ޕެންސް ވިދާޅުވިއެވެ.\nއެމެރިކާގައި، އާއްމުންނަށް ދީފައިވާ ލަފަޔަކީ، ބައްޔަށް ޝައްކު ކުރެވޭ ނަމަ އެންމެ ފުރަތަމަ ކަމަކަށް އެކަހެރި ވުމަށެވެ. އަދި ބައްޔަށް ޓެސްޓް ކުރާނީ، ބަލީގެ ނިޝާން ފެންނަ ނަމަ ކަމަށާއި، ބަލީގެ ނިޝާނެއް ފެންނަން ނެތް ނަމަ ޓެސްޓް ނުކުރުމަށްވެސް ވަނީ އިރުޝާދު ދީފައެވެ. އެމެރިކާގެ ނައިބު ރައީސް ވިދާޅުވީ، މީގެ ބޭނުމަކީ ލިބެން ހުރި ވަސީލަތްތައް އޭގެ އެންމެ އެދެވޭ ގޮތުގައި ބޭނުން ކުރުމަށް ކަމަށެވެ.\nކޮރޯނާ ވައިރަސް އަށް އަމިއްލަ ފުޅަށް ޓެސްޓް ކުރެއްވުމަށް ކުރިން ދެކޮޅު ހެއްދެވި ނަމަވެސް، އެމަނިކުފާނުގެ އޮފީހުގައި މަސައްކަތް ކުރާ މުވައްޒަފަކު ކޮރޯނާ ވައިރަސް އަށް ހުސްވި ހަފްތާގައި ޕޮސިޓިވް ވުމާ ގުޅިގެން، މިހާރު އެމަނިކުފާނާއި އަނބިކަނބަލުން ކޮރޯނާ ވައިރަސް އަށް ޓެސްޓް ކުރާ ގޮތައް ހަމަ ޖެހިފައިވާ ކަމަށްވެސް ނައިބު ރައީސް ޕެންސް ވަނީ ވިދާޅުފައެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން | ރިވިއު ކުރީ: ރާއްޖެ އެމްވީ


Au councilor in huvaakurun may 17gai – Iru\nއައު ކައުންސިލަރުން ހުވާކުރުން މެއި 17ގައި\nސަމާ·3މޭ 2021\nއަލަށް އިންތިޚާބުވި ކައުންސިލަރުން ހުވާކުރުމުގެ ރަސްމިއްޔާތު މެއި މަހުގެ 17 ވަނަ ދުވަހު ބާއްވާނެ ކަމަށް ލޯކަލް ގަވަމެންޓް އޮތޯރިޓީން ބުނެފިއެވެ.\nއޭޕްރިލް 10 ވަނަ ދުވަހު ކުރިއަށް ގެންދިޔަ ލޯކަލް ކައުންސިލް އިންތިޚާބުގައި އިންތިޚާބުވި ކައުންސިލަރުން ހުވާކުރުމުގެ ރަސްމިއްޔާތާއި ގުޅޭގޮތުން ވާހަކަދައްކަވަމުން ލޯކަލް ގަވަމެންޓް އޮތޯރިޓީގެ ޑިރެކްޓަރު އަބްދުﷲ ރަޝީދު ވަނީ އެކައުންސިލަރުން ހުވާކުރުމުގެ އުސޫލުތައް އެކުލަވާލައި ނިމިފައިވާކަމަށް ވިދާޅުވެފައެވެ. އަދި މިއުސޫލުތައް މިހާރު އެޓާނީ ޖެނެރަލްގެ އޮފީހަށް ފޮނުވާފައިވާނެ ކަމަށާއި ކޮވިޑް-19ގެ ހާލަތުގައި ހުވާކުރުމުގެ ރަސްމިއްޔާތު ކުރިއަށް ގެންދާނެ ގޮތާމެދު ހެލްތު ޕްރޮޓެކްޝަން އެޖެންސީގެ ލަފާ ލިބިފައިވާކަމަށް ރަޝީދު ވިދާޅުވިއެވެ.\nހެލްތު ޕްރޮޓެކްޝަން އެޖެންސީ އާއިއެކު އިތުރަށް މަޝްވަރާކުރަންޖެހޭ ކަންކަން އެބަހުރިކަމަށާއި، މަޝްވަރާތައް ކުރިއަށް ދާނެ ކަމަށް ރަޝީދު ވިދާޅުވިއެވެ. އަދި މިއަހަރުގެ ކައުންސިލަރުން ހުވާކުރުމުގެ ރަސްމިއްޔާތު އެކި ގޮތްގޮތަށް ކުރިއަށްގެންދިއުމަށް ރާވާފައިވާ ކަމަށް އޭނާ ވިދާޅުވިއެވެ.\nރަޝީދު ވިދާޅުވީ އަތޮޅު ކައުންސިލަރުން މީގެ ކުރިން ހުވާކުރަމުން އައި ގޮތަށް ފަނޑިޔާރުންގެ ކުރިމަތީގައި ހުވާކުރަން ނިންމާފައިވާ ކަމަށާއި ކޮވިޑްގެ ހާލަތަށް ރިއާޔަތްކޮށް ކާފިއު އިއުލާނުކޮށްފައިވާ އަދި މޮނިޓަރިންގެ ހާލަތުގައި އޮތް ރަށްރަށުގައި ހުވާކުރާނެ ގޮތްތައް ހަމަޖެއްސުމުގެ މަސައްކަތް ކުރަމުންދާކަމަށެވެ. މި ރަސްމިއްޔާތަށް ހާޒިރުވެ، ހުވާކުރުމުގެ ކަންތައްތައް ކުރިއަށް ގެންދެވޭނެ އިންތިޒާމުތައް ހަމަޖެއްސުމުގެ މަސައްކަތްކުރަމުންދާ ކަމަށާއި އެގޮތަށް އެކަން ނުވެއްޖެ ނަމަ ވަރޗުއަލްކޮށް ހުވާކުރުމުގެ ރަސްމިއްޔާތު ކުރިއަށް ގެންދާނެ ކަމަށް ރަޝީދު ވިދާޅުވިއެވެ.


Off Dhuvaheh Beynunvaathee Massakkathugai Hure Jehsee Molhu Stunt Eh! - Vaguthu\n24 ސިކުންތު ކުރިން ( ޖޫން 5, 2021 )\nބައެއް ދުވަސް ދުވަހު މުޅި ދުވަހު އެއްކޮށް މަސައްކަތް ކުރަން ޖެހޭ ފަހަރު ފަހަރު އާދެއެވެ. އެހެން ނަމަވެސް މިފަދަ ދުވަސްތަކުގެ ސަބަބުން ޖެހިގެން އަންނަ ދުވަހު މަސައްކަތަށް އަންނަން ބޭނުން ނުވާ ފަހަރުވެސް ދެއެވެ. އަދި މިގޮތަށް އަންނަން ބޭނުން ނުވެގެން ބަހަނާތައް ދައްކައި މޮޅެތި ސްޓަންޓްތައް ވެސް ޖައްސައެވެ.\nމިއީ ވެސް އެފަދަ ސްޓަންޓެއް ޖެއްސި މީހެކެވެ. އޭނާ ބޭނުންވީ ވެރިމީހާ ކުރިމަތީގައި އޭނާ އުޅެނީ ބަލިވެކަން ހާމަކޮށް، އެ ދުވަހު މަސައްކަތަށް ނުނިކުމެ އުޅޭށެވެ.\nއެގޮތުން އެކަން ހާސިލު ކުރުމަށް އޭނާ ކަންތައް ކުރިގޮތުގެ ވީީޑިއޯއެއް މިހާރު މީސް މީޑިއާގައި ދަނީ ދައުރުވަމުންނެވެ.\nއެ މަންޒަރު ފެންނަ ވީޑިއޯ ޓްވިޓާގައި އާއްމުވެފައިވާއިރު، އެތައް ބަޔަކު އެ ވީޑިއޯ އާއި ގުޅިގެން އެކި ކަހަލަ ވާހަކަދައްކާފައެވެ.\nއެ ވީޑިއޯއިން ފެނިގެން ދަނީ ސުޕާމާކެޓެެއްގައި މަސައްކަތް ކުރާ މީހަކު ކައުންޓަރުގައި އިނދެ އަންހެނަކާއި ވާހަކަދައްކާ ތަނެވެ. އެއީ އޭނާގެ މެނޭޖަރެވެ.\nދެން ފެނިގެން ދަނީ އޭނާގެ އެކްޓް ކުރުމުގެ ހުނަރު ދައްކާލާތަނެވެ. ފުރަތަމަ ފެނިގެން ދަނީ އޭނާ ބޯ އަނބުރައިގެން އުޅޭ ގޮތަށް އުޅޭ މަންޒަރެވެ. އެގޮތުން އޭނާ އަތް ބޯ ކައިރިއަށް ގެންގޮސް ހެދިއެވެ. ދެން އިރުކޮޅަކުން ފެންނަނީ އޭނާ ހޭނެތޭ ކަމަށް ހެދިގެން ވެއްޓޭ މަންޒަރެވެ.\nއެ ވީޑިއޯ ދައުރުވުމާއެކު އެތައް ބައެއްގެ ސަމާލުކަން އެ ވީޑިއޯއަށް ލިބިގެން ދިޔައެވެ. ބައެއް މީހުން ބުނެފައިވާގޮތުގައި، އެއީ ހަމަ ވަރަށް ބޮޑަށް ފޭކެއްކަން އެނގޭ ކަމަށެެވެ.


Iyye Dhiggaru Finolhah jessee France ge navy Helicopter eh: Mabrook - One Online\nދިއްގަރު ފިނޮޅަށް ޖައްސާފައި އޮތް ހެލިކޮޕްޓަރެއް ކަމަށް ބުނެ އިއްޔެ މީސްމީޑިއާގައި ދައުރުކުރި ވީޑިއޯއެއްގެ ސްކްރީން ޝޮޓެއް --- ފޮޓޯ: އެމްވީކްރައިސިސް\nއިއްޔެ ދިއްގަރު ފިނޮޅަށް ޖެއްސީ ފްރާންސްގެ ނޭވީ ހެލްކޮޕްޓަރެއް: މަބްރޫކު\nއިއްޔެ ދިއްގަރު ފިނޮޅަށް ޖެއްސީ ރާއްޖެ އައިސް އޮތް ފްރާންސްގެ ނޭވީ ބޯޓެއްގެ ހެލްކޮޕްޓަރެއް ކަަމަށް ކޮވިޑް 19އާ ގުޅޭ ގޮތުން ސަރުކާރުގެ ފަރާތުން މައުލޫމާތު ދިނުމަށް ކަނޑައެޅި ތަރުޖަމާނު މުހައްމަދު މަބްރޫކު އަބްދުލް އަޒީޒު ވިދާޅުވެއްޖެއެވެ.\nމިއަދުގެ ނޫސްވެރިންގެ ބައްދަލުވުމުުގައި މަބްރޫކު ވިދާޅުވީ، ދިއްގަރު ފިނޮޅުގައި ޖައްސާފައި އޮއްވާ ސޯޝަލް މީޑިއާގައި ފޮޓޯތަކެއް ދައުރުވި ހެލިކޮޕްޓަރުތަކަކީ ފްރާންސްގެ ނޭވީ ކްރާފްޓަކަށް ނިސްބަތްވާ ހެލިކޮޕްޓަރުތަކެއްކަމަށެވެ.\nއަދި މީގެ 30 ދުވަސްކުރިން އެ ކްރާފްޓް ޖިބުޓީން ފުރައިގެން ރާއްޖެ އައިސްފައިވަނީ ރާއްޖެއާއި ފަރާންސްއާ ދެމެދު އޮތް ހާރިޖީ ގުޅުމަށް 50 އަހަރު ފުރުން ފާހަގަކުރުމަށް ބާއްވާ ހަރަކާތްތަކެއްގައި ބައިވެރިވުމަށްކަމަށް ކަމަށްވެސް ވިދާޅުވިއެވެ.\nމަބްރޫކް ވިދާޅުވީ، އާއްމުކޮށްވެސް ރާއްޖެއަށް އަންނަ އެފަދަ އަސްކަރީ މަނަވަރުތަކަށް، ހެލިކޮޕްޓަރުފަދަ އެއްޗެހި އުދުހުމުގެ ހުއްދަ ދޭ ކަމަށާއި، ދިއްގަރު ފިނޮޅުގައި ފްރާންސްގެ ނޭވީ ކްރާފްޓުންއައި ހެލިކޮޕްޓަރެއް ޖައްސާފައިވަނީ މިގޮތުން އުދުހުމުގެ ތެރޭގައި ދިމާވި ޓެކްނިކަލް މައްސަލައެއްގެ ސަބަބުން ކަމަށެވެ. އަދި މިހާރު ހެލިކޮޕްޓަރުތައް ކްރާފްޓަށް އަނބުރާގޮސްފައިވާކަމަށާއި، މިއަދު އެ އުޅަނދު ރާއްޖެއިން އަނބުރާ ފުރާނެކަމަށެވެ.\nނަމަވެސް މަބްރޫކު ވިދާޅުވީ، ކުރިން ރޭވިފައިއޮތީ، ބައެއް ރަށްރަަށް އެމީހުން ފައިބައިގެން މިކޮޅުގައި ހިންގާ ޓްރެއިނިންގ ޕްރޮގްރާމްތަކެއް ކުރިއަށް ގެންދިއުމަށް ކަމަށެވެ.\nނަމަވެސް ކޮވިޑް 19 ގެ މިހާރުގެ ހާލަތާގުޅިގެން އެ ކްރާފްޓް ރާއްޖެ އައިސްފައި ރާއްޖޭގައި ޑޮކްކޮށްފައި، ތެޔޮ އަޅާގެން ކާބޯތަކެތި ހިފާގެން ފުރާގޮތަށް ހަމަޖެއްސީ ކަމަށްވެއް ވިދާަޅުވިއެވެ.\nގުޅޭ ޓެގު ސިއްހަތު އެމްއެންޑީއެފް\nސިގްނަލް ރަނގަޅުކުރަން އަމިއްލައަށް ބޫސްޓަރު ހަރުނުކުރަން އަންގައިފި


UEFA Europa League ge championkan Atletico hoadhaifi\nކުޅިވަރު - ޔުއެފާ ޔުރޮޕާ ލީގު\nޔުރޮޕާ ލީގުގެ ޗެމްޕިއަންކަން އެޓްލެޓިކޯ ހޯދައިފި\nޗެމްޕިއަންކަން އެޓްލެޓިކޯ ހޯދީ ފައިނަލްގައި 3-0 ގެ ނަތީޖާއަކުން ފްރާންސްގެ އޮލިމްޕިކް މާސޭ ބަލިކޮށްގެން\nމި މެޗުގެ މޭން އޮފް ދަ މެޗަކަށް ހޮވުނީ ގްރީޒްމަން\nއެޓްލެޓިކޯއިން ވަނީ ތިން ފަހަރެއްގެ މަތިން މި މުބާރާތް ކާމިޔާބުކޮށްފައި\nކ. މާލެ 18 މެއި 2018 | ހުކުރު 01:26 1,884\nއެޓްލެޓިކޯ މެޑްރިޑްގެ ކުޅުންތެރިން ތަށި އުފުލާލަނީ - ގެޓީ އިމޭޖާސް\nޔުއެފާ ޔުރޮޕާ ލީގުގެ ޗެމްޕިއަންކަން ސްޕެއިންގެ އެޓްލެޓިކޯ މެޑްރިޑް ހޯދައިފިއެވެ.\nމި މުބާރާތުގެ ޗެމްޕިއަންކަން އެޓްލެޓިކޯ ހޯދީ ފައިނަލްގައި 3-0 ގެ ނަތީޖާއަކުން ފްރާންސްގެ އޮލިމްޕިކް މާސޭ ބަލިކޮށްގެންނެވެ. މާސޭގެ ޓީމުން އެ ޓީމުގެ އެއް ނަމްބަރު ކީޕަރު ސްޓީވް މަންޑަންޑާއަށް އަލުން ފުރުސަތު ދިންއިރު ޑިމިޓްރީ ޕަޔޭ އާއި ލުއިޒް ގުސްޓާވޯ ވެސް ވަނީ އަލުން އެނބުރ ފުރަތަމަ އެގާރައިން މި މެޗުގައި ފެނިގެންގޮސްފައެވެ. ހަމައެހެންމެ އެޓްލެޓިކޯގެ ޓީމުން ވެސް ވަނީ ތިން ބަދަލެއް މި މެޗުގައި ފެނިގެންގޮސްފައެވެ. މި މެޗުން މޮޅުވާ ޓީމަކަށް އަންނަ ސީޒަނުގެ ޗެމްޕިއަންސް ލީގުން ފުރުސަތު ލިބޭއިރު ދެ ޓީމުން ވެސް ވަނީ މެޗުގައި ރަނގަޅު ކުޅުމެއް ދައްކާފައެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ވެސް ހަމަހަމަ ކުޅުމެއް ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. މެޗުގެ ފުރަތަމަ ލަނޑު ޖަހާ ލީޑު ނެގީ އެޓްލެޓިކޯއިންނެވެ. މާސޭގެ ޑިފެންސުން ހެދުނު ގޯހެއްގެ ފައިދާ ނަގައިގެން ގެބީ ތަނަވަސްކޮށްދިން ފުރުސަތެއްގައި އެޓްލެޓިކޯއަށް ލީޑު ނަގައިދިނީ އެންޓޮއިން ގްރީޒްމަންއެވެ. މި ލަނޑަށް ފަހު މާސޭއިން ކުޅުން ރަނގަޅު ކުރުމަށް މަސައްކަތްކުރިއިރު އެ ޓީމަށް ދިމާއި އެންމެ ބޮޑު ގޮންޖެހުމަކީ ފުރަތަމަ ހާފުގެ ތެރޭގައި އަނިޔާގެ ސަބަބުން ކެޕްޓަން ޑިމިޓްރީ ޕަޔޭ ދަނޑުން ބާލަން ޖެހުމެވެ.\nއެއް ލަނޑުގެ ލީޑެއްގައި އޮވެ އެޓްލެޓިކޯއިން ފުރަތަމަ ހާފު ނިންމާލިއިރު ދެވަނަ ހާފުގައި ވެސް އެ ޓީމުން ވަނީ ރަނގަޅު ކުޅުމެއް ދައްކާފައެވެ. އެގޮތުން ދެވަނަ ހާފު ފެށިގެން ހަތަރު މިނެޓު ނުވަނީސް އެ ޓީމުން ވަނީ ލީޑު ފުޅާކޮށްފައެވެ. ކޮކޭ ތަނަވަސްކޮށްދިން ފުރުސަތަކުން އެޓްލެޓިކޯގެ ދެވަނަ ލަނޑު އެ ޓީމަށް ޖަހައިދިނީ އެންޓޮއިން ގްރީޒްމަންއެވެ. މާސާގެ ހަމަލާއެއް މެޗުގެ 81 ވަނަ މިނެޓުގައި އެޓްލެޓިކޯގެ ގޯލުގެ ދަނޑިއަށް އަމާޒުވިއިރު 89 ވަނަ މިނެޓުގައި ލަނޑެއް ޖަހާ އެޓްލެޓިކޯގެ ކެޕްޓަން ގަބީ ވަނީ އެ ޓީމަށް ތަށި ޔަގީންކޮށްދީފައެވެ.\nމިފަހަރުގެ ތަށްޓާއެކު އެޓްލެޓިކޯއިން ވަނީ ތިން ފަހަރެއްގެ މަތިން މި މުބާރާތް ކާމިޔާބުކޮށްފައެވެ. ހަމައެހެންމެ މިއީ އެ ޓީމުގެ ކޯޗު ޑިއޭގޯ ސިމިއޯނޭ އެ ޓީމަށް ކާމިޔާބުކޮށްދިން ދެވަނަ ޔުރޮޕާ ލީގެވެ. މި މެޗު ވެގެންދިޔައީ ޔުރޮޕާ ލީގުގެ ފައިނަލަކުން މާސޭ ބަލިވި ތިންވަނަ ފަހަރަށެވެ. މީގެއިތުރުން ގްރީޒްމަން ވެގެންގޮސްފައިވަނީ ޔޫރަޕުގެ ބޮޑު މުބާރާތެއްގެ ފައިނަލުގައި ދެ ލަނޑު ޖެހި ފްރާންސަށް ނިސްބަތްވާ ފުރަތަމަ ކުޅުންތެރިޔާއަށެވެ.\nމި މެޗުގެ މޭން އޮފް ދަ މެޗަކަށް ވެސް ހޮވުނީ ގްރީޒްމަންއެވެ.


Channel 13 ge Amjad broadcom ah ayyan kuran majileehun faaskofi | Mihaaru\nއަމްޖަދު ވަހީދު. އޭނާއަކީ ޗެނަލް 13 ގެ ނިއުސްހެޑް.\nޗެނަލް 13 ގެ އަމްޖަދު، ބްރޯޑްކޮމް އަށް އައްޔަންކުރަން މަޖިލީޙުން ފާސްކޮށްފި\n14 މާޗް 2018 - 16:53 13 comments\nއެހެން ދުވަސްތަކާ ހިލާފަށް، މިއަދު 4:30 ގައި ބޭއްވި މަޖިލީހުގެ ޖަލްސާގައި ބްރޯޑްކޮމްއަށް އަމްޖަދު އައްޔަން ކުރަން ފެންނަ ކަމަށް ވޯޓުގައި ބައިވެރިވެވަޑައިގެންނެވި 36 މެމްބަރުންގެ އިއްތިފާގުން ވަނީ ނިންމައިފަ އެވެ. ޖަލްސާގައި އިދިކޮޅު އެއްވެސް މެމްބަރަކު ބައިވެރިވެވަޑައެއް ނުގަންނަވަ އެވެ.\nއަމްޖަދު ވަނީ މީގެކުރިން ދިޓީވީ އާއި ވީޓީވީގައި މަސައްކަތް ކުރައްވައިފަ އެވެ.\nބްރޯޑްކޮމްއަށް އަމްޖަދު އައްޔަން ކުރަން ނިންމީ، މިހާރު އެ ކޮމިޝަންގައި ހުންނެވި ނައިބު ރައީސް މުހައްމަދު އަސްލަމްގެ ދައުރު ހަމަވާތީ އެވެ. ބްރޯޑްކޮމް އަށް ކުރިމަތިލި ބޭފުޅުންގެ ތެރެއިން ރައީސް އަބްދުﷲ ޔާމީން މަޖިލީހަށް ފޮނުއްވި ފަސް ނަމުގެ ތެރޭގައި އަސްލަމްގެ ނަން ވެސް ހިމެނިވަޑައިގަންނަވަ އެވެ.\nނަމަވެސް، ރައީސް އިސްކަން ދެއްވި ތަރުތީބުން މި ލިސްޓުގެ އެއްވަނަ ލިބުނީ އަމްޖަދަށެވެ.\nމިނިވަން މުއައްސަސާތަކުގެ ކޮމިޓީގައި ނަންތައް ދިރާސާ ކުރިއިރު، އެންމެ މަތިން މާކްސް ލިބިވަޑައިގަތީ ވެސް އަމްޖަދަށެވެ. އޭނާ އަށް 76.6 މާކްސް ލިބިވަޑައިގެންނެވި އެވެ.\nކޮމިޓީން ނަންތައް ދިރާސާކޮށް ދިން މާކްސްތައް:\n1- އަމްޖަދު ވަހީދު (ވިލާޑިސޯސަން، ގއ. ވިލިނގިލި) ލިބުނު މާކްސް: 76.6\n2- މުހައްމަދު ޝަމީމް (ހ.ޕްރިޓީވިލާ، ކ.މާލެ) ލިބުނު މާކްސް: 75.1\n3- މުހައްމަދު ސައުޒަމް (ކީސްވިލާ، ރ. އިނގުރައިދޫ) ލިބުނު މާކްސް: 72.70\n4- މުހައްމަދު އަސްލަމް (އާލިއާ، ހއ. ދިއްދޫ) ލިބުނު މާކްސް: 60.3\nމަޖުދު ރަޝީދު (އޮޓާގޯ، ނ. މަނަދޫ) ލިބުނު މާކްސް: 44.6\nހަތް މެމްބަރުންގެ މައްޗަށް އެކުލެވޭ ބްރޯޑްކޮމްގައި މިހާރު ތިއްބަވަނީ ރައީސް މުހައްމަދު ޝަހީބު، މެމްބަރު ޒީނާ ޒާހިރު، ހަސަން ނަބާހު، އައިމިނަތު ސަރާހަތު، ފާތިމަތު ޒައިނާ އަދި އިސްމާއިލް ސޮފްވާނެވެ.


Hageegee Target akee enburi Madrid ah dhiun: Bale\nހަގީގީ ޓާގެޓަކީ އެނބުރި މެޑްރިޑަށް ދިއުން: ބޭލް\nގެރެތު ބޭލް ސްޕާސްގެ ޖޯޒީގައި\nލޯން އެއްބަސްވުމުގެ ދަށުން މި ސީޒަންގައި، ޓޮޓެންހަމް ހޮޓްސްޕާސް އަށް ކުޅުމުގެ ބޭނުމަކީ، ޔޫރޯ ފުޓްބޯޅަ މުބާރަތަށް ދާއިރު މެޗުތަކެއް ކުޅެ ފިޓްނަސް ހިފެހެއްޓުން ކަމަށް ވޭލްސްގެ ކެޕްޓަން ގެރެތު ބޭލް ބުނެފި އެވެ.\nރެއާލް މެޑްރިޑްގެ ލޯން އެއްބަސްވުމެއްގެ ދަށުން، ބޭލް ސްޕާސް އަށް ބަދަލުވީ މި ސީޒަން ނިޔަލަށެވެ. އޭނާ ބުނީ، ޓޮޓެންހަމް އަށް ބަދަލުވުމުގެ ބޭނުމަކީ ދާއިމީ ގޮތެއްގައި މެޗުތަކެއް ކުޅެ ޔޫރޯ ފުޓްބޯޅަ މުބާރާތަށް ތައްޔާރުވުން ކަމަށެވެ.\n"އަހަރެން ސްޕާސް އަށް އައުމުގެ މައިގަނޑު ސަބަބަކީ ފުޓްބޯޅަ ކުޅުން. މެޗުތަކެއް ކުޅުން. ޔޫރޯއަށް ދާއިރު އަހަރެން ބޭނުންވޭ ވާދަވެރި މެޗުތަކެއް ކުޅެ މެޗު ފިޓްނަސް ހިފަހައްޓަން،" ވޯލްޑް ކަޕް ކޮލިފިކޭޝަންގައި ބެލްޖިއަމް އާ ދެކޮޅަށް ކުޅޭ މެޗަށް ތައްޔާރުވާން ގައުމީ ޓީމާއެކު ހުރި ބޭލް ބުންޏެވެ.\n"ހަގީގީ ޕްލޭނަކީ އެއް ސީޒަންގައި ސްޕާސްއަށް ކުޅެ ޔޫރޯގެ ފަހުން އެނބުރި ރެއާލް މެޑްރިޑަށް ދިއުން. އަހަރެންގެ ކޮންޓްރެކްޓް އަދިވެސް ބާކީ އެއް އަހަރު އެބައޮތް. ތެދުތެދަށް ބުނަންޏާ އަހަރެންގެ ޕްލޭން އަކީ އެއީ."\nރެއާލް މެޑްރިޑްގެ ކޯޗަކަށް ޒައިނުއްދީން ޒިދާން ހަވާލު ވި ފަހުން، ބޭލްއަށް ރެއާލްގައި ފުރުސަތު ލިބިފައި ވަނީ މަދުންނެވެ. މިދިޔަ ސީޒަންގައި ފުރަތަމަ 11 ގައި ހިމެނިގެން އޭނާ ކުޅެފައި ވަނީ 14 މެޗެވެ. ބޭލްގެ ލޯން އެއްބަސްވުމާ ގުޅިގެން ޓޮޓެންހަމް އާ ރެއާލް ދެމެދު ވެވުނު އެއްބަަސްވުމުގައި، ޓޮޓެންހަމްއިން ބޭލް ގަތުމުގެ މާއްދާއެއް ހިމަނާފައެއް ނުވެ އެވެ. ޕްރިމިއާ ލީގްގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ބޭލް ހުރިއިރު އޭނަގެ މުސާރައިން ބައެއް ރެއާލްއިންވެސް ދެ އެވެ.\nބޭލް، 31 އެނބުރި ސްޕާސްއަށް ދިޔައިރު އޭނާގެ ފިޓްނަސް އަށް ވަނީ އަސަރު ކޮށްފަ އެވެ. އެހެންނަމަވެސް ސީޒަންގެ ދެ ވަނަ ހާފުން ފެށިގެން އޭނާ ދަނީ ރަނގަޅު ކުޅުމެއް ދައްކަމުންނެވެ. ހޯޒޭ މޮރީނިއޯގެ ކޯޗް ކަމުގެ ދަށުން 25 މެޗުގައި 10 ގޯލް އޭނާ ވަނީ ޖަހާފަ އެވެ.\nރެއާލް އާއެކު ބޭލް ހަދާފައިވާ އެއްބަސްވުން ހަމަ ވާނީ އަންނަ އަހަރުގެ ޖޫން މަހު އެވެ. ސްޕާސްގައި ހުއްޓައި 2013 ވަނަ އަހަރު ރެއާލްއިން ބޭލް ގަތީ އޭރު ދުނިޔޭގެ ރެކޯޑް ޓްރާންސްފާ ފީއެއް ކަމަށްވާ 85 މިލިއަން ޕައުންޑަށެވެ.\nރެއާލް މެޑްރިޑް ޓޮޓެންހަމް ހޮޓްސްޕާ